
ХХ асырнынъ башындаки 10-15-инджи сенелерде янъы татар здебияты 
корюльмеген бир севиеде чечекленип башлады. Шу муим вазифени 
омюрге кечиргенлерден бири языджы Фатих Каримий олды. 

Ф.Каримий озь иджадынен о девирнинъ корюмли эдиплери 
Ш.Марджаний, Р.Фахреддинов, К.Насирий киби янъы эдебиятнынъ юкюни 
негиз багъаналар киби озь омузларында котерип тургъанлар сырасына 
къошулды. 

Ф.Каримий 1879 сенеси Самара губерниясынынъ Бугъулма 
районындаки Менълибай авулында, молла аилесинде догъды. Ильк 
вакъытларда бабасынынъ медресесинде окъуды. Айны вакъытта зки 
иыллыкъ рус мектебини битирди. Шундан сонъ рус эдиплерининъ отузгъа 
якъын китабыны ана тилине чевирди. 

189 2 сенеси Чистай медресесини битирген сонъ Уфагъа барып, имам- 
мудеррисликке имтиан тута да, Тюркиеге окъумагъа кете. Тюркиеде 
«Мулькие» алий мектебинде османлы, франсыз тиллерини ве здебиятыны 
менимсей. Татар медениетининъ биринджи янъы тип полиглотларындан 
бириси олып етише. Тюркиедеки маариф саасы янъылыкъларыны — янъы 
педагогика, янъы усул мектеплер, янъыджа окъутув усулларыны 
дикъкъатнен огрене, янъы тюрк эдебияты даирелеринен алякъагъа кире. 

Бойлеликнен, 1896 сенеси «Мулькие»ни битиргенде, о энди 
земанесининъ кениш бильгили, юксек азырлыкъпы медениет хызметчиси 
олып етише. Шундан сонъ оны Ялта шеэрининъ дживарындаки Дерекой 
мектебине оджалыкъкъа давет этелер. 1896-98 сенелери Ялтада яшап, 
Дерекойде оджапыкъ япа. 

Эдебиятта Каримийнинъ иджады 1897 сенеси Ялтада язылгъан «Салих 
бабайнынъ эвленюви» икяесинден башланды деген фикир бар. Шундан 
сонъ о Исмаил Гаспринскийнинъ бабасы Мустафа эфендининъ мырза 
къызына эвленюв маджералары акъкъында «Мырза къызы Фатиме» 
повестини яза. Бу эсер эдипнинъ иджадында айрыджа ер тута. Онъа Идиль 
бою татарлары ичюн «экзотика» киби къабул этиледжек бир алда, Къырым 
мырзалары яшайышындан типик олмагъан бир вакъиа мевзу этип алына. 
Бу эсер де Ялтада язылгъан олмалы деген ихтимал догъура. 

«Мырза къызы Фатиме» башкъа ерли, башкъа халкъ — къырымлылар 
турмушындан алынгъан олса да, реаль турмуш, конкрет материалгъа 


эсасланып язылгъан. Атта оны татар эдебиятынынъ ильк весикъалы 
биографик эсерлеринден деп эсапламакъ мумкюн, дейлер татар 
эдебиятшынаслары. 

Ф.Каримиининъ эдебий эсерлери озь девиринде ляйыкълы къыймет 
алып оламайлар. Тек «Истанбул мектюплери» (1913) эсерине озь 
вакътында татар ве рус матбуатында юксек къыймет кесиле. 

Ф.Каримий «Терджиман»ны даимий суретте окъугъан, озь юртунда 
оны кениш тешвикъат эткен зм де онынъ гъаелерине гонъюльдешлик 
бильдирген бир адам эди. Айны вакъытта Къырымда яшагъаны ве 
чалышкъаны да тесир эткен олса керек, онынъ эсерлеринде пек чокъ 
къырымтатар келимелери расткеле. 

1903 сенеси Багъчасарайда «Терджиман» газетасынынъ 20 йыллыгъы 
къайд этиле ве шу мунасебетнен отькерильген тантаналы меджлисте 
иштирак этмек ичюн Къырымгъа Оренбургдан Фатих Каримий ве 
Хамитджан эфенди Арабов келелер. Сонъундан бу хусуста Ф.Каримий 
«Къырымгъа сеяат» адлы салмакълы эсер яза ве о ильк кере 1904 сенеси 
Оренбургда айры китап оларакъ басылып чыкъа. 

Иигирминджи асыр татар эдебиятына темель къойгъанлардан бириси 
олгъан Фатих Каримий «буржуазия языджысы» деп илян этиле. Эсерлери 
иигирминджи сенелерден сонъ деерлик басылмады. 

1925 сенесининъ башында Каримий Москвагъа коче СССР 
халкъларынынъ Меркезий нешриятында чалыша. Шаркъ университетинде 
ве арбий курсларда тюрк тилинден дерс бере. 1937 сенеси август айында 
ичтимаий омюрден, эдебияттан бутюнлей четлештириле. 67 яшлы эдип 
акъсыз якъалана ве ашыкъчанлыкънен, ич бир тюрлю тешкерювсиз 1937 
сенеси сентябрь 27-де Арбий коллегиянынъ къарарынен атувгъа укюм 
этиле. 

СССР Юкъары Судунынъ Арбий эйъэти 1959 сенеси декабрь 8-де 
здипни реабилитирлев акъкъында къарар чыкъара. 

Ниает, чокъ йыллардан сонъ 1996 сенеси Татаристан китап нешрияты 
Фатих Каримийнинъ «Мырза къызы Фатиме» деген умумий аднен сайлама 
зсерлер джыйынтыгъыны чыкъарды. Бу китапкъа языджынынъ «Мырза 
къызы Фатиме» повести де, «Къырымгъа сеяат» деген сеяатнамеси де 
кирсетильген. 


Мырза къызы Фатиме 


(Повесть) 


алюм ки, халкъымыз арасында “мырза” яки "дворянин" 
деп айтыла тургъан бир табакъа бар. Эски заманларда 
олар мырзалыкъны пек буюк бир мертебе, шереф 
санаракъ, адий халкъны, яни мырза олмагъан адамларны айван 
дереджесинде корип, оларгъа селям бермеге биле арлана эдилер. 

Иште бойле заманларда Тогъанский мырзанынъ къызы Фатиме 
Мустафа исимли адий бир багъчевангъа лятиф-лятиф бакъмакъта 
ве, атта, имкян ве фурсат олдукъта, йымшакъ ве охшайыджы сезлер 
иле гонъюль ве хатир сораша эди. Киббар ве бай бир мырзанынъ 
къызы тарафындан адий бир багъчевангъа этильген бу 
ильтифатларнынъ, эльбет де, себеплери олса керек. 

Мырза Тогъанскийнинъ Къырымда бир къач ерде мульклери 
(имениелери) мевджут олып, къыш куньлери бир ерде омюр 
кечирселер де, яз куньлери Къара денъиз боюндаки язлыкъ 
эвлерине (дачаларына) барып яшай эдилер. Къырымнынъ Къара 
денъиз бойлары февкъульаде лятиф ве гузельдир. Бир тарафта 
уджу-буджагъы корюнмеген Къара денъиз сувлары хафиф эскен 
ельден тепренип, кедерли гонъюллерни къозгъалай. Экинджи 
тарафта тёпелери кокке къадар узангъан ташлы дагълар, баласыны 
сакълап тургъан арсланлар киби, озьлерининъ этеклеринде 
къурулгъан койлерге ве язлыкъ эвлерге юксектен азаматлы ве 
дешет иле бакъып туралар. 

Мырза Тогъанскийнинъ язлыкъ эви ве имениеси дагълардан 
бирининъ айны этегинде олып, бутюн этрафы багълар, алма-армут 
багъчалары ве тютюн тарлалары иле сарылы эди. 

Бекир къарт мырза Тогъанскийден учь-дерт десятина топракъны 
иджареге алып, алма ве армут багъчасы япкъан эди. Бу багъча 
мырза Тогъанскийнинъ язлыкъ эвине якъын бир ерде олдугъындан, 
мырзанынъ яш балалары Бекир къартнынъ яш балалары иле 
куреше ве ойнай эдилер. 


Айлар, иыллар кечти. Бекир къартнынъ докъуз яшлы огълу 
Мустафа ири вуджутлы, ал янакълы, къара мыйыкълы сагъпам бир 
йигит олды. Мырза Тогъанскийнинъ буюк къызы Зейнеп ханым 
акъайгъа чыкъты. Ве ортанджы къызы Фатиме он еди яшына 
кельгенде къара къашлы, мавы козьлю, толгъун вуджутлы, лятиф 
черели, мелек киби гузель бир къыз олды. Бекир къарт вефат этти. 
Онынъ ерине огълу Мустафа къаларакъ, дикъкъат ве гъайрет иле 
шу алма-армут багъчаларында чалышып башлады. Мустафанынъ 
бою-посту дюльбер олгъаны киби, табиаты да пек яхшы олып, 
юрюш-турушы — хидаетли, акълы ве зииреклиги кямиль, фикири 
догъру, алий къапьбли, эр кес ичюн шефкъатлы ве мерхаметли эди. 
Бойле олса да, мырзалар тарафындан Мустафагъа ич де ильтифат 
ёкъ эди. Чюнки, хызметкяр баласы эди. Мырза несилинден олмагъан 
адамгъа насыл этип айны бир чешит бакъмакъ керек? 

Мырзалар тарафындан ильтифат корьмек ичюн мырза 
несилинден олмакъ керек экен. Лякин мырза къызы тарафындан 
севильмек ичюн де мырза несилинден олмакъ шартмы экенї Буны 
илериде корермиз. 

Мустафа язда эр кунь озь багъчасыны бакъа ве чечеклерини 
сувара эди. Фатиме де саба-акъшам анасы иле, я да озюнинъ 
хызметине тайин этильген Заифе адлы бир къыз иле дагъ 
этеклеринде кезинерек, ёрулдыкътан сонъра эв киби буюк ташлар 
устюне отурып, Къара денъиз сувларынынъ ялыгъа келип 
урулгъаныны сейир этерек, саатлернен вакъыт кечире эди. Базы 
вакъытларда Мустафанынъ багъчасы янындан кечерек, незакетли 
тебессюм ве маналы бакъышнен Мустафагъа ильтифат ве назар 
ташлап кече эди. Атта, базы вакъытларда, бус-бутюн 
Мустафанынъ багъчасына кирип юрген вакъытлары да ола эди. 
Керексе Русиенинъ ичерисинде олсун, керексе Къырым киби чет 
бир ерде олсун, мусульман мырзаларынынъ къадын ве къызлары 
адий халкъ къадын-къазлары киби шаллар ве урбаларына чокъ 
сарылмай, чокъ гизленмей юрселер де, къыйыкъ астындан эр 
адамгъа кулип бакъып, козь къыпып кете тургъан Къазан ве 
Оренбург къадын-къызларынынъ базылары киби тербиесизлик ве 
эдепсизлик буларда аз ола. 

Буларнынъ эксериси мектеплерде тасиль ве тербие алып, 
зеинлерини ачкъанларындан себеп, ар-намуснынъ къадыр-къыйметини 
пек яхшы билип, озьлерини тутабильмеге огренелер. Эр альде бизим 
Фатиме базан Мустафагъа лятиф тебессюмнен бакъаракъ, ал- 
хатырыны сораса да, бунынъ ичюн оны айыпламагъа ашыкъманъыз, 
икяенинъ сонъуна къадар сабыр этинъиз. Бельки, вазиетини толусынен 

анълагъан сонъ бунда айыпламагъа шей тапылмаз. 

Фатиме тарафындан косьтерильген ильфатлар Мустафанынъ 
къальбинде бинъ бир тюрлю тюшюнджелер догъурып, татлы 
хаялларгъа далдырса да, Фатименинъ киббар бир мырза къызы 
олувыны ве озьлерининъ адий бир хызметкяр баласы олгъаныны 
эсапкъа алгъанда, татлы хаялларынынъ эписи аджджы бир къайгъы- 
кедерге чевириле эди. 

Фатименинъ къальбинде дахи севги алямети олгъаныны 
Мустафа эр альде анълай эди. Меселя, Фатиме гонъюль ачмакъ 
ичюн Мустафанынъ багъчасына кельген вакъытта, гуя озюни 
гъурурнен бакъкъан киби косьтереджек олса да, Мустафадан ал- 
эвал сорамакъ истей эди. Факъат къаршысында Мустафаны 
корьгенинен янакълары алма киби къызарып, сеси къалтырап, 
айть!п башлагъан ильк сёзлерини биле болип-болип, зордан 
сонъуна чыкъкъаны Фатименинъ къальби де севги атеши иле 
туташкъанындан делялет бермекте эди. 

Эр эки тарафта севги атеши олгъан сонъ Мустафа иле 
Фатименинъ шимдигедже авлакъта корюшип, сеипешювлери ве 
къальблерининъ сырларыны бир-бирлерине ачкъанлары 
акъкъында да ихтимал чешит лафлар айтырсынъыз. Лякин, меним 
фикириме коре, бойле къараргъа келюв янъпыштыр. Чюнки: "Мен 
сени севем, санъагонъюль вердим", — дие адий бир багъчевангъа 
кенди тарафындан севги изхар этмек Фатиме ичюн насыл олса да, 
пек о къадар къолай дегильдир. Мустафа дахи гъает саф гонъюлли 
ве утанчакъ йигит олдугъындан, киббар бир мырза къызына севги 
изхар этмеге джесаретлене бильмеси ихтималы ёкътыр. Оларнынъ 
корюшювлери, сонъундан, эм де башкъаджа бир вазиетте олды. 

Эр альде базы адамлар: “Къызларгъа язы огретмек керек 
дегипь, чюнки, язмагъа бильселер, йигитлерге мектюплер язып 
башларлар” — деселер де, менджесине, къызлар ве яш 
къадынларны тербиесиз ве джаиль къартийлернен чокъ 
корюштирмек керек дегиль. Яш къадын-къызларнынъ 
гонъюллерини бозып, эр тюрлю фесаткъа ёл ачыджылар, чокъсы 
озьлери тербиесиз къадынлардыр дейджегим келе. Ойлелеринде 
ийиле ве аинеджилик чокъ ола. Эр шейнинъ ёлуны тапып, фатиасыны 
берелер. Къазандаве Оренбургда бойле софу къартийчиклернинъ 
озь саньатларында пек теракъкъий эткенлери эшитилип тура. Ырыз 
ве намусындан айрыларакъ, омюрни зеэрлеп, омюрлерининъ энъ 
шерефли вакъытларыны бир такъым сефалетханелерде' кечирген 


' Сефалетхане — бозгъунлыкъ ерлери. 


бичарелернинъ чокъсы бойле къартийчиклер вастасы иле ойле 
чукъургъа тюшмишлер. 

Бизим Фатиме эм мусульманджа, эм русча окъугъан опып, эр 
эки тильде язмагъа бильсе де, озь эли иле мектюп язып, севимли 
Мустафагъа йибермеге ич де джурьат этамады. Намусына ве 
шанына ляйыкъ корьмеди. Лякин мектюп хызметини бир 
къартийчик япты. О, бойле олды: балаларгъа аякъдаш олып 
турмакъ ве кимерде эвлеринде къалмакъ ичюн мырза Тогъанскии 
Бедрие деген бир къартийчикни туткъан эди. Къартийчик десек де, 
бу къадыннынъ ялынъыз бедени ве тени къартлашкъан олып, 
къальби ве юреги пек яш эди. Атта тени де юрегине джевап 
берилебиледжек дереджеде бираз яш эди, ким бильсин, бу 
орю мчек авына да базы чибинлер тюшкен олур эди. 

Бедрие къартийчик вакъытнынъ чокъусыны Фатименинъ янында 
кечиререк, кимнинъ къальби анги тарафкъа мейиль берсе, оны 
такъдирлеп, фатиасыны берип, ел косьтерип тура эди. Фатименинъ 
къальби Мустафагъа мейиль бергенини анълагъан сонъ да, Бедрие 
къартийчикнинъ энъ биринджи иши буларгъа васиталыкъ этип, 
корюштирмеге тырышувы олды. Ким бильсин, бельки 
къартийчиклернинъ назарында, иигитлернен къызларны 
корюштирюв савап иш сайыла тургъандыр. Эгер ашыкъ иле 
машукъа корюшип, севги оту иле толгъан къальблерини бошатып, 
къарардан четке чыкъмайып аирылсалар, васита олгъан 
къартийлерге савап олса оладыр, буны инкяр этмек олмаз! Тек бу 
мупякъатларнынъ' фена нетиджелерге себеп олгъаны да чокътыр. 

Бедрие къартий бир кунь, кезинмек ичюн, Мустафанынъ 
багъчасына кирди. Мустафа багъчанынъ экинджи тарафында, 
тереклернинъ эгильген далларыны багъламакъ иле мешгъуль эди. 
Бедрие къартийчик йигитни корьген сонъ, онынъ янына келип селям 
берди. "Хош кельдинъ, сефа булдыкъ!” — деерек, эки тарафы 
чечек ве ортасында къум сепильген ёлдан экиси берабер акъырын- 
акъырын юрип башладылар. Бедрие къартийчик: 

— Э-э, балам, багъчанъ пек гузель! Алмалар да пишеята экен! 
Чечеклер де тамам ачылып етишкен! Алла-тааля хайырын корьмеге 
къысмет этсин, — дер экеч, Мустафа: 

— Амин, амин, аиткъанынъыз олсын, къартанаи! Бу чечеклерни, 
сиз киби, кельген къыйметли мусафирлернинъ гонъюлине зевкъ 
берсин деп осьтюрем. Сайып-севип кельгенинъиз ичюн сагъ 
опунъыз, — деди. 


' Мулякъатларнынь — корюшювлернинъ. 

Бедрие къартиичик: 

— Кешке Фатиме де кельген олсайды, буларны сейир этип, пек 
лезетпенген олур эди. О да чечеклерни пек севе, — деди. 

Фатименинъ адыны эшиткенинен Мустафанынъ череси 
къызарды. Къартий буны пек яхшы бильсе де, сезмеген киби, 
чечеклерни сейир эткен киби олып, башкъа тарафкъа бакъты. 

Мустафа: 

— Эгер Фатиме ханымнынъ къабул этеджегини бильсем, шу 
чечеклерден бир гульдесте япып, сиз аркъалы онъа ёллар эдим, 
пякин... лякин насыл джесарет этип, ойле адамларгъа чечек 
гондерейим? Бунъа аддим сыгъмаи. Эгер кендиси арз этмиш олса, 
бу арзусыны сиз, эльбетте, ерине кетирир эдинъиз, — деди. 

Къартии: 

— Аджеба, чечекни ким севмез? Алячечеклерден япылгъан бир 
гульдестени сейир этювден ким тояр? — деди. 


Мустафа: 
— Бельки ойледир, лякин Фатиме ханыма гульдесте елламакъ 
— манъа мунасип дегиль, — деди. 


Къартий (кулюмсиреп): 

— Фатиме иле мунасебетте булунув киби шерефли ишни 
ичинъизде сакълаялмайып, кинае ве эки маналы сёзлернен, 
къуванчынъызны бильдирмек истейсиз, бу пек яхшы, хайырлы 


олсун! 

Мустафа (утангъанындан къызарып, терлеп): 

— Не айткъанынъызны анълаямадым. Фатиме ханымгъа чечек 
гондермек — меним арджым дегиль деп аитаджакъ эдим... 

Къартии: 

— Бунда анълашылмагъан не бар? Бир гузель гульдесте 
ёпласанъыз онынъ мемнюм оладжагъыны, эльбет де, озюнъиз де 
билесинъиз. 

Мустафа: 

— Не дейсиз шу?! Бойле шейни хаялгъа кетирмек биле олмаз. 
Киббар бир мырза къызынынъ не вакъыт биз киби... 

Къартий: 

— Эр кунь Фатименинъ янында турып, онынъ сезлерини 
динълеген мен дегилимми? Сизден башкъа киши акъкъында агъыз 
биле ачмай. 

Лакъырды бу дереджеге кельген сонъ Мустафа, 
къувангъанындан не япаджагъыны бильмейип, череси денъишип, 
тап сеси къалтырап башлады. Къартий исе: 

— Нечюн о къадар эеджанланасынъ? Бу — къальбинъизнинъ 

зайыфлыгъындан делялет бере. Менден ич де гизлеме. 
Фатименинъ менден гизли сыры екъ, — дер экеч, Мустафанынъ 
текмиль бувунлары бошашып, къартийге шойле деди: 

— Джаным, къурбанынъыз олайым, Алла эшкъына, 
догърусыны айтынъыз: Фатиме ханымнынъ мени тюшюнгени 
догърумы! 

Къартий: 

— Сизинъ узурынъызда, догърудан-догъру ант-емин этем ки, 
Фатиме сизден башкъа ич кимсени тюшюнмей. Атта, бундан еди- 
секиз кунь эвель олса керек, яхшы хатырлап оламайым, бир кунь 
кеч маальде, сиз озюнъизнинъ чардагъынъызда емек ашап отура 
эдинъиз. Фатиме сизге таба бакъты да, кокюс кечирип, бир "ах" 
чекти. Бираз кульдим де, ах чекювининъ себебини сорадым. Бираз 
къызарып, сёзни башкъа тарафкъа бураджакъ олса да, сез тапып 
оламады: "Коресинъми, шу багъчеванларнынъ аяты не къадар 
пезетли кече? Оларнынъ янында булунмакъ не къадар сеадеттир?" 
— деди. Эбет бу сырларны мында сизге фаш этмек ерсиз олсада, 
бири-биринъизге олгъан севгинъиз белли олып, сырларынъызнынъ 
ве къальблеринъизнинъ дахий бири-биринъизге малюм олгъаныны 
бильгенимден себеп, сизден гизлемеден айттым. 

Къартийнен субетлешкен сонъ, Мустафа энъ аля чечеклерден 
бир демет ясап къартийге берди ве шойле деди: 

— Фатимеге меним гульдесте ёлламам, насыл олса да, 
келишкен шей дегиль. Мен буны сизге такъдим этем. Эгер ляйыкъ 
корьсенъиз, Фатимеге кенди адынъыздан такъдим этерсинъиз. 

Бедрие къартий, къйткъан сонъ, гульдестени Фатимеге бере ве 
атта, Мустафа иле олгъан лафларыны да айткъан олса керек. Чюнки, 
экинджи куню акъшам устю Мустафанынъ багъчасына Бедрие 
къартийчикнен Фатименинъ озю де кельди. Оларнынъ озь 
багъчасына кельгенлерини корьген Мустафа, багъчасындаки 
кошктен чыкъып, къапы янына келип къаршылады. Фатиме кене, 
эвельки киби, Мустфагъа татлы бир тебессюм иле селям берип, 
багъчагъа кирди. Ве, тюневин Бедрие къартиичикнен Мустафа 
пакъырды этип тургъан чечекли ерге барып, Мустафагъа бакъаракъ: 

— Чечеклеринъ пек гузель экен, манъа бир гульдесте япып 
берсе, — деди. Ве кендиси, Бедрие къартий иле, къум сепильген 
ёл бойлап багъчанынъ экинджи тарафына кетти. Мустафа энъ 
гузель чечеклерден лятиф бир гульдесте япып, теменна иле 
Фатимеге кетирип бердикте, Бедрие къартий кулюмсиреп, 
Мустафагъа: 

— Ифтихар этмелисинъ, сен Фатиме ханым киби бир заткъа 

гульдесте такъдим этмек шерефине наиль олдынъ, — деди. 

Бу сезге Фатиме, къашларыны сытып, озюни февкъульаде бир 
вазиетте косьтермек истесе де, ички вазиети бунъа буюк бир маниа 
олып, эвелькинден де зияде тебессюмнен бакъты ве, эвельден де 
къырмызы олгъан янакъпары даа зияде, алма киби къызарды. 

Мустафанынъ къапьбинде Фатименинъ севгиси ве хаялындан 
башкъа ич бир шей ёкъ эди. Фатименинъ къальбинде дахи 
Мустафанынъ севгиси олгъаны бу вакъиалардан толусынен 
анълашылгъан опса да, макъсадына наиль олмагъа Мустафанынъ 
умюди кене де аз эди. Сабалейин турып, хызметчилерини уятаракъ, 
оларны ишке ве багъчаны сувармагъа джельп эткен сонъ, кошкнинъ 
денъизге таба бакъкъан чардагъына чыкъып, баягъы вакъыт Фатиме 
акъкъында тюшенерек, хаялгъа дала эди. Эбет, Фатименинъ — 
мырза къызы, озюнинъ исе — адий адам олгъаныны козь огюне 
кетирип, бираз рухтан тюшсе де, инсаннынъ кемалат саиби олувы 
ичюн задекян несилинден олувы шарт олмагъаныны, бельки, адий 
хапкътан да юксек тербиели, фазыл адамлар — улу дженап саиплери 
етишкенини ве задекян несилинден олгъанларнынъ да эр бирининъ 
юксек кемалат саиби олмадыгъыны тюшюнерек, эвельки татлы 
умютлерине кучь-къувет бере эди. Хусусан, Фатиме киби тасиль 
ве тербие алгъан акъыллы бир къызнынъ кендисине бойле гонъюль 
берюви ялынъыз чересининъ гузеллигинден олмайып, юрюш- 
турушы, башкъаларгъа мунасебетинен де алидженап бир зат 
опгъаныны косьтерип тура эди. 

Белли ки, зенгин адамнынъ къызы олса онынъ бойгъа еткенини 
беклеп туралар, эр тарафтан къудалар келип башлай. Къызнынъ 
бою-посту, тасиль ве тербиеси насыл олса олсун, бабасы зенгин 
олса, о шейлерге эмиет берильмей. Эгер байнынъ къызы дюльбер 
де олса, о вакъытта къызнынъ шурети даа зияде юксек котериле. 
Энъ белли адамлар онынъ етишмесини беклеп туралар. Ана, 
бабасынен мунасебетни эвельден къавиилештирепер. 

Бизим Фатиме исе — эм гузель, эм де бильгили ве тербиели, 
эм бабасы да зенгин бир мырза олдугъындан чар-этрафтаки яш 
мырзалардан пек чокъсынынъ козьлери янып, мырза 
Тогъанскийнинъ аилесине мумкюн къадар якъынлыкъ догъурмагъа 
тырыша эдилер. 

Мустафа иле Фатиме арасындаки аллар, пек гизли олса да, бу 
аллардан азачыкъ хабердар олгъан адамларнынъ эр бири, башкъа 
биревге айтмамагъа, тек озюнинъ достуна ве о дост датек озюнинъ 
достуна сёйлегенинден бу сырлар бир чокъ адамлар арасында 
таркъалып, адетиндже, бу сыр ашкяр олып, Фатименинъ 

Мустафаны севгени агъыз-агъыздан сейленип башланды. 
Фатимени алмагъа умют этип юрген чар-этрафтаки яш мырзалар, 
Мустафаны куньлеп, насыл олса да бундан къуртулмакънынъ 
чаресини араштырып башладылар. 

Мырза халкъы, башта, адий халкътан бир лаф-сёз эшитмейип, 
бу пафлар шай бир ошектир беллей эди. Шимди де мелек киби 
дюльбер Фатименинъ къальбини озюне джельп эткени ичюн 
Мустафаны душман санып, имкян олгъан сайын интикъам алмагъа 
ве ашшаламагъа башпадылар. 

Бир кунь ава ягъмурлы ве бираз да сувукъча олгъанындан 
керекли шейлерни алмакъ ичюн, Мустафа озюнинъ багъчасындан 
йигирми беш верст къадар авлакъта олгъан шеэрге кеткен эди. 
Дагъ этегинде, тереклик ичинден кечкен къыйыш-къонъур 
ёллардан къайтып келеяткъанда, апансыздан къаршысына бир 
арабагъа учь ат еккен бир адам келип чыкъты да, чет тарафкъа 
екильген атларындан бириси Мустафанынъ шемсиесинден урькип, 
кериге тартыла ве арабанынъ янтайып девирильмесине аз къалды. 
Мустафа бундан кедерленип, тез-тез озь арабасындан тюшип, 
урьккен атны тутып, кетирип арабагъа екмеге ярдым этеджек 
олгъанда, арабадаки адам озь арабасындан бир чубукъ алып, 
ачувланып, къызарып-бозарып: 

— Етер сенинъ бу эдепсизлигинъ, мырзаларны ич де урьмет 
этмейип башладынъ! — деп, Мустафаны къамчылап башлады. Бу 
адам — Фатимеге козь тикип, Мустафагъа асет этип, насыл олса 
да, интикъам алмагъа фурсат араштырып юрген Гомер мырза 
Шахматский эди. Бичаре Мустафа ягъмурдан къорчаланмакъ ичюн 
шемсиесини ачып кете эди. Гомер мырзанынъ къаршы 
келеджегини ве онынъ аты урькеджегини о къайдан бильсин. 
Мустафа кучьлю, сагълам бир йигит олдугъындан, Гомер мырзаны 
ерге серип, къамчысынен джезалай биле эди. Лякин бу ал мырза 
Тогъанскийлерге де барып етип де: “Мустафа мырза халкъыны 
урьмет этмей экен", — деп, Фатименинъ бундан Мустафагъа 
олгъан севгиси сенмесине себеп олмасын деп, онъа къол 
узатмады. Гомер мырза къыйнап тойгъандже сабыр этти. 

Бойлеликнен, эки сенеге якъын вакъыт кечти. Фатимени 
сорагъанлар чокъ опса да, ич бирисине бармагъа разылыкъ 
бермеди. Мырза халкъы бираз медениетли ве тербиели 
опгъанындан, олар арасында озю севмеген ве истемеген адамгъа 
къызны меджбур этип акъайгъа бермек адети екъ. 

Джаиль халкъ арасында исе, киев опаджакъ киши ве яхут онынъ 
ана-бабасы озь гонъюллерине ятса, къызларыны зыкъарлап киевге 

бере къоялар. Къызнынъ о адамгъа бармакъ истеги бармы, ёкъмы 
— оны козь огюне алмаилар. 

Бу муддет ичинде Фатиме иле Мустафанынъ бири-бирине 
олгъан севгилери эксипьмеди, аксине кунь-куньден артты. Лякин, 
эр вахъыт бири-бирине гонъюллерини ачып, дертпешмеге 
джесарет этип оламадыпар. Мустафа озю лаф башлап, сез ачса, 
севине-севине онынъ къучагъына атылмагъа ве оны багърына 
басмагъа Фатиме чокътан азыр эди. Лякин Мустафа, мырза 
халкъына нисбетен озюни алчакъ сайгъанындан ве гъает тербиели 
ве лаф динълеген адам олгъанындан Фатиме киби тербиели ве 
киббар бир къызгъа нисбетен озюнинъ къальбини ачмагъа ич де 
джесарет этип оламай, гедже-куньдюз махбубесини хаяпында 
ташый эди. Эм Фатиме ичюн чокъ заметлер чекти. Махбубесине 
наиль олмакъ хусусында, базы вакъытларда бутюнлей маюс олып, 
козь огю къаранлыкълаша эди. Базы вакъытларда, эвельки 
умютлери къуветленип, дерди къозгъалып, бу ишнинъ сонъу не 
оладжагъы акъкъында тюшюнджеге далып, саатлернен тюшюнип 
отура эди. Базы вакъытларда багъчасындаки кошкте гедженинъ 
дер маалинде уянып, Фатиме акъкъындаки хаял иле яшаи эди. Базы 
геджелерде одасынынъ пенджереси ачыкъ ола. Хафиф ель пятиф 
чечек къокъуларыны кетирип, гонъюлини хаяплар дюньясына апып 
кете эди. Багъчанынъ ашагъы тарафындаки тынч ве сакин денъиз 
узерине ай кольгеси тюшип, аптын нурпарыны сачып тура. Япынъыз 
къарт тереклернинъ япракълары хафиф-хафиф эскен ельнен 
дертлешип туралар. Ода ичине ай шавлеси тюшкен, тыныкъ бир 
зия ипе эр тараф нурланып тура. бинанынъ янындаки терек 
тарафтан чырылдагъан бир чегертки сеси иле иракъта, отлар 
арасында отькен бир къуш сесинден гъайры ортапыкъта башкъа 
ич бир тюрлю сес-седа екъ. Иште бойле вакъытларда Фатименинъ 
хаялы иле Мустафанынъ юреги атеш киби янаракъ: "Ах, 
джанчыгъым, варлыгъым Фатиме! Сенден айры олмакъ, хусусан 
бойпе шаиране вакъытларда манъа не къадар шиддетли тесир эте. 
Кешки шу дакъкъаларда янымда опсанъ да, сенинъ пятиф 
сачларынъны сыйпап, черенъни багъырыма бассам, энъ кучюк бир 
арзу ве тилегинъ ичюн джанымны феда этмеге разы оларакъ, 
аякъларынъа юзюмни сюртсем, кендимни не къадар бахтияр саяр 
эдим", — деп бинъ бир тасавурларгъа далып, козьлеринден 
юкъусы къача эди. Тек бойле къайгъы ве тюшюнджелер ипе къалса 
даа бир шей дегиль эди. Лякин башкъа да чокъ заметлер чекти. 
Месепя, Фатимени соратып-соратып да, апамагъан мырза 
иигитпери Фатименинъ разы опмаювына себеп къызнынъ 

Мустафагъа олгъан севгиси экенини пек яхшы бильгенлеринден 
себеп Мустафагъа эвельден олгъан къоркъызувларыны онларнен 
кере арттырдылар. Атта Абдулгерай адлы бир мырза йигити 
Фатимени озюминъки деп эсап этип юре эди. Бабасы аркъалы 
соратып, Фатименинъ разы олмаюв хаберини алгъанда, биринджи 
кере инанмады. Кене соратты. Ве Фатименинъ озюне, гизли 
опаракъ, хабер ииберип, меселенинъ асылыны анълагъан сонъ, 
Фатименинъ къабул этмеювининъ асыл себеби Мустафагъа олгъан 
севгиси экенини бильген сонъ, ачувланып, Мустафадан шиддетли 
бир интикъам алмагъа къарар берди. 

Мустафа базы вакъытларда озюнинъ багъчасындан беш-алты 
верст ердеки бир койге барып келе тургъан эди. Бир вакъыт, 
Абдулгерайи мырза озюнинъ хызметкярындан беш-алты адам 
кетиререк, тереклер арасында бир ерге гизленип, Мустафанынъ 
койден къайткъаныны беклеп турдылар. Заваллы Мустафа, бутюн 
барлыгъы иле Фатимени хаялындан кечирип, дюньясындан 
хаберсиз алда акъшам устю койден къаитып келеяткъанда, 
тереклер арасындан апансыздан алты адам онъа уджюм этип, 
чекиштирмеге башпадылар. Эр не къадар къаршылыкъ косьтерип, 
бир-экисини ерге юварлатсада, бир адам алты адамгъа насыл этип 
къаршы турсын?! Заваллы Мустафаны яхшы эзип, котеклеерек, 
атта бир къач еринден яраладылар да. Опар кеткен сонъ Мустафа 
яваштан еринден турып, бираз озюне кепьди. Джебиндеки явлугъы 
ипе къан акъып тургъан ярапарыны сарды. Ве, ичинде, дюньягъа 
бинъ бир кере лянетлер айтып, озюнинъ бахтсызлыгъына чокътан- 
чокъ теэссюфлер этерек, багъчасына къайтты. Мустафа 
къайткъанда акъшам маапи опып, къаранлыкъ тюше башлагъан 
эди. Багъчасына кирген сонъ дос-догъру ятагъына кетип, ятмагъа 
ве, ярапарыны тедавийлемек ичюн экимге адам еллайджакъ олып, 
бир шейге бакъмадан ятакъ одасына баргъанда: "Мустафа, 
Мустафа!" — деген сес эшитильди. Айланып бакъса, чечеклер 
янындаки отургъычта Бедрие къартий отура. Оны корип, 
Мустафанынъ юреги бир мот олды ве озю бойле бир алда экенде 
Фатиме де кельген опмасайды, деп къоркъты. 

Бедрие къартийнинъ янына бойпе алда бармагъа истемесе де, 
башкъа чареси екъ эди. Мустафанынъ козьлерининъ тюплери 
когергенини ве бир янагъынынъ яралангъаныны корьген Бедрие 
къартий: «Ваи, балам, санъа не олды! !» — деп, янына отургъаныны 
беклемеден ал-эхвал сорап башлады. Мустафа, бираз къызарып, 
шашмалпагъанындан: «Койден къаиткъанда атым урькип къачтыда, 
терекке урулдым», — деди. Догърусыны аитмагъа утанды. 

— Вай, балам, буюк къазадан хайырлысынен къутулгъансынъ. 
Бундан сонъ, дахи, Алла-тааля кенди сакъласын, — деп, 
Мустафагъа теселли берди. Андан-мындан бираз лаф эткен сонъ, 
Мустафагъа бакъып: “Меним чокъ отурмагъа вакътым екъ. Мен 
санъа бугунь къуванчлы бир хабер кетирдим: Фатиме сенинъ 
озюнънен корюшип, лаф этеджек ола. Онынъ ичюн де бугунь, 
гедже саат он бирге сени чагъырды. Дос-догъру буюк къапыдан 
кирерсинъ, къапыджынынъ бу иштен хабери бар. Къапы янында 
мен сени къаршылап алыр ве бир одагъа кирсетип, устюнъден 
килитлерим. Вакъты кельгенде Фатименинъ озю кельгендже анда 
сес-солукъсыз отурырсынъ, анълашылдымы! Тамам саат он бирде 
барырсынъ”, — деди. 

Мустафанынъ яралары ве аркъа кемиклери гъает агъыргъаны 
себебинден, бу баягъы дешетли вакъиа ич бир вакъыт козь огюнден 
кетмегенинден себеп, Бедрие къартийнинъ сёзлерини юкъу ичинде 
эшиткен киби динълеп, акъикъатнен де тюш корьмейимми экен, 
деп озюне озю инанмайып, о якъ-бу ягъына бакъынды. 

Мустафа, Бедрие къартийге къайта-къаита тешеккюрлер айтып, 
сагъ олунъыз деп, озгъараракъ, эвге кирсе де, нишпейджегини 


къалынджа урбаларыны пек кучьлюкнен чыкъарып, дивар 

янындаки кроваткъа ятып, тюшюнджеге далды. Бундан ярым саат 
эвель онынъ башына насыл буюк фелякет кельген эди. Эгер бу 
дюнья деп аталгъан джеэннем ичинде Фатиме деген бир мелек, 
бир нур парчасы олмаса эди. Мустафа бутюн дюнья ве онынъ 
ичиндеки шейлерге ачувланып, джанындан да, мапындан да ваз 
кечмеге азыр эди. Энди исе, шимди, яни арадан ярым саат сонъра, 
эки сенеден берли севги-муаббети ипе янып-якъылгъан Фатиме 
корюшмек ичюн шахсен озю давет эткен. Эи, фелек! Инсан ичюн 
сенинъ даа насыл сынавларынъ бар?! Эки сенеден берли топып- 
ташкъан къалиплерини, топлангъан дертлерини бошатмакъ ве 
махбубининъ догърудан-догъру козьлерине бакъаракъ, эллерини 
опип, севги-муаббетини бильдирмек не къадар буюк 
бахтиярлыкътыр! Бунынъ ичюн тариф аджиздир. Лякин бу къадар 
къуванчлы ве севинчли бу хабернинъ боиле бир куньге догъру 
келювини Мустафа кене де озюнинъ бахтсызпыгъына ве 
талийсизлигине ерап окюнди. Саатине бакъты. Вакъыт онгъа 
якъынлай эди. Бир саат къалды. Эгер башкъа вакъыт опса, бу бир 
саат бир сене къадар узун корюнир эди. Лякин шимди пек тез кече. 
Чюнки махбубе иле марра эм де мупаќъниъа бойпе алда 
барылырмыї Къанпарны „245 | аи іпеп, янъыдан 


И тозы ална 


Къыбымт ат 17 


Дяжумхуриё «Тан 


сармакъ керек. Сыртындаки агърылар да февкъульаде фена 
дереджедедир. Азачыкъ онъайтсыз арекет этсе, кемиклери шарт 
этип къырылып кетеджек киби. Насыл олса да, яваш-яваш 
азырланып, кийинип, маса устюне косьтекли саатини ачып 
къояракъ, бельгиленген вакъытнынъ келип етмесини 
сабырсызлыкънен бекледи. 

Саат он бир олгъанда Мустафа озь одасындан чыкъып, яваш- 
яваш мырза Тогъанскийнинъ дачасына барды. Къапыджы Али баба 
Мустафаны корип, бираз шашмалады ве: "А, Мустафа, сен 
экенсинъ де, айды кир, хош кельдинъ", — деп, къапуны ачты. 
Къапудан киргенинен Бедрие къартий Мустафанынъ къаршысына 
чыкъты. Чокътан беклей экен. Бедрие къартий Мустафаны 
къараныкъ бир одагъа кетирди ве: “Фатиме кельгенге къадар сен 
мында олурсынъ”, — деп, устюнден килитлеп, анахтарны алып 
кетти. 

Мустафа къаранлыкъ одада ялынъыз къалгъан сонъ, къолунен 
сыйпалап барып, дивар янындаки дивангъа отурып, озюнинъ 
башына келип-кечкенлерини хатырлаяракъ, ойгъа далды. Бойле 
интизар! вакъытларнынъ эр дакъкъасы бир йыл къадар узун 
корюнди. Вакъыт пек яваш кечкенинден, бираз отургъан сонъ 
Мустафа озюни тутамадан, еринден турды да, о якъ-бу якъкъа 
бираз юреджек олды. Эллеринен сыйпап-сыйпап, яваш-яваш бираз 
юрген сонъ, къолу бир масагъа тийди. Масанынъ устюни сыйпап 
бакъты. Ирили-уфакълы бир къач шише тура. Оларнынъ бирисини 
къолуна алып, тапасыны ачты ве къокълап бакъты. Хош къокъулы 
гуль майы. Экинджи шишени къокълап бакъты. "Глицерин олса 


керек", — деп, оны да ерине къойды. Учюнджи шишени къокълап 
бакъты. Ондан гъает лятиф ве хош бир къокъу кельсе де, онынъ 
не экенини анълап оламады. “Къыйметли бир шей олмалы", — деп, 


шишенинъ агъызындан пармагъына тийсетип-тийсетип, 
къашларына ве мыйкъларына сильди. Тек, къокъусы пек эйи олса 
да, къувети аз олгъанындан, Мустафа бу мисни къашлары ве 
мыйыкъларына силювнен къанаатленмеди. Шишени азачыкъ 
янтайтып, авучына бираз текти де, бутюн юзюне ве манълайны 
окъалады. Шишенинъ буюк олгъаны бу миснинъ къолгъа тёкип, 
сюртильген къокъулы май олгъанындан делялет бере эди. 

Бираз юрген сонъ Мустафа кене келип, эвельки ерине, дивангъа 
отурып, Фатимени тюшюнди ве онъа наиль олса келеджекте не 
къадар сеадетли омюр сюреджеклерини хаялланып башлады. Шу 

алда къарарнен эки саат къадар вакъыт кечкен сонъ бир адам 
келип, тыш тарафтан оданынъ къапысыны ача башлады. Бу 
вакъытта Мустафанынъ юреги сыкъ-сыкъ урып, аякъ устюне 
къалкъты, къапунынъ ачылмасыны сабырсызлыкънен бекледи. 
Къапу ачылгъанынен, къолуна кучюк бир чыракъ туткъан Фатиме 
толгъун ай киби нурлу юзю иле къаранлыкъ оданынъ ичини 
ярыкълатты. 

Эки сенеден берли джан-юректен бири-бирине севда олып да, 
бири-бирине бир агъыз сез айтып оламагъан ве дертлерини ашкяр 
этамагъан эки инсан апансыздан бири-бирисининъ къаршысында 
пейда олгъанда нишлейджеклерини бильмейип, бираз шашмалап 
къалдылар. Сонъра Фатиме элиндеки чыракъны маса узерине 
къояракъ, Мустафанынъ къолундан тутып, озь янына, дивангъа 
отуртты ве севгисини изхар этерек! бойнына сарылып: 

— Ах, джаным! Ах, экикозюм! Бизге де бу куньлерникорьмек 
насиб экен. Сенинъ ичюн мен не къадар асретлик чектим ве не 
къадар козь яшлар тектим. Билем, сенде мен ичюн чокъ заметлер 
чектинъ: къач керелер буюк къазаларгъа огърадынъ. Атта бугунь 
да башынъа кельген фелякетлерни эшитип, пек зияде яндым. Бизим 
бири-биримизге олгъан севгимиз иншапла буларнынъ эписини 
утуттырыр, — деп, Мустафанынъ эллерини опеджек олгъан эди, 
бир даа бакъса не корьсин, Мустафанынъ къоллары, къазан куеси 
киби сим-сия! 

— Бу не ал? Сенинъ эллеринъе не олды? — деп, Мустафанынъ 
юзюне бакъса, бети де сим-сия. — Джаным, санъа не олды“ Кель, 
кузьгюге бакъ, — деп, Мустафаны кузьгю къаршысына кетирген 
эди, Мустафа утангъанындан ер ярылса ерге киреджек киби олды. 
Бутюн юзю-козю сим-сия олгъан. 

Белли ки, къадын-къызлар эр ерде озь адетлерине коре, 
зийнетленелер. Меселя, Авропа къадынлары — юзлерине пудра 
якъалар. Татар къадынлары инджи киби беяз тишлерини къарагъа 
бояйлар; къулакъларыны тешип, сыргъа такъалар. Африканынъ 
базы къабилеперинде къадынлар юкъарыдаки дудакъларыны я да 
бурунларынынъ бир четини тешип, алкъа такъалар. Тюрк ве 
Къырым къадынлары сачларыны къарагъа я да къызыл хынанен 
боялайлар. Ве эр бириси, озьлерининъкини гузель сайып, 
башкъаларычдан кулелер. Мустафанынъ къаранлыкъ одада маса 
устюндеки шишеден авучына текип, хош къокъулы май деп текрар- 
текрар юзюне, козьлерине сюртдиги май — Фатименинъ сач 

бояпагъан къара боясы экен. О боя экинджи шишедеки сувгъа бир 
къач тамлачыкъ тамызып боялагъанда Фатименинъ белине тюшип 
тургъан бир къулач сачыны сим-сия этип къарартмагъа етер эди: 
Заваплы Мустафа исе догърудан-догъру авучына текип, юзюне 
окъалагъанындан себеп, къияфети гъает кулюнчли бир алда эди. 

Озюнинъ къияфетини кузгюде корьген Мустафа кульмеге де, 
агъламагъа да бильмейип, нишлейджегини бильмеден шашып 
къалды ве бу шей акъикъатта насыл олгъаныны Фатимеге сейледи. 
Фатименинъ ичи-багъры кулькюге толгъан исе де, зорлап озюни 
тыймагъа тырышты ве ниает, маса устюне ичмек ичюн къоюлгъан 
графинадаки сувны алып, Мустафанынъ бетини, къолларыны ювса 
да, сув — салкъын, боя — майлы олгъанындан себеп, эвелькиден 
де бетер аяланды. Не опса олгъан, буны сонъ бакъармыз, шимди 
бу шейнен вакъыт кечирмейик, вакъытымыз аз, лаф этиледжек 
пафларымызны лаф этейик деп, кене эвельки ерлерине, дивангъа 
барып отурдылар. Мустафа Фатимени багърына басаракъ: 

— Ах, эки козюм! Сенинъ ичюн эки сенеден берли не къадар 
заметлер ве мешакъатлар чектим. Лякин башыма кельген бугуньки 


кунюм оларнынъ эписини унуттырды. Афу этинъиз, 
аякъларынъызны опейим, — деди. 
Фатиме: 


— Башта бир манъа сиз деп лаф этме, сен деплаф эт. Мен сени 
— къальбимнинъ бир парчасы, козюмнинъ бебеги киби севем. 
Экинджиден, афу этмееджек не бар? Ойле хаталар ола тургъан. 
Бизим арамызда фена бир шей екъ. Вакъытымыз аз. Айтыладжакъ 
лафларымызны айтып етиштирейик. Шимдиге къадар экимиз де 


чокъ асретлик чектик. Дженабы хакънынъ, эльбетте, бизге де бир 
мерхамети вардыр. 


Мустафа: 

— Сенинъ ичюн чектигим заметлернинъ эр бириси, меним ичюн 
бир сеадеттир. Лякин кендимнинъ не къадар бедбахт' ве фукъаре бир 
адам олгъанымны тюшюндигим вакъыт бус-бутюн рухтан тюшем. 

Фатиме: 

— Нечюн рухтан тюшесинъ? Манъа саип ве елдаш олур исенъ 
кендинъни бахтсыз ис этмезсинъ деп зан этем. 

Мустафа: 

— Ах! Иште энъ буюк бахтсызлыгъым да шу ки, насыл этип мен 
сизге хызметчи ве ... олмакъ шерефине наиль ола билейим? Бу иш 
сиз ичюн зевал ве мен ичюн эдепсизлик дегильми! 


'бедбахт — бахтсыз. 

И. Гаспринскийнинъ анасы — Фатиме ханым 


Исмаил бек Гаспринский азретлери чалышкъан одасында 


Солдан: Исмаил бек Гаспринский, Хасан бск Меликов ве Али Мердан бек Топчыбашев 


Исмаил бек достлары иле. Нижний Новгородца чыкъарылгъан ресим 


Ортада И.Гаспринский, янында огълу Рефат ве дигерлери — «Терджиман»нынъ 
муаррир ве муреттиплери. 1890 сенеси чыкъарылгъан ресим 


И.Гаспринский аилеси иле. Солдан: Зохре ханым (рефикъасы), И.Гаспринский, анасы — Фатиме 
ханым ве огълу Рефат эм де къызы Шефикъа 


Исмаил бекнинъ Юсуф бек Акъчоранен Гурзуфта чыкъарылгъан ресимлери. 1908 с. 


Исмаил бекнинъ энъ сонъки ресими. 1914 с. 


Исмаил бекнинъ рефикъасы Зохре ханым 


И.Гаспринский аилеси иле бирликте кенди багъчасында 

И .Гасприн у 
ринскийнинъ дженазеси. Ханесинден накъль олуныркен (1914 с., сентябрь 25) 


Тюрк-татар ве бутюн ислям алемининъ екяне хадими, мухтерем 


И.Гаспринский къабири-шерифи узеринде иттифагъ олунан сонъ селям, 
урьмет ве эльвида (1914 с. сентябрь 25) 


Фатиме: 

— О не демектир? Меним ичюн нечюн зевал ве сизинъ ичюн 
эдепсизлик олсун? Эгер мени задекян баласы — мырза къызы 
олмамны озюне бир шереф сая деп зан этсенъ, фикиринъ 
янълыштыр. Мен ойле фикирде дегилим. Эпимизни бир Алла 
яратмадымы! Эпимизнинъ де келип чыкъувымыз — ер, сув, атеш 
ве авадан дегильми? 

Несиль ве къан итибары иле макътанмакъ ве ифтихар этмек — 
джаиллерге хастыр. Менджесине шереф ве итибар — несеб ве 
несиль иле дегиль де, бельки эдеп, тербие ве инсаниетлик иледир. 
Эм де бизим о асылзат дее ифтихар эттигимиз шерефни ким 
къазангъан олса, онъа аиттир. Мен феляннынъ огълуйым демек 
не файда верир? Инсан: иште, мен — фелянчым деерек, озюнде 
олгъан нам ве унван иле ифтихар этмели. Мен акълы дегилим ми, 
севимлим, нечюн бир шей айтмайсынъѓ 

Мустафа: 

— Сёзлеринъе айретте къалдым. Сенинъ тарафынъдан бу 
къадар ильтифаткъа наиль олувны акъылыма ве хаялыма биле 
кетирмей эдим. 

Фатиме: 

— Айретте къаладжакъ не вар? Беним фикирим ве меслегим 
шундан ибареттир. Вакъытымызны бойле узун сезлер иле 
кечирмеге имкян бермейип, шимди асыл макъсадкъа кечейик де, 
сезюмизни ачыкъ-айдын айтайыкъ: задекянлыкъ ве мырзалыкътан 
вазгечкен ве ич бир зенгинлиги олмаян Фатиме адлы къызны 
озюнъе омюр аркъадашы этерек къабул этерсинъми! 

Мустафа (къызнынъ тизлерине баш эгерек): 

— Санъа омюр аркъадашы ола бильмек ичюн озюмде ич бир 
паякъат корьмейим. Эгер бойле ола турып да, ильтифат ве 
мерхаметине наиль оларакъ, сенинъ тарафынъдан омюр 
аркъадашлыкъкъа къабул олунсам, севинчимден башым кокке 
етер эди, — деп, джебинден явлугъыны алып, козьлеринден 
акъмакъта олгъан яшларыны силе башлады. 

Фатиме: 

— Иште, бунъа тешеккюр идерим. Лякин, агъламакъ лязим 
дегиль. Агъламакъ — я бир къайгъы ве кедер ичюн ве яхуд буюк 
бир севинч ичюн оладыр. Хамд олсун, бизим ойпе агълайджакъ 
киби къайгъымыз екътыр. Эм де умют эттигимиз сеадетке де наиль 
олдугъымыз екъ, — деерек, озюнинъ козьлеринден де яшлар 
тыгъырып башладыгъындан, явлугъы иле козьлерини силерек, 
сёзюни девам этти: — Шимдилик, бойле шейлер иле 

зеинлеримизни перишан этмеепим, истикъбалимизни тюшюнепим. 
Кендимизни бири-биримизнинъ огюнде сыкъ-сыкъ 
коребильмегенимизге бир маниа вар исе, о да шу, бизим 
мырзалыкъ ве задекянлыкъ унваны дегильми Мен бундан 
толусынен вазгечеджегим. Унваларны, несиль ве несеб 
ифтихарларыны бойнымдан алып ташлайджагъым. Бунъа къаршы 
сен де кучюк бир федакярлыкъ ихтияр этермисинъ? 

Мустафа: 

— Бу суальге тааджипленем. Шимдиге къадар аятымны ве 
джанымны сакъпамакълыгъым тек сенинъ иле корюшмек ве ич 
олмадым, бир керечик аякъларынъа юзюмни сюртмек умюди иле 
зди. Бу макъсадым омюрге кечти. Бундан сонъра исе джанымны 
феда этмеге азырым. 

Фатиме: 

— Зиядеси ипе тешеккюрлер идерим, севимли Мустафам. 
Санъа айтаджагъым теклиф бар шей дегильдир. Лякин кене умют 
идерим ки, къабул идерсинъ. Тюневин насыл бир къазагъа огърап, 
беш-алты еринъден яраландыгъынъны бильдигим апда, санъа, 
махсус шойпе бир куньде чагъырткъаным бир теджрибе ве имтиан 
ичюн эди. Хамдлар олсун, бу теджрибемде алданмадым. Адети 
узьре, олюм алында деп айтыладжакъ заметли бир заманынъ олса 
да, даветимни къабул этип кельдинъ. Бундан сонъ, дахи, санъа 
ишанчым зиядеси ипе кямильдир. 


Мустафа: 
— Ах, эки козюм! Мен ичюн энъ буюк шереф ве энъ лезетли 
бир олюм — джанымны сенинъ огърунъа къурбан ве феда 


этмектир. Эгер сенинъ энъ адий бир макъсадынъны ве хызметинъни 
ерине кетире бильсем озюмни дюньядаки энъ бахытлы ве энъ 
бахтияр адамлардан санар эдим. 

Фатиме: 

— Пек яхшы! Ойле исе, ачыкъ-ачыкъкъа айтайым: экимизнинъ 
бирлешмемиз ичюн мытлакъа ватанны терк этмек керек оладжакъ. 
Анълайсынъмы, севимлим, догъып оськен ерлеримизни ташлап, 
башкъа бир мемлекетке кетмек зарур. Эгер мында олсакъ, бизге 
бирлешмекни умют этмеге сыра къалмай. Чюнки меним бабам 
киббарлыкъны, улулыкъны мырза несилинден олувда деп итикъад 
эткенлердендир. Онынъ тюшюнджеси, мытлакъа мени бир мырза 
огълуна вермектир. Мени огълу Абдулгерайгъа сорамакъ ичюн 
кеченлерде бизге мырза Тайгъанский кельген экен. Бабам пек 
хошнутлыкънен къабул эткен ве: «Сиз киби улу ве асылзаде бир 
мырзагъа бермейип кимге бермек кереким! Лякин къызнынъ 

озюне де айтып къарайыкъ», — деп, озь тарафындан ишни 
бутюнлей битирип йиберген. Бабамнынъ фикирине коре 
Абдулгерай киббар ве асылзаде олсада, менджесине ойле дегиль. 
Не русчадан, не мусульманджадан бир капиклик хабери екъ. 
Тутурукъсыз, ахлякъсыз, къайда барса анда ичип, бозукълыкъ 
ёлунда, фаишеханелерде омюр кечире. Мырзалыгъына ифтихар 
этип, байлыгъы иле гъурурланаракъ, авам халкъкъа залымлыкъ ве 
джебр эте. Асылзаде адам бойле шейлер япармы: 
Тайгъанскийнинъ теклифини айткъан сонъ, бабама догърудан- 
догъру: «Мен онъабармагъа разы дегилим», — дедим. Бабамнынъ 
пек кейфи бозулды. Арадан бир къач кунь кечкен сонъ 
Абдулгерайнынъ озюнден бир мектюп кельди. Озюнджесине, 
манъа озь севгисини изхар этип, гонълюмни йымшатаджакъ олгъан. 
«Гонълюмнинъ саиби ве севгени бар, шундан себеп, мени афу 


этинъиз», — деп джевап язгъан эдим. Шунъа къаршы: 
«Гонълюнъизнинъ саиби олгъан багъчеванны менден устюн 
коресинъизми» — деп манъа язгъан мектюбини махсус, 


бабамнынъ адына ёллагъан. Онъа язылгъан сонъ, бабам, мектюпни 
ачып окъуяракъ, манъа февкъульаде зияде ачувланды. 

«Меним козьлериме бакъ. Сен сойадымызнынъ намусына леке 
тийдирмек ичюн догъгъан бала экенсинъ!» — деди. Шай олгъан 
сонъ, эгер мында олсакъ мени санъа вермек ихтималлары екъ. 
Меним де сенден башкъаны къабул этмек истегим екъ. Ойле экен, 
бутюн омюримиз кедер ве асрет иле кечеджек, бу дюнья биз ичюн 
тар оладжакъ. Эгер сеадетимизни истер исенъ, бизим ичюн, 
шимди, аилемизни, ватанымызны, унванымызны ве мал- 
мульклеримизни бойнымыздан котерип атып, бир-биримизнинъ 
севгимизге сарылып, башкъа бир мемлекетке кетмек керек. 
Насыл! Бу теклифни къабул этесинъми, севимли Мустафам: 

Мустафа: 

— Дюньянынъ дигер кошесине кетмеге разым Сен иле берабер 
олгъан сонъ мен ичюн эр ер ватандыр. Эгер хызметчилик этип 
олсам да, сени мемнюн эте бильсем, бу, меним ичюн буюк 
сеадеттир. 


Фатиме: 
— Тешеккюрлеримни бильдирем, севимлим. Насиб олса, биз 


Истанбулгъа кетермиз. Бу ишни мумкюн къадар тез япмакъ керек. 
Ёкъса сырымыз ашкяр олып, къургъан планларымызнынъ 
бозулмакъ ихтималы вар. Эсап-къасап ишлерини япувнен 
огърашма, адамлар шубеленип башларлар. Бир чифт ат азырла. 
Ярын, вакъыт акъшамдан эки саат къадар авгъан сонъ догъру 

Акъяргъа кетермиз. Ве андан пароходкъа минип, Истанбулгъа ёл 
апырмыз. Истанбулгъа барып чыкътыкътан сонъра белли бир 
муддет кечинмеге менде акъча бар. Ондан сонърасы ичюн Алла 
керимдир. Насыл Бунъа разысынъмы! 

Мустафа: 

— Нечюн разы олмайым‘! Севингенимден акъылымны 
джоймасам олур эди деп къоркъам. 

Фатиме, хошнутлыкънен Мустафанынъ бойнуна сарыларакъ, 
манълайындан опип шойле деди: 

— Бойле федакярлыгъынъ ичюн тешеккюрлеримни бильдирем, 
эки козюм. Ойле исе энди сен къайт. Вакъыт аз къалды. Бедрие 
къартий сени озгъарыр. Ярын, акъшамдан эки саат кечкен сонъ 
мен озюмизнинъ дачанынъ ашагъысындаки ёл боюнда бир терек 
астында сени беклерим. Бизим дачанынъ догърулыгъына келип 
еткен сонъ яваштан сызгъырырсынъ. Иште о вакъытта корюшип, 
елумызгъа кетермиз. 

Мустафа дахи Фатименинъ памукъ киби йымшакъ ве къар киби 
бем-беяз эллерини дудакъларына кетирип, опькен сонъ, Фатиме 
беян эткени киби, ярын акъшамдан сонъ къавушмакъ ичюн, озь 
багъчасына къайтып кетти. Бедрие къартий элиндеки теспинен: 
«Субхан Алла, субхан Алла», — деп зикрини девам эттиререк, 
Мустафаны озгъарып, артындан дуа окъуп къалды. 

Мустафа озюнинъ башына кельген ве келеджек алларны 
тасавур этип, терен ойгъа далып къайткъанда гедже 
къаранлыкълашкъаны себебинден, аякъ астындаки ёлны кереги 
киби корип оламай, бир ташкъа сюрюнип йыкъыларакъ, аягъынынъ 
кемиги агъырып, бираз вакъыт аягъына басып оламады. Не де олса, 
озюнинъ багъчасына келип чыкъкъан сонъ, фикири ве хаяллары 
чыбалып, одасына кирип ятаркен, бираз юкълап, раатланаджакъ 
ве кучь топлайджакъ олса да, бойле бир геджеде козьге юкъу 
кирерми? Козьлер азачыкъ юмулып башладыгъындан 
къаршысында Фатиме пейда ола. Эм де ярынгъа насыл 
азырланмакъ ве недай кетмек оладжагъыны тюшюнерек, баягъы 
вакъыт яттыкътан сонъра козьлери юмулып, бираз юкъугъа кетти. 

Эгер инсан ичюн яшлыкънынъ мейвасы ве чечеги олгъан 
ашыкълыкъ ве севги пеззети олмаса эди, бу фаний дюньянынъ шу 
къадар шиддетли замет ве эмеклерине даянмакъ гъает мушкюль 
ве агъыр олур эди. Инсан уфакъ бир сеадетке, джузий бир 
раатлыкъкъа наиль олмакъ ичюн гедже-куньдюз, бир такъым 
къайгъы ве асретлер астында эзилерек, бинъ бир тюрлю заметке 
къатлана. Буларнынъ эр бири севги ве муаббет багъчасынынъ 

чечеги олгъан рефикъаи аятнынъ ве о багъчанынъ мейвасы олгъан 
эвлядынынъ раатлыкъ ве сеадетлерине хызмет ичюндир. Къальби 
севги-муаббет нуру ве аиле исси иле толу олмагъан адам там инсан 
сайылмаз. Ваазджылардан бириси джамиде вааз окъуп тура экен, 
козьлеринден яшлар тёкерек, ах-вах этип, тышарыдан бир адам 
ичериге кирип, джамининъ къапусы янында тургъан. Вааз окъугъан 
адам: «Санъа не олды», — деп сорагъанда, ичериге кирген адам: 
«Эшегимни джойдым», — деген. Вааз окъугъан адам онынъ 
ваазыны динълеген адамларгъа хытап этерек: «Аранъызда 
ашыкълыкъ дердине огърамагъан адам бармы» — деп 
сорагъанда, эрифлернинъ бириси аякъкъа къалкъып: «Меним 
эшектен ич де хаберим ёкъ» — деген. Вааз окъугъан, дахи, къапу 
янындаки адамгъа оны косьтеререк: «Иште сенинъ эшегинъ, 
кедерленме де, ал да къаит», — дее лятифе этмиш. 

Мустафа юкъудан уянгъан сонъ яваш-яваш ел азырлыгъыны 
корип башлады. Олгъан парасыны алды. Эсап-къасап 
дефтерлериниде тез-тез низамгъа чекип, эсап-китап ишлерини бир 
кягъыткъа язып, джебине къойды. Бираз авлакътаки бир шеэрге 
барып келеджегини айтып, хызметчиперине атларны ашатып, 
арабаны азырлап къоймаларыны эмир этти. 

Джанындан да зияде севген Фатиме иле бирлешеджегине гъает 
севинмекте исе де, бабасындан мирас ве ядикяр оларакъ къалгъан, 
кендисининъ дахи бу къадар хызмет ве гъайрети синъген 
багъчасыны эм де догъып оськен ватаныны терк этип кетмек 
къальбине агъыр тесир этмекте эди. Факъат экинджи тарафта 
Мустафанынъ къапьбини джазб эткен ве къаныны къайнаткъан 
севги, бу дакъкъаларда ватан ве багъча севгисинден даа зияде 
шиддетли тесир эте эди. 

Акъшам анълашылгъан вакъытта атларыны азырлап, елгъа 
чыкъты ве къомшу койден дигер бир аркъадашынен кетеджегини, 
атларны бакъмакъ ичюн дахи онынъ хызметчиси кетеджегини 
айтып, гуя хызметчилерини шубелендирмемеге тырышты. 

Кенди багъчасындан чыкъкъан сонъ, артындан озгъарып къалгъан 
хызметчилерини алдатмакъ ичюн башта бир, бараджакъ тарафынынъ 
бус-бутюн терс тарафына кетип, бираздан сонъ деёнип, 
Тогъанскийнинъ дачасынынъ ашагъы тарафындаки епгъа чыкъты. 
Тамам дачанынъ догърулыгъына баргъанда яваштан сызгъыргъан эди, 
Фатиме ёлгъа чыкъаракъ, Мустафанынъ арабасына келип отурды. 
Бир-бирине ынтылгъан эки къапьб бойлеликле бирлешерек, бар 
къуветлеринен атларыны айдаштырып, ёлларыны девам эттирдилер. 
Бираз кеттиктен сонъра еллары бир тёпе ерге чыкъты. Ап-аидын олып 

ай къапкъкъанындан бу ерден Мустафанынъ багъчасы ве мырза 
Тогъанскийлернинъ дачасы ачыкъ-айдын корюнмекте эди. Бу ерде 
атларыны токътатып, сонъки кере олмакъ узьре, кендилерининъ 
догъып оськен ерлери иле сагьлыкълаштылар. Фатиме озьлерининъ 
дачасына бакъып: «Эй, азиз Ватаным, сени ташлап кетмеге меджбур 
олдым. Мени афу эт. Затен сенинъ топрагъынъдан мейдангъа 
кельдим. Анамдан догъгъаным киби, энъ биринджи дефа сенинъ 
аванъдан нефес алып, къанларым арекетке кельди. Тениме джан 
кирди. Сенинъ сувпарынъны ичип, махсулынъны ашап осьтим. Мени 
тербиелединъ, кемалаткъа етиштирдинъ. Лякин нейлейим ки, 
инсанлар тарафындан ич манасыз ве керексиз ляйыкъ деп танылгъан 
адетлер сени терк этип, ят иллерге кетмеге бизни меджбур этти. Афу 
эт, Ватаным. Затен сени терк этсек де, асла унутмамыз. Чюнки, 
вуджудымызнынъ маясы — сенинъ топрагъынъдандыр. Сен — бизим 
вели ниметимизсинъ!, эльвида, Ватан!» 

Фатименинъ къальби гъает тесирленди, козьлери торланды. Ве, 
явлугъынен козьлерини силерек, ана-бабасына хытабен шойле деди: 
«Эи, мукъаддес ана-бабам! Не къадар севгинен мени севе-севе 
осьтюрдинъиз. Мен ичюн не къадар заметлер ве мешакъатлар 
чекип, раат ве сеадетим ичюн не къадар шей сарф эттинъиз. Пек 
яхшы билем ки, шимди де мени шойле бир севги иле северсинъиз. 
Мен сизни быракъып кеттикте не къадар къайгъылы ве асретли 
олурсынъыз! Къальбим парча-парча ола. Лякин афу этинъиз, 
мукъаддес ана-бабам! Меним сеадетимнинъ насыл эйи оладжагъы 
акъкъындаки фикирлеринъиз янълыштыр. Меним къальбимден 
чыкъкъан виджда-ымнынъ хытапларына къулакъ асмакъ 
истемединъиз. Эск· заманнынъ джеалетинден къалгъан манасыз 
адетлернинъ эсирлиг 1нден озюнъизни къуртарып оламадынъыз. 
Меним бахтым, сеад тим — бай бир мырзагъа келин олып, гузель 
урбалар, яхшы атлар иле гъурурланып юрмекте дегиль эди. Бири- 
биримизни севген адм иле къавушып, токъ вакътымыздашукюрлер 
этип, ач вакътымызда берабер чалышаракъ таптыгъымыз бир 
покъманы экиге болип ашайджакъ бир дост инсан иле омюр кечирип, 
аяттан леззет алмакъ’ ве сизге дуада булунмакъ ниетинде эдик. 
Теэссюф ки, сизге буны анълатмакъ мумкюн олмады. Мен де, 
агълай-агълай сизни терк этмеге меджбур олдым. Афу этинъиз! 
Акъкъынъызны элял этинъиз, севгили педер валидем'!?» 

Бу сезлерни айткъанда Мустафа Фатименинъ тизлерине ятып, 


' Вели нилетимизсинъ —ашатып тойдырыджымызсынъ. 
! Педер валидем — ана-бабам. 

окюр-окюр агъламакъта эди. Мустафа дахи Фатименинъ 
сезлеринден пек тесирленип, бир шейлер айтаджакъ олгъан исе 
де, юрегиндеки сёзлерни насыл беян этмекни бильмедигинден: 
«Пек догъру, сен бутюн айтыладжакъ шейлерни айттынъ, эки 
козюм», — деп, Фатименинъ сезлерини тасдикълады. Ниает, бу 
ерден турып кетерек, Къара денъиз боюндакитереклик бир ёлдан 
Акъяргъа догъру ёл алдылар. Бир тарафта февкъульаде юксек 
дагълар ве онынъ узериндеки гъает буюк къаялар эм де ташлар, 
экинджи тарафта ай ярыгъындан кузьгю киби йылтырап тургъан 
Къара денъиз инсаннынъ къальбине дешетли тесир этмекте эди. 
Бираз кеткен сонъ араларында шойле лаф ачылды. 

Фатиме: 

— Эндиден сонъ бутюн омюримиз боюнджа бири-биримизге 
багълы ве бир тен-бир джан оладжакъмыз. Затен бизим 
къальблеримиз дженабы хакъ тарафындан эвельден, бири- 
биримизге багълы оларакъ яратылгъан исе де, динимизнинъ беян 
эттиги киби бу багълылыкъны инсанлар огюнде де илян этмеге 
борджлумыз. Онынъ ичюн Акъяргъа бардыкътан сонъра энъ 
биринджи ишимиз бу олсун. Насыл, эиими: 


Мустафа: 
— Бойле къуванчлы хаберлерни эшиттикте, акълымны 
джоймакътан къоркъам, — деп теменна ве севги иле Фатименинъ 


къолларыны опьти. 

Фатиме: 

— Багъча ишлеринъни кимге теслим эттинъ, эсап-китапны не 
яптынъѓ 

Мустафа: 

— Багъчам, шимдилик, ялынъыз хызметчимнинъ имаесинде 
къалды. Алыш-веришлеримни нетиджелеп, язып алдым. 
Истанбулгъа барып чыкъкъан сонъ, дигер койде яшагъан 
къардашыма мектюп язып, эписини анълатырым. 

Фатиме: 

— Багъчанъны быракъып кетмеге насыл козюнъ къыйды! 

Мустафа: 

— Омюринде ильк дефа аят багъчасына кирип, табиатнынъ 
кенди етиштирген мейваларнынъ энъ леззетлисинден ашамакъны 
арз эткен адам эр ерде осьтюрмек ве етиштирмек мумкюн олгъан 
апма багъчасына ильтифат этерми?! 

Фатиме: 

— Машалла! Сенинъ гузель табиий шаирлигинъ бар экен, 
азизим, аферин! 

Мустафа: 

— Дюньяда ер юзюнинъ мелеги олгъан къызларнынъ ве, 
хусусан, севген ярларнынъ назар ве ильтифатларындан 
электрикленип арекетке кельмей тургъан къальб тапылырмы? Мен 
сенинъ иле ильк дефа корюшмеге баргъанда санъа айтмакъ ичюн 
гъает шаиране ве татлы сезлер азырлап баргъан эдим. Лякин 
къаранлыкъта, янълышып, сенинъ сач боялагъан боянъ иле бетимни 
боялагъанымдан себеп, утанып, бутюн айтаджакъ сёзлеримни 
унутып, тилим тутулды. Ондан гъайры да чокъ фелякетлер 
корьгенимден себеп, къальбим рухсызланып, зеиним перишан 
олды. Шимди сенинъ аякъларынъа седжде этмеге наиль олдукътан 
сонъра, башкъа джеми фелякетлер иншалла унутылып кетер. 

Фатиме: 

— Эбет, бир къач дакъикъалыкъ сеадет инсангъа аятнынъ энъ 
агъыр ве энъ мушкюль дакъикъаларыны унуттырмагъа кяфидир. 

Сезлер бу ерге еткенде танъ атып, орталыкъ айдынлашты. 
Бираздан сонъ машрикъ' тарафтан чыкъкъан кунешнинъ нурлары 
иле айдынланып, Акъярдаки кильселернинъ тепелери, юксек 
эвпернинъ юкъары къысымпары корюнип башлады. 

Акъяргъа кельген сонъ Нахимов джаддесиндеки 
мусафирханеге кирдилер. Энъ биринджи ишлери — Акъярдан 
Истанбулгъа кете тургъан пароходнынъ вакътыны сорамакъ олды. 
Лякин берильген джеваптан Фатиме иле Мустафанынъ чырайлары 
бозулды. Чюнки мусафирханенинъ хызметчиси: «Акъярдан 
Истанбулгъа афтада эки дефа пароход кете. Бириси — тюневин 
кетти; дигери — эки куньден сонъ кетеджек», — деди. Эгер эки 
кунь Акъярда пароход беклеселер, мырза Тогъанскийнинъ 
артларындан келип етмек ихтималы бар эди. 

Бутюн гедже ёл юргенперинден себеп, гъает ёрулгъанларындан 
эм де Мустафанынъ бель кемиклери де арабанынъ саллавындан 
пек агъырдыгъындан, бираз истраат эттилер. Бираздан сонъ, 
къалкъып, чай ичерек, сокъакъкъа чыкъып, «Тюрк къавеханеси»не 
бардылар. Акъярда туристик хызмети иле мешгъуль олгъан бир 
къач юз тюрк бар. Тюрклер къавеханеге джыйылпышып, тютюн 
ичип, наргиль чекип, къарта оинап вакъыт кечирмеге пек 
севдиклери ичюн, Акъярда да бойле къавеханелери бар. Мындаки 
аш-сувпарнынъ эписи мусульманджа азырлангъаны эм де намаз 
къылмакъ ичюн ичинде месджид де олдугъындан себеп, 
тюрклерден башкъа мусульман ёлджуларнынъ да чокъсы бу 


'Машрикь — кунь догъуш тараф. 

къавеханеге кире. Мусафирлер ичюн махсус одалары да бар. 
Затен бу къавеханенинъ номерлери пек саде ве зайыф олса да, 
дигер ханелерге бакъкъанда фиятпары да пек уджуздыр. Мустафа 
иле Фатиме, бу мусафирханеге келип, бош бир больмеге кирип, 
янпарына эки мусульман адамны чагъырттылар ве кенди 
араларында никях этмек фикиринде олгъанларыны айтып, 
оларнынъ шаат олмаларыны риджа эттилер. Бу мусульманлар да 
оларнынъ теклифини къуванч ве мемнюниетле къабул эйледилер. 
Чюнки озьлери таби олдукълары диннинъ къаиделерине риает этип 
гуняхтан къачмакъ истеген эки яш къальбнинъ бу арекетлери 
диндарлыкъ ве инсаниетликтен делялет бермекте эди. 
Шаатларнынъ разылыгъы ве булунувында никях къыйыпдыгъындан 
сонъ кендилерининъ адлары ве сойадлары эм де яшларыны, даа 
керек олгъан дигер суаллерге джевапларны язып, шаатларнынъ 
имзалары иле тасдикълангъан кягъытны метрика дефтерине къайд 
этмек ичюн Акъярнынъ имамына гондердилер. Тюрклерге бирер 
къаве сымарладылар. Олар датешеккюрле къавелерни ичип, янъы 
эр-къадынны тебрик этип, одадан чыкътылар. Мустафа дахи 
севимли къадынынынъ манълайындан оперек, кендилерине сеадет 
тилеп, даима бахтлы олмалары ичюн дженабы хакъкъа дуа этерек, 
кенди мусафирханелерине къайтып, Истанбулгъа насыл кетмек 
акъкъында мушавереге башладылар. Бираз фикир пайлашкъан 
сонъ, Фатименинъ теклифи боюнджа Одессагъа барып, андан 
Истанбулгъа кетеджек олдылар. Чюнки Акъярда пароход беклеп 
кене эки кунь турсалар, мырза Тогъанскийлернинъ келип етмек эм 
де пароходкъа минип кеткенде корип, танылмакъ ихтималлары бар 
эди. Чюнки Акъяр озьлерине пек якъын олгъанындан, мында 
таныгъан адамлары да ола билир. Акъярдан Одессагъа бармакъ 
ичюн эки чешит ел мевджут олып, бириси — пароход иле Къара 
денъизден, экинджиси — демирелнен Русиенинъ ичерисине кирип, 
Харьков аркъалы баргъан еллардыр. 

Ери кельгенде Къырым акъкъында да бираз язайым. Къырым 
— Русиенинъ дженюп тарафында, Къара денъизге догъру узанып 
чыкъкъан бир ярымада олып, къарагъа Ор къапы деген тар бир ер 
иле туташкъандыр. Авасы, умумий итибары иле гузель ве лятиф, 
табиаты — осюмликке зенгин олып, юзюм, алма, шефтали ве саире 
мейвалар эм де тютюн махсулаты етишмектедир. Еди юз бинъ 
микъдарында олгъан халкъынынъ эки юз бинъ къадары — 
мусульман ве къалгъанлары — немсе, еудий, рум ве рус киби 
чешит-тюрлю миллетлердир. Бир вакъытлар Къырымда татар 
ханлары мевджут олып, мустакъиль яшагъанлар. Сонъра Тюркие 

идаресине киререк, бир къач муддет ойле къалгъан олса да, 
ханлары кенди араларында даимий суретте низа ве асетте 
олдукълары себебинден, мемлекетни медениет ве теракъкъият 
ёлуна ачмадыкъларьндан, билахире'. Русие тарафындан забт 
этилип, эр джеэттен мемуриет ве исляхына гъайрет этильмектедир. 
Къырымдаки мусульманларнынъ чель тарафында яшагъанлары 
ногъай тевабындан олып, озьлерининъ татар ве монъгъол 
сымаларыны сакълап къалсалар да, керилик ве джеалетликлери 
бираз зиядеджедир. Ялы боюндаки мусульманлар ислям динине 
денген румлар иле ногъайларнынъ ихтипатындан‘ асыл олып, 
сымаджа башкъаджа олдукълары киби, урф-адет ве лисанджа 
дахи аз-чокъ фаркълары бар. Ялы боюндаки мусульманлар, умум 
итибары иле медениет ве теракъкъият джеэтинден зияде 
къабилиетли олып, тиджаретте бир къадар илеридедирлер... 
Акъярдан Одессагъа денъиз елу иле даа тез бармакъ мумкюн 
олса да, кеткен елларыны бир дередже джоимакъ ве излерини 
шашыртмакъ ичюн Фатиме иле Мустафа демирел иле кетмеге 
къарар бердилер. Трен акъшамдан сонъ кетеджек олгъаны ичюн, 
бутюн кунь вакъытлары бош олдугъындан, бираз кезинип, 
шеэрнинъ сейир этиледжек ерлерини бакъмагъа чыкъып, 
Акъярнынъ энъ гузель сокъакъларындан олгъан Нахимов 
джаддесини, денъиз боюндаки февкъульаде дюльбер манзаралы 
бульварны, эски силялар ве дженк алетлери музейини сейир 
эттиктен сонъра, шеэрнинъ бир четинде археологик къазылмалар 
алынып барылгъан ерге бардылар. Эрамыздан алты юз йыл эвельси 
Къырым юнанларнынъ къол астында олгъан экен. О вакъыттан 
къалгъан Херсонесте белли ерлернинъ харабелерини ер астындан 
къазып чыкъарып, бундан эки-учь бинъ йыл эвельки халкъларнынъ 
чешит-тюрлю силяларыны, эв эшьяларыны, къадын-къызларнынъ 
ильванларыны тапып, джыйып, музей япкъанлар. Янына да балабан 
бир кильсе къургъанлар. Фатиме рус мектебинде окъугъан 
вакъытында ер къатламлары ве археология ядикярлыкълары 
илимлерини бир дередже огренгенинден, эки бинъ юз сенеден 
берли ер астында къалып, комюр алына кельген къартоп ве 
отьмеклерни эм де о вакъытнынъ саире аджайип шейлерини бирер- 
бирер косьтерип, тарифледи. Мустафа озю де Къырымдаки 
мусульман медреселеринден биринде секиз-докъуз сене вакъыт 
кечирсе де, арап тилининъ окъув ве язысыны огренмек макъсады 
ипе «Миллий джами», «Абдулгъафур», «Гъыйсам» ве «Дин-козь» 


жить. 

киби сарф ве наху китапларындан башкъа шей корип олмагъан эди. 
Медреседен чыкъкъан сонъ оларнынъ керек ери де олмады, 
унутылып дакеттилер. Бугунь исе Мустафанынъ илимпер ве фанун' 
акъкъында ич бир тюрлю хабери ёкъ эди. Иште бойле, шеэрни 
кезип, сейир этип къайткъан сонъ, Мустафа озюнинъ атлары иле 
арабасыны деерлик бедава фиятта уджузгъа сатып, демирелнен 
Одессагъа кетмек ичюн акъшам вокзалгъа эндилер. Трен азыр эди. 
Арадан чокъ вакъыт кечмеден, экинджи ве учюнджи дудюклер де 
чалынды. Трен еринден кочьти. 

Энди мырза Тогъанскийлернинъ дачасына келелим. 

Фатименинъ Мустафа иле кетеджек куню акъшамдан сонъ 
мырза Тогъанскийлернинъ бутюн аиле азалары эвлерининъ буюк 
одасына джыйылпышып, чай ичмеге отурдылар. Мырза 
Тогъанскийнинъ череси бозукъ олып, хусусан, Фатимеге бир сёз 
айтаджакъ олса, ачувланып, багъырып айта эди. Фатиме де гъает 
гонъюпьсиз, ерге бакъып, терен тюшюнджелерге далып, 
отурдыгъындан, отурышта олгъан дигер адамлар яни анасы ве 
къардашлары ичюн де пек гонъюльсиз ве къолайсыз эди. Эльбетте, 
мырза Тогъанскийнинъ Фатимеге ачувланувы — Абдулгерайнынъ 
мектюби себепли Мустафа иле араларындаки мунасебетни 
бильдиги ве Абдулгерайгъа бармагъаны ичюндир. «Бойле 
гонъюльсиз отырышувны насыл этип аткъармакъ керек?» — деп, 
эр бирининъ ичи къайнап тургъан бир вакъытта бир хызметчи кирип, 
бир мырзанынъ кельгенини хабер этти. Мырза Тогъанский 
къаршылап чыкъып, мусафирни ичериге алып киререк, мусафир 
одасына отуртты. Бу мусафир — озьлерине якъын дачада яшагъан 
бир мырза олып, эксери вакъытларыны этрафтаки дачаларгъа 
барып, ичип, къарта ойнап, юттура эди. Бу мырза кельдиги киби, 
бир такъым ичкипик азырладылар. Андан-мындан лаф этип, бираз 
ичкен сонъ, къарта ойнап башладылар. Фатименинъ анасы бираз 
кейфсиз олдугъындан эм де, бильмем не ичюндир, гонъюльсиз 
олдугъындан ятакъ одасына кирип ятты. Фатиме дахи, анасынынъ 
юзюнден оперек, кенди одасына кирип кетти. Одагъа кирген сонъ 
сандыгъыны ачып, эвельден азырлап къойгъан урбаларыны кийип, 
ападжакъ уфакъ-тюфек шейлерини киселерине къояракъ, башына 
къалын бир шал орьтип, акъырындан одасындан чыкъты ве дос- 
догъру озьлерининъ дачаларынынъ ашагъы тарафындаки елгъа 
якъын бир ерге барып, терек астында отурып турды. Бираздан сонъ 
Мустафа келип, юкъарыда икяе эттигимиз тарзда кеттилер. 


'Фанун —фенлер. 

Мырза Тогъанскии кенди мусафири иле ичип, къарта ойнап, танъ 
маалине къадар отургъан сонъ, ятып юкъладылар. Фатименинъ 
анасы гедже къызынынъ одасыны екълагъан эди. Хызметчи къыз 
Фатимеге ер къоймакъ ичюн онынъ одасына келип, яваштан 
къапусыны ачып бакъса да, оданынъ ичи къаранлыкъ олып, ич бир 
шей корюнмегенинден: «Мени беклемеден озь ерини озю къойып 
яткъандыр», — деп, оданынъ ичине кирмейип кетти. Бойлеликнен 
Фатименинъ кетюви сабагъа къадар ич кимсеге белли олмады. 

Саба турып, саат докъузларда чай ичмек ичюн Фатимени 
чагьырмакъ макъсадында онынъ одасына киргенлеринде Фатиме 
энди Акъярда «Тюрк къавеханеси»нде шаатлар булунувында 
Мустафа иле никяхтан кечмекте эди. 

Фатимени одасында тапмагъан сонъ: «Бельки эртедже турып, 
багъчагъа чыкъкъандыр», — дее, бираз бекледилер. Кене бир-эки 
саат кечкен сонъ да Фатиме корюнмеген сонъ анасы 
раатсызланмагъа башлады. Мырза Тогъанскии саат онлардатурып, 
мусафири иле чай ичмеге отурды. Факъат тюневинки 
юкъусызлыкътан эм де ичкининъ тесиринден юзьлери къызарып, 
башлары агъыргъаны себебинден, афенны патлатмакъ ичюн кене 
бираз ичтилер. Ниает, саат он экилерге къадар беклеп, Фатиме 
корюнмеген сонъ бу хаберни мырза Тогъанскийге де айттылар. 
«Ич бир шей олмаз, денъиз ялысына кеткендир, келип чыкъар» — 
деп джевапланды. Уйле маали олды, уйле емеги вакъыты да кечти, 
Фатиме корюнмеди. Мырза Тогъанский иле къадыны 
раатсызланмагъа башлап, энъ биринджи шубелери Мустафанынъ 
узерине тюшти. Деръал бир хызметчилерини еллап, Мустафа 
эвдеми, ёкъмы экенини сораткъан сонъ, шубелери артып, иш белли 
олгъан сонъ, ачувларындан не япаджакъларыны бильмейип, 
абдырап къалдылар. Хызметчилерини экинджи кере еллап, ким иле 
анги шеэрге кеткенини ве не вакъыт къайтаджагъыны 
сораштырсалар да, адам акъыллы бир джевап алынмады. Чюнки 
Мустафанынъ хызметчилерининъ озьлери де бильмей эдипер. 
Факъат, багъчасындан чыкъкъан сонъ Мустафанынъ ангитарафкъа 
кеткенини, яни Акъяргъа терс тарафкъа кеткенини сеиледилер. 
«Акъшамгъадже Фатименинъ озю бир ерлерден келип чыкъмаса 
бу онынъ Мустафа иле кеткенини анълатмазмы{» — деп, эр 
тарафтан араштырып, сораштырып, пек гонъюльсизленип, яры 
геджеге къадар вакъыт кечирдилер. Лякин шай да Фатиме 
корюнмеди. Чюнки олар о вакъытта Къырым ярымадасыны 
къаранен туташтыргъан Ор къапы аркъалы демирелнен Русие 
тарафкъа чыкъып, энди баягъы кеткен эдилер. 

Бедрие къартий иле хызметчи къыз Сафиеден: «Фатименинъ 
къайда экенини бильмеисинъизми» — деп сорасалар да, 
«бильмеймизэ»ден башкъа джевап аламадылар. Лякин мырза 
Тогъанский Фатименинъ гъайып олувындан кедерленип, гъает 
ачувланаракъ не япаджагъыны бильмеген сонъ, элине бир револьвер 
алып, дос-догъру Бедрие къартийнинъ одасына кирди. Бедрие 
къартиининъ намазлыкъ устюнде теспи чекип отура эди. Мырза 
Тогъанскийнинъ киргенини корип, «Субхан Алла»ларны эшиттирип 
айта башпады. Мырза Тогъанский Бедрие къартийчикнинъ янына 
келип, миндер устюне отурыркен, Фатимени сораштырып башлады. 
Эр бир суалине къаршы: «бильмейим, балачыгъым, ич де хаберим 
екъ», — деп джевап берген сонъ Тогъанский, гъает ачувланып, 
еринден секирип тураракъ, бир элинен къартчыкънынъ якъасындан 
богъып тутып ве бир элинен манълайына догърулап револьверини 
тутаракъ: «Догърусыны сейле, лянет къарт, екъсашимди джанынъы 
алырым! Мустафанынъ багъчасына барып-келип юрьгенинъни биз 
ачыкъладыкъ. Фатименинъ ишлери санъа беллидир!» — деген сонъ, 
Бедрие къартий къоркъкъанындан озюнинъ бильгенлерини ве эки 
кунь эвельси Мустафанынъ келип, Фатиме иле корюшкенини ве 
Фатименинъ: «Эгер мени ольдюрселер де Мустафадан башкъасына 
акъайгъа бармам!» — дегенини ве шимди Мустафа иле Истанбулгъа 
къачкъанларыны Тогъанскийге айтып берди. 

(Яш къызлар, мына, сизге ибрет олсын, къартчыкъларгъа 
ишанып, ич бир вакъыт иш япманъыз!) 

— Вакъыты иле нечюн буларны бизге хабер этмединъ? Меним 
мекянымда ниметимни ашап, не ичюн бойле хиянетликлер 
япасынъ:! Бир дакъкъа да турма, мекянымдан чыкъып кет! — дее 
Тогъанский Бедрие къартийни эр тюрлю фена сезлер иле азарласа 
да, къартчыкъ: «Субхан Алла, Субхан Алла» — деп, теспи чекювини 
девам эте эди. Къыскъасы, Фатименинъ Мустафа иле къачкъаны 
ве Истанбулгъа кетеджек олгъанлары анълашылды. 

Мырза Тогъанский Мустафа иле Фатименинъ артларындан 
къувып етмеге къарар берсе де, анги тарафкъа кетеджегини 
бильмейип, тюшюнджеге далды. Эбет, Истанбулгъа кетмек ичюн 
энъ якъын ёл Акъяр аркъалы эди. Албуки, хызметчилери 
Мустафанынъ бутюнлей башкъа тарафкъа кеткенини айттылар. О 
тарафтан да Истанбулгъа кетмек мумкюн олса да, ел узакъ 
олдугъындан, чокъ вакъыт кетеджек. Тогъанский, бизни 
шашмалатмакъ ичюн бойле япмадымы экен дее шубеленип, эр эки 
тарафкъа ёл устюндеки энъ якъын койлерде Мустафанынъ кечип 
кеткенини корьгенлер ёкъмы деп сорамакъ ичюн деръал эки 

хызметчисини аткъа миндирип эки тарафкъа еппады. 

Акъяргъа терс тарафкъакеткен хызметчи танъ маалинде къаитып 
келерек, кимсе корьмегенини айтты. Кунеш догъгъан сонъ, саат 
секизперде, догъру Акъяр тарафкъа кеткени де къайтып кельди ве 
бир гедже эвель, ятсыдан бираз сонъ Мустафа янына бир къадынны 
отуртып, бир чифт ат екильген арабанен кечип кеткенини корьген 
бир адамгъа расткельдим, деди. Мырза Тогъанский аджеле суретте 
арабагъа учь ат ектирип, янына къадыныны да отуртып, Фатимени 
араштырмакъ ичюн догъру Акъяргъа кетти. 

Эгер мырза Тогъанский догъру ве ачыкъ фикирли бир адам 
олып да, киббарлыкъ ве улулыкънынъ мырза олувда дегиль де, 
бепьки гонъюль тынчлыгъында экенини бильген олса эди, Мустафа 
киби виджданлы ве инсаниетли бир иигитни акъсымламайып, эки 
маъсюм къальбни бирлештиререк, оларны бахтияр ве сеадетли 
этип, кендисини де боиле гонъюльсизликлерден эм де дост-душман 
арасында масхара олувдан къутаргъан опур эди. Лякин, не чаре 
ки, эскиден къалгъан фаидасыз ве манасыз урф-адетлерден эр кес 
вазгечип оламай экен. Бунынъ ичюн юксек тербие ве тасиль алып, 
дюньянынъ кетишатыны коре бильмек лязим. 

Акъяргъа кельдиктен сонъ, экинджи куню Истанбулгъа бир 
пароход кетеджегини ве бу Фатимелер джоюлгъан сонъ биринджи 
пароход экенини бильди. Ве, бельки, Истанбулгъа кетеджек 
олсалар, Мустафа иле Фатименинъ де бу пароход иле 
кетеджеклерини къарарлаштырып, экинджи куню кендилери де 
ишбу гемиге минеджек олдылар. Не олса да, гъает кедер ве 
афакъанлыкъ, дигер тарафтан да пек ачувланып, бир геджени 
Акъярда кечирип, экинджи куню Истанбулгъа кетеджек 
пароходкъа чыкъып, эр тарафны бакъып, араштырсалар да, 
теэссюф ки, ич бир ерде Фатимени, яхут Мустафаны корьмедилер. 

Ниает, Фатиме иле Мустафанынъ Одессагъа кеткенлерини зан 
этерек, олар да анда бармагъа ве бельки, анда расткелишмеселер, 
Одессадан Истанбулгъа чыкъмагъа къарар берип, атларыны кери 
къайтарып ёлладылар. Кендилери, бир къач сааттен сонъ кетеджек 
пароходкъа отурып, Къара денъиз саили боилап Одессагъа 
кеттилер. Одесса киби буюк шеэрде Фатиме иле Мустафаны 
тапмакъ къолай дегиль. Одессадан Истанбулгъа афтада бир къач 
кере пароход кете. Анги бирисинен кеткенлерини къайдан 
биледжексинъ! Андан-мындан бираз сораштырып да къызындан 
ич бир тюрлю хабер-тебер аламагъан мырза Тогъанскии Аллагъа 
эманет этип, къадынынен берабер Истанбулгъа кетеджек олды. 
Уйледен сонъ саат дёртте «Русское общество»нынъ «Ольга» адлы 

пароходы Истанбулгъа кетеджек эди. Мырза Тогъанский къадыны 
иле бирликте кирип, экинджи класс каютагъа билет алдылар. Олар 
кельгенде вакъыт даа эрте олып, пароходда адам аз эди. Ве о куню 
сабадан ава бозулып, шимальден эскен къуветли ель себебинден 
Къара денъизнинъ далгъалары къутурып, ялыларгъа урулмагъа ве 
«Ольга» пароходыны да салламагъа башлагъан эди. 

Мырза Тогъанский пароходнынъ юкъарысына чыкъып, бираз 
сейир этип юрсе де, ава келишиксиз олгъанындан кендилерининъ 
каютасына энип, буфеттен чай сорап алдылар. Заваллылар экиси 
де гъает кедерли эдилер. Араларында эр не къадар сез ачылса 
да, чокъкъа сюрмеден токътап, тюшюнджеге дала эдилер. Атта 
мырза Тогъанскийнинъ экинджи сигарасы да бир къач кере сенип, 
оны текрар-текрар якъа эди. Эльбет де, тюшюнджеге 
далмайджакъ киби дегиль зди. Джан-джигерлери, севимли 
къызлары оларны терк этип кетти! Шимди оны къаидан тапарсынъ?! 
Тапылгъан сонъ да, дахи, не япаджакъсынъ? Бу хабер бутюн 
Къырымгъа даркъагъан. Дост-душман арасында не къадар кедер, 
не къадар эмиш-демишлер... Хусусан бизим татар халкъы 
арасында бойле шейлерге мунасебет насыл экени пек яхшы белли. 

Чай ичтиктен сонъра мырза Тогъанский кене бир кере 
пароходнынъ юкъарысына котерилип, доланып кельди. 
Пароходкъа бир тарафтан юк толдурыла, бир тарафтан, яхшыджа 
ерлерни ишгъапь этмек ичюн ашыкъчанлыкънен, учюнджи класс 
ёлджулары кире эдилер. Бираз кезинген сонъ мырзанынъ джаны 
сыкъылды. Кене кендилерининъ каютасына тюшип, кроватына 
узанып ятты. Къадыны, джаны сыкъылгъанындан, шу куню 
алгъанлары «Одесский листок» газетасыны окъуп башлады. Баягъы 
вакъыт кечти. Экинджи ве учюнджи дудюклер чалынып, пароход 
еринден кочьти. Бираздан сонъ Тогъанский еринден къалкъып, 
каютанынъ пенджересинден бакъты. Далгъаланып-далгъаланып 
кельген толкъунлардан башкъа ич бир шей корюнмеди. Эр тараф 
сув эди. Къыскъасы о кунь шай кечти. Экинджи куню ель сакинлеп, 
ава ачылгъаны себепли, сабакъавесини озь каюталарында ичтиктен 
сонъра мырза иле къадыны пароходнынъ юкъарысына 
котерильдилер. Бир даа не корьсинлер, бир агъач скемле узеринде 
Мустафа иле Фатиме отуралар! Тесадюфен, олар да бу пароходда 
экенлер. Фатиме, къаршысында анасынен бабасыны корьген сонъ: 
«Аман, я рабби! Булар кимлер, ана-бабамлар дегильми?!» — деп 
еринден секирип тураракъ, кендисини денъизге атмакъ ичюн 
пароходнынъ бурунуна догъру чапа башлады. Лякин, берекет 
берсин, Мустафа артындан етишип, билегинден тутып къапды. 


4] 


Буны корьгенде анасы эсини джомып иыкъылды. Тогъанский: 
«Къызым, ич де озюнъни харап этеджек опма! Ананъны аджы! 
Санъа ич де океленмем, не истесенъ, оны япарсынъ», — деп, 
къызына ялвармагъа башлады. Шу дакъкъасы адамлар 
топпандылар. Капитан кельди. Къадыннынъ бетине сувукъ сув 
пускюртип, каютагъа эндирдилер. Тогъанскии ве Фатименен 
Мустафа да, онынъ артындан каютагъа бардылар. Мырза 
апайынынъ эси башына кельген сонъ буфеттен чай сорап алды. 
Эписининъ юреклери къафесинден чыкъаджакъ дереджеде оинап, 
бу ишнинъ сонъу ненен битеджегини къоркъунен беклей эдилер. 

Бираздан сонъ мырза сез башлады: «Вай, къызым, къызым! 
Недир бу сенинъ япкъанынъ? Бизим юзюмизге насыл бакъ...» — 
денджек опгъан эди, Фатиме бабасынынъ сезюни болип: «Эй, азиз 
бабам, эгер мени бапам десенъ ве меним бахытлы олгъанымны 
истесенъ, кечкен шейлерден мунакъаша башлап, къанымызны 
бозмаманъны риджа этем. Мен акъылгъа да, шариаткъа да терс 
ич бир шеи япмадым ве сизинъ юзюнъизни лекелемедим. Мустафа 
киби виджданлы, инсаниетли ве намуслы бир алидженап 
къараманны кендиме омюр аркъадашы этип сечтим». 

Тогъанский: «Биз де сенинъ акъайгъа барувынъа маниа 
оладжакъ дегиль эдик. Лякин бизим мушавере ве разылыгъымыз 
иле олмакъ керек эди. Экинджиден, виджданлы бир адам, 
биревнинъ намуслы къызыны одасындан хырсызлап къачармыї!». 

Фатиме: «Сизнинъ дегенинъизни япсам, мени шу 
Абдулгерайгъа береджек дегиль эдинъизми! Киев олгъан адам — 
сизнен дегиль де, бельки меннен яшайджакъ. Шунъа коре, сизге 
о адамнынъ мува ыкъ кельмесинен, меним къальбиме де 
мувафыкъ кельмес, лязим дегильми? Албуки, Абдулгерайгъа 
бармакъ, меним ичь н, мезаргъа кирмек, яхут денъизге атылып 
ольмек иле бера :ер эди. Мустафа акъкъында олгъан 
фикиринъизге кель. _нде исе, о адам сизнинъ къызынъызны алып 
къачмады, бельки мен оны алып къачтым. Мен ичюн мал-мулькюни 
къурбан этти. О адамнынъ алидженаплыгъыны бильсе эдинъиз, 
эльбетте истекнен такъдирлер эдинъиз». 

Баба иле къыз арасындаки субет узаиджагъы 
анълашылгъанындан себеп Мустафа, мырза Тогъанскийнинъ 
къаршысына келип тиз чёкерек: «Эфендим! Дженабы хакънынъ 
къудрети эзелиясы' иле бизим къальблеримиз бири-биримизге 
багълы яратылгъан экен. Биз буны джемаат огюнде шериат 


=. 


'Къудрети эзелия — звель-эзепьден башына язылгъаны. 

муджиби яптыкъ. Къызынъызнынъ бахты ичюн мен джанымны 
феда этмеге азырым. Эгер сиз де онынъ бахытлы олгъаныны 
истесенъиз, экимизни де озюнъизге эвлят санып, фатиа 
берменъизни риджа этем. Иншалла, пешман олмазсынъыз», — 
деди. | 

Буны корьгенде Фатименинъ анасы да аякъ устюне къалкъып: 
«Мадам ки, баламызнынъ бахты бунда, манъа коре, бу эки яшнынъ 
къальбини къувандырып, фатиа бермектен эйи иш олмасакерек», 
— деди. 

Тогъанскии: «Я ондан сонъ адамларнынъ юзюне насыл 
бакъаджакъмыз?» 

Къадыны: «Бакъмайджакъ киби не бар?! Мустафанынъ 
намуслы, виджданлы бир йигит экенини ким инкяр этер? Улулыкъ 
несиль ве несеб иле дегиль де, бельки инсаннынъ кендинде олгъан 
фазилетлери иле ольченгенини анъламакънынъ чокътан вакъты 
кельди. Биз буны бираз эвель бильмегенимиз ичюн, бойле кедер 


ве гонъюльсизликке расткельдик. — Мустафа иле Фатимеге 
ишарет этип: — Эвлядым, экинъиз бераберликте барып 
бабанъызнынъ къолуны опюнъиз», — деди. 


Мустафа иле Фатиме башта бир мырзанынъ, сонъра 
къадынынынъ къолларыны опьтилер. 

Тогъанский: «Яхшы, энди ойле олгъан сонъ, Алла-тааля хайырпы 
этсин», — деп дуа этти. Мустафа иле Фатименинъ де 
севингенлеринден башлары кокке етти, дерсинъ бутюн дюнья 
оларгъа багъышланылды. Фатиме, бабасы ве анасынынъ 
аякъларыны къучакълап оперек, бир даа тешеккюр бильдирди. 
Буфеттен емеклер, къавелер кетиререк, кейф-сефа иле лакъырды 
этип: «Истанбулда да ашайджакъ рызкъымыз ве ичеджек 
сувларымыз бар экен», — деп кулюше-кулюше 
мемнюниетликлерини бильдирдилер. 

Истанбулда бир афта къадар яшап, белли ерлери зиярет ве 
сейир эткен сонъ эписи бирликте Къырымгъа къайтып, той яптылар. 
Мустафанынъ ракъиби олгъан мырза йигитлери асетлеринден 
патлайджакъ дереджеге кельселер де, Фатименен Мустафа бири- 
бирине сарыларакъ, мурад-макъсадларына ирдилер. 


1901 с. 

Нъырымгъа сеяот 


(сеяатнаме) 


Оренбургдан багъчасарая сефер 
ве макъсат 


Р а агъчасарайда нешир этильмекте олгъан «Терджиман» 
) газетасынынъ чыкъып башлагъанына 1903 сенеси апрель 10- 
да тамам иигирми сене оладжакъ ве майыс 4-те шу 
газетанынъ идареханесинде дуа меджлиси оладжакъ эди. 

Белли ки, «Терджиман» газетасы миллетимизнинъ пек джаиль 
ве фанатик олгъан девиринде чыкъмагъа башлады. О вакъытларда 
газета ве матбуатнынъ эмиети бизим татар миллетине ич де белги 
дегиль эди денильсе де джаиздир. 

«Терджиман» газетасы маддий веБЬ маневий джеэттен пек чокъ 
мешакъатларгъа огърады, лякин, чалышты-тырышты, насыл олса 
да ишини девам эттирмеге мувафыкъ олды. Ве, миллетимиз 
арасына илим ве марифет даркъатып, фикир ачылмасына пек чокъ 
хызмет этти. Маариф ве инсанлыкъ хадими олгъан бу газетанынъ 
йигирми сенелик дуа меджлисинде булунып, муарририни тебрик 
этмек ве буюк хызметине тешеккюр бильдирмек боюн- 
борджумыз эди. Оренбургнынъ бирдем фикир ве урьметли 
затларындан бир къач мутебер адам арасында мушавере 
олгъанда, Хамитджан эфенди Арабов деген намлы бир зат иле 
экимизнинъ тебрик ичюн «Терджиман»нынъ йигирми сенелик 
дуасы меджлисине Багъчасарайгъа бармамызгъа къарар 
берильди. 

Фатих. 

Оренбургдан кетюв 


ренбургдан догъру Багъчасарайгъа демирёл билети аларакъ, 
1903 сенеси апрель 25, акъшам саат алтыда ёлгъа чыкътыкъ. 
Аиле ве юрт-еримизни терк этип, ишлерни быракъып кетмек 
кучь олса да, бираз кезип, дюнья корип, хусусан Багъчасарай ве 
Ялтадаки дост-эшлерим иле корюшип къайтмакъ гонълюме пек хош 


келе эди. 

Даима бир ерде отурмакъ ве айны бир иш иле мешгъуль олмакъ 
инсанны бираз ёрулта. Фикрен ве джисмен бираз раатланмакънен 
чалышмагъа янъыдан кучь топламакъ ичюн авропалылар бир чокъ 
тедбирлер ве чарелер булмышлар. Меселя, театрлер, 
концертлер, баллар, цирклер, клублар, гедже меджлислери, 
багъча ве сокъакъ кезинтилери — омюрни енгиллик, леззет ве 
ибретнен кечирмеге сылтав ола. Сеяат исе, буларнынъ арасында 
— эйиси ве энъ файдалысыдыр. Хусусан, бизим Русие ичерисинде 
демирел ве пароходнен сеферлер — гъает раатлы ве сефалы 
олдугъы алда, фиятлары да гъает уйгъундыр. Еллар тынч, рус 
халкъы пек инсаниетли ве муляйим олдугъындан, не къадар узакъ 
ерге кетильсе де, ич бир тюрлю мешакъат ве замет екътыр. 
Бабаларымызнынъ: «ёл азабы — къабир азабы» — деген сёзлери, 
кеттикче, озь эмиетини джояджакътыр. 

Буюрынъыз, эфендим, сизни сеяат ёлдашым олгъан Хамитджан 
эфенди иле таныш этейим ве, Оренбургымыз акъкъында да бир 
къач сез язайым. 

Хамитджан эфенди даа отуз учь яшларында, оренбурглы бир 
зат олып, Авропадаки сеяат елдашым Мухамметшакир эфенди 
Рамиевнинъ кучюк къардашы эди. Эр бир мусульман эвляды киби, 
Хамитджан эфенди де яш вакъытында бизим шу эски медреселер 
ичерисинде биз къадар вакъыт кечирген олса да, о ерде алдыгъы 
бильгиси пек джузъий бир шейден ибарет олмуштыр. Факъат 
медресени терк эттиктен сонъра, озь-озюндже тырышып, русча 
ве мусульманджа газеталар ве китаплар окъуп, фикирлерини 
зенгинлештирген, акъылыны нурландыргъан ве табиатыны 
гузеллештирген. Бугуньки куньде русча ве татарджа муталяа этип, 
янълышсыз ве ихтиляфсыз суретте анъламагъа эм де кенди 
истедиги шейлерни татарджа язып анълатмагьа икътидарлы ве 

Къаршысындаки адам иле низа ве дава чыкъармадан, гузель ве 
татлы муамеле эте бильген бир инсандыр. 

Миллетимизнинъ эр джеэттен кериде къалмасы — 
моллаларымызнынъ сайысы аз олгъанындан дегиль, бельки де 
бильгили моллаларымызнынъ аз олгъанындан эди. Шукюрлер 
олсун, бу сонъки заманларда миллет ичинде бильгили 
моллаларымыз да чокълашып башлады. Эйи сейленип, эйи 
динълемеге ве яхшы окъуп, яхшы язмагъа бильген улеманы 
дженабы халкъ эр вакъыт зияде этсин. 


Оренбург 


ренбург шеэри — Авропа иле Асияны айыргъан Урал неэри 
узериндеки бир виляет меркезидир. Нуфузы — етмиш беш 
бинъ къадар олып, эксериси — руслар, ондан сонъра 
татарлар, еудийлер, немселер ве саиредир. Шеэр олдукъчатемелли 
олып, эксери сокъакълары таш иле тешельген, электрик ве асма 
фенерлер иле айдынлатылмакътадыр. Олсун маариф ве олсун 
тиджарет джеэтинден илерилеген олып, он беш къадар кильсеси, 
эрлер ичюн гимназия, реаль мектеп, санат мектеби, руханий 
мектеби, семинария, бир къач дане шеэр приход мектеби, къызлар 
ичюн дахи бир прогимназия, епархия мектеби ве къыргъызлардан 
муаллим етиштирмек ичюн къыргъызларгъа махсус бир 
дарульмуаллимун; бир умумий кутюпхане, бир къыраатхане, он 
матбаа; дёрт китап тюкяны; бир театр, эки-учь клуб; бир къач 
джемиети ильмия; къадимий ядикярлыкълар музейи ве иляхре бир 
къач теэссисият умумиеси! бардыр. Бири — куньделик, экиси — 
афталыкъ олмакъ узьре рус тилинде учь газета нешир олуныюр. 
Оренбург виляетининъ эм де Торгъай виляетининъ губернаторлары 
— бу шеэрде икамет эдиюрлар°. 
Оренбург Авропа иле Асия худудында` олдугъыңдан, тиджарети 
де ёлунда олып, келири беш юз бинъ рубле къарарындадыр. Бу шеэрде 


' Теэссисият умумиеси — джемаат бирлешмелери. 
? Икамег эдиюр — бупуна, ерлешкен. 
3 Худуд — арасы, къошулгъан ер. 

тиджаретнинъ башлыджасы — юк, тери, май, богъдай, тары киби 
хаммал ве тувар айванларыдыр. Эм де бир къач дане був дегирмени, 
сабун заводы, серник заводы, тола ве пиво заводлары бардыр. 

Оренбургда, такърибен', йигирми бинъ къадар мусульман 
татар олып, олар башкъа шезрдеки киби озьлери айрыджа бир 
маалпе олып яшамайлар да, руслар иле бири-бирлерине 
къатнашалар. Мусульманларнынъ алты дане джамиси ве эр бир 
джами янында мектеп-медреселери опса да, бу мектеп ве 
медреселерде тасиль ве тербие меселелери гъает алчакъ севиеде 
ве эксикликлери чокътыр. Чюнки имам ве мудеррислер маалле 
хызметинден бошанмайлар. Мектеп ве медреселер исе — тасиль 
ве тербие корьген мудеррислернинъ незаретине теслим этильген. 
Бундан да гъайры, имам оладжакъларгъа русча бильмек 
меджбурий олгъаны; ве балалар — усул-саутия' тертибинен 
окъутылып башлангъан вакъыттан берли, эр ерде олгъаны киби, 
Оренбург медреселери де кунь-куньден зевал ве инкъираздадыр. 
Чюнки бу заманда имам ве муаппим олмакъ истегенлер ичюн 
медресе илимлери устюне даа бир сыра янъы башкъа шейлер де 
бильмек лязим олдугъындан (албуки, бизим медреселер мумкюн 
къадар эксикликлерни муафаза этип, эскиликтен айрылмамагъа 
тырышувнен), шимдики замангъа къулакъ асып ислях ве денъишме 
япмагъанларындан, табий оларакъ, акъырындан екъкъа чыкъалар. 
Меселя, эвель не къадар чокъ ве мешур шегиртлери олгъан 
Къышкъар, Сатыш, Мачкъара, Къазан ве саире медреселери, 
эвелькине нисбетен чокъ керилешкенлер. Окюнчли вазиетте 
олгъан бу ал эр кеснинъ козю огюнде юзь бермекте. Тамамиле 
инкъираз ве йыкъылувдан къуртармакъ эм де аякъкъа турсатмакъ, 
миллий ве дин хамийлерини? етиштирмек ичюн фурсат 
джоюлмаздан эвель бу медреселерни замангъа уйгъун суретте 
ислях ве тиклевден башкъа ел екъ. Лякин бинъ теэссюф ки, 
медреселерге ёлбашчылыкъ япкъан мудеррислер бу алларны ич 
де назар-дикъкъаткъа алмаюрлар. Янгъыз Оренбургда 
Хусеиновларнынъ тырышувынен ислях этильген бир медреседен 
азачыкъ маариф къокъусы кельмектедир. 

Оренбург мусульманларынынъ эксериси тиджаретнен 
мешгъуль олып, араларында унер ве санат эхли ич де екъ демек 
мумкюн. Бу ердекилернинъ тиджарети: юн, маи, эт, тувар 


' Такърибен — къарарнен. 
?Усул-саутия — сес чыкъарып окъумакъ. 
3 Хамийя — къайгъырыджы, тарафдар. 

айванлары ве тери киби чет иллерге чыкъарылгъан хаммал олса 
да, кендилери Авропа тиллерини бильмедиклеринден ве тиджарет 
илимлеринден хабердар олмагъанларындан, табий, келирнинъ эсас 
къысымы — немселер иле еудийлернинъ кисесине акъмакътадыр. 

Оренбург мусульманлары арасында зиялылар пек аз олып, олар 
да укюмет мемуриетинде олгъан бир къач мырзадан ве даа бир 
къач адамдан ибареттир. Бунынъ себеби исе пек анълайышлы: 
мусульманлар рус мектеплерине пек аз баралар. Кенди 
медреселеринде исе бу хусуста керекли малюмат ве бильги 
берильмей. Рус кутюпханелеринде даимий суретте китап ве 
газеталар окъумаюрлар. Яхуд, кендилери шойле гонъюль 
нурландыраджакъ, фикир догъураджакъ ерлер азырламаюрлар. 

Ихтар: Оренбург мусульманлары, дахи, башкъа шеэрлердеки 
татарлар киби, унер, санат, илим ве маариф, фикир инкишафы, 
джаиллик джеэтлеринден гъает ашагъы бир дереджедедирлер ки, 
Алла сонъуны хайыр этсин. 


Боузулукъ вокзалында 90 дакъкъа 


ренбургдан арекет эттигимиз куннинъ геджеси, саат учь 
къарарында, Бузулукъ вокзалына келип чыкътыкъ. 
Бузулукъта имам Галиаскар эфенди Гъафуров — Чистапуль 
медресесиндеки эйи аркъадашларымдан ве туджджар Ярулла 
эфенди Велиев дахи танышларымдан бири олгъаны ичюн, аз вакъыт 
олса да, оларнен корюшип кетмек макъсады иле Оренбургдан не 
вакъыт чыкъаджагъымызны бир къыскъа мектюп иле эвельден 
хабердар эткен эдим. 

Бузулукъ вокзалына еткенимизде вагондан чыкъкъанымнен, 
экиси де платформада кезерек, мени араштыра эди. Буфетке 
кирип, бирер къаве ичтик — корюштик, лакъырды эттик. Оларнынъ 
экиси де ачыкъ фикирли затлар олдукъларындан, субетимиз, 
табиий, халкъымызнынъ маариф ве унер джеэтинден пек кериде 
олгъаныны теэссюфле айттыкъ ве «Терджиман»нынъ йигирминджи 
йылдёнюми мунасебети иле Багъчарайгъа келеджек миллетнинъ 
зиялылары тарафындан эали арасында илим ве маарифет нешир 


54 


этмек ичюн тесирли ве файдалы тедбирлернинъ музакереси 
ортагъа къоюлмасына умют ве ишанч бильдирмектен ибарет олды. 

Галиаскар эфендининъ эдебият джеэтинден такъдирленеджек, 
хусусан лисанымыз акъкъында тедкъикъ этерек язылгъан бир къач 
эсери бар ки, оларнынъ басылмасы файдалыдыр. 

Ярулла эфендининъ де «Менгулик месджит», «Козь яшы» адлы 
язылып битирильген зки рисалеси бар. Пек анълайышлы ве хош 
лисан иле язылмыш олгъан бу рисалелер — озюмизнинъ миллий 
яшайышымыздан энъ керекли саалардан лаф юрсетильгени 
джеэтинден эдебияты джадидие эхли тарафындан пек зияде 
бегенилип къабул олунгъандыр. Бу эсерлерни окъугъан адамлар 
Ярулла эфендиден даа бойле рисалелер беклеюрлар. 


Самара 


прель 27-де саба саат алтыда Самара шеэрине келип еттик. 
Мында вагонларымыз денъишти ве эки сааттен сонъ 
башкъа вагонларгъа минип, епумызны девам эттик. 

Самара акъкъында чокъ язмагъа аджет екъ. Волга узеринде, 
Сибирь демирёлу узериндеки бир виляет меркези ве тиджаретгях, 
мамюр бу шеэр бизим Къазан эалисине беллидир. 

Самарада яшагъан мусульманлар аз олса да, даа якъында 
мусульман мааллеси тешкиль этилип, мында Шихабетдин эфенди 
Минушев деген бир зат имам олды. Ве о вакъыттан берли джами 
ве медресе мейдангъа кетирилип, мусульман эвлятлары тасиль ве 
тербие алмагъа башладылар. 

Самара тиджарет ичюн пек уйгъун ве меркезий бир ер олсада, 
Русиенинъ бир чокъ ерлерине барып алышверишчилик япкъан 
Къазан татарларынынъ бу шеэрге келип алышверишчилик 
япмагъанларынынъ себеби неде, аджеба?! Зан эдиерум ки, бизим 
Къазан татарлары чызма, потюк, такъие, штан, къалпакъ, къуман, 
теспи, мисвакъ'; мис киби махсус мусульманлар ичюн эшьяпар иле 
алышвериш эдиёрлар. Самарада исе, мусульманлар аз 


и 


АМисвакъ — тиш темизлеген чеп. 

олдугъындан, къуманлар, минаре тепесине къоюладжакъ айлар, 
къартлар ичюн эльтаякълар киби шейлер, эльбетте аз сатыла. 

Эгер башкъа миллетлернинъ туджджарлары киби тек 
мусульманлар ичюн дегиль де, бельки умуминсан ичюн керекли 
шейлер иле алышверишчилик япсалар — истеген шеэрге 
барсынлар, тиджаретлери елунда олур эди. 

Меселя, кене шу Самара шеэринде мейва иле тиджарет этиджи 
Габдысаттар Маннанов ве галантерея маллары иле 
алышверишчилик япкъан Сунгатулла Хальфиев киби 
мусульманларнынъ тиджаретлери пек елундадыр. Чюнки олар 
ялынъыз мусульманлар ичюн дегиль, бельки эр кес ичюн керекли 
шейлерни саталар. Къазан татарлары тиджаретке авесли, мал 
тапмагъа ихляслы, гъайретли ве чалышкъыр халкътыр. Лякин, бир 
эксикликлери бар: илим ве фикирлери ёкъ. Не къадар чалышсалар 
да илим ве фикирли адамларнен бир сырада турып оламайлар, 
кунь-куньден кериде къалып, акъырынлап, маддий ве маневий 
зайыфлыкъкъа огърамакъталар. 


Самарадан кетюв 


прель 27-де, сабасаат секизде Самарадан кеттик. Вагонлар 
г гузель, ерлеримиз бол-сал эди. Эр ерде тертип ве низам 
Га ве эр джеэттен онъайтлы. Ёлджуларнынъ раатлыгъыны 
къайгъырмагъа азыр олып тургъан мемурлар эр ерде козь огюнде 
туралар. Елджуларнынъ азачыкъ шикаети ве раатсызлыгъы олса, шу 
дакъкъасы дикъкъатнен динълейлер ве ярдым косьтерювде ич бир 
тюрлю къусурлыкъкъа ел бермейлер. 

Самарадан кочькен сонъ чай ичип башладыкъ. Вагонда, бизден 
гъайры, дахи танымадыгъымыз эки татар ве бир къач рус ве 
марджа бар эди. Биз чай ичювни битирип, Самарадан алдыгъымыз 
газеталарны окъумакъ ичюн элимизге алгъан эдик, мезкюр эки 
татарнынъ бири янымызгъа келип селям берди. «Ваалейкум 
эсселям» — дедик. Отурды. Ве гъает сезилирли мишар шивеси иле 
татарджа: «Ни халь, агъайэне, ни халь? Исанмесез? Сиз кимнинъ 
кишиси оласыз? Къайда кетесиз?» — деди. Къарарнен йигирми 


56 


яшларында олгъан бу. татар гузель черели, толгъун вуджутпы, ал 
янакълы, муляйим бакъышлы бир йигит эди. Озю татарджа 
кийинген олса да, урбалары гъает къыскъа, тар ве сонъ модагъа 
мувафыкъ олып, башында — къара такъие, аягъында — потюк эди. 

— Хош кельдинъиз. Озюнъиз де эиисинъизми? — дедик. Биз 
даа бир шейлер айткъандже: 

— Сиз кимнинъ кишиси опасыз? — деп текрар сорады. 

Мен кулюмсиреп: 

— Биз — Алланынъ къулу оламыз, — дедим. О: 

— Ёкъ, оны мен озюм де билем: кимде турасынъыз сорайым? 

Мен: 

— Биз экимиз де озюмизде турамыз, — дедим. 

О: 

— Ёкъ, мен, анги байда хызмет этесинъиз деп сорайым? — деди. 

Мен: 

— Биз озюмизге хызмет этемиз, — дедим. 

О: 

— Сонъ, сиз шимди къайда кетесинъиз? — деди. 

Мен: 


— Багъчасарайгъа кетемиз, — дедим. 

О: 

— О къайда? — деди. 

Мен: 

— Русиенинъ дженюбинде, Къара денъизге якъын, Севастополь 
янында, — дедим. 

О: 


— А-а-а, не, анда бир иш ачмакъ ичюн кетесинъизми? — деди. 

Мен: 

— Ёкъ, анда бир шейх бар, онъа кетемиз, — дедим. 

Меним бу сезюме къанаатленмесе де, бир шей де демеди, 
бираз шашып къалды. Мен: 

— Сиз бизден не ичюн «Сиз кимнинъ кишиси оласынъыз, дее 
сорадынъыз? — дедим. 

О: 

— Чюнки бизим бабайлар озь балаларыны бойле 
авропаджасына кийиндирмейлер. Амма ишанчлы адамларыны 
тыйып оламайлар, олар озьлери истегенлери киби кийинелер, — 
деди. 


Мен: 
— Бизим бабайлар урба сечювни — терзилерге, сач-сакъап, 
мыйыкъ тырашыны — берберлерге, аякъкъап, калош ве 

потюкнинъ насыл союны киймекни — потюкчилерге ишангъанлар 
да, кендилери раат-раат, бизге дуа этип дуруюрлар, — дедим. 

Сонъра кене о якъ-бу якътан бираз лаф этип отурдыкъ. Лякин 
анълашылды ки: бу бичаре йигит — Симбир губерниясында зенгин 
туджарлардан бирининъ огълу экен. Ве бир ишнен ишанчлы 
адамлары иле Самарагъа кельген. Бизнен Сызраньгъа къадар 
берабер кетеджек экенлер. Мунтазам ве тертипли талим эм де 
тербие берильгенде, бильгили алим, джиддий бир адам олмакъ 
истидадына малик олдугъы алда, талим ве тербиеден марум 
къалгъаны эм де яшлыкъта медресеге берилип, бир къач сенелер 
къаларакъ, «лям язрып, лям тазрип»лер иле вакъыт кечирип, зеини 
ве фикири чыбалгъаны себебинден табиат тарафындан берильген 
акъылыны да гъайып этип, бир адамнынъ янына бараракъ, учь-беш 
келиме сёз айтып оламазлыкъ дереджесинде кериде къалгъан. 
Чокъ языкъ: джаиль бабаларынынъ ве аналарынынъ елбашчысы, 
ве даа догърусы, елларны шашыртыджы фикирсиз моллаларнынъ 
теэссюф наданлыкъларына къурбан оларакъ, яш вакъытларында 
файдалы талим ве тербиеден махрум къалгъан пек чокъ бай 
балаларыны да акъылда тутып, алларына зиядеси иле теэссюф 
эттим. Джеалет себебинден, бир такъым ишсизлик ве шу себептен 
де ашшалыкъларгъа огърап, ана-бабаларындан къалгъан мираслар 
биткенде хор-факъыр яшамагъа меджбур олгъан бу бичарелер 
джеалет ве теэссюф къурбанларыдыр. Илим ве маариф 
къаршысында эль багълап, тиз чекмеген адамнынъ, яхут 
миллетнинъ акъибети кедерлидир. 

Самарадан арекет этдигимиз кунь, уйледен сонъ саат беш 
къарарларында Сызрань шеэрине келип чыкътыкъ. Бу ерде 
мезкюр зенгин баласы, аркъадашы иле тюшип къалдылар. 
Сызраньда эки саат къадар турып, дигер вагонларгъа минерек, саат 
едиде арекет эттик. Апрель 28-де саба саат алтыда Пензагъа, ве 
шу куню куньдюз саат он экиде Моршанскке: уйледен сонъ саат 
алтыда — Ряжскийге, ве апрель 29-да саат учьте Тулагъа келип 
чыкътыкъ. Бу кечтигимиз ерлер Русиенинъ Авропа къысымынынъ 
мамур ве тиджаретгях улькелеридирлер. Хусусан Тула бир чокъ 
фабрика ве заводлар иле мешурдир. 

бир рус къызы иле къонушув 


= у араларда ойле бир айтыладжакъ киби шакъа-къораталы 
бир шей олмады. Пек гузель ве буюк вокзаллар, бутюн 
вагонларда толу елджулар: эр тарафкъа демиреллар 
созылып кетелер. Эр тарафта — арекет, фаалиет! Эр ерде — рух 
ве аят! Гуя эр бир инсан: «Мен дюньягъа чалышмакъ ичюн кельдим. 
Арекетсизлик — олюм демектир. Мен исе тирим. Чалышмапыйым. 
Вакъыт — парадыр. Бир дакъикъа вакъытым биле нафиле 
кечмесине разы дегилим. Алланынъ ниметлеринден мумкюн 
къадар чокъ файдаланмакъ ичюн гъайрет этмелим» — дер эди. 

Тек Моршансктен арекет эттиктен сонъра, бир рус къызы иле 
эттигимиз къонушувны бурада къыскъаджа язсам, бельки фена 
опмаз. 

Моршанск вокзалында ашамакъ ичюн буфетке кирген эдик. 
Кери денюп, вагондаки еримизге кельдикте, къаршымыздаки ерде 
биз иле берабер кепьген эки рус екъ эди. Олар Моршанскте 
тюшкенлер. Оларнынъ еринде яш бир къыз кендисининъ юклерини 
ерлештирмек иле мешгъуль эди. Биз кендимизнинъ еримизге 
баргъанда гъает ачыкъ ве сербест суретте бизге хитабен: «Афу 
эдерсинъиз, эфендилерим, бу къаршы ерлер сизинъкими? — деди. 
Биз дахи: «Эвет, барышня, биз олыеруз, ёкъса бир эмиринъизми 
вар» — дедик. «Бен вокзала чыкъып геледжегим. Эгер сиз 
чыкъамаяджакъ исенъиз, лютфен, беним эшъямы да бакъманъызы 
риджа идерим» — деди. «Хай, хай, барышня, биз чыкъып кельдик, 
эшьянъызны бакъармыз, раат олунъыз, мытлакъа бакъармыз, 
истедигинъиз къадар раат-раат кезининъиз» — дедик. «Мерси, 
гран мерси», — деп чыкъты. Бираздан бу ханым вагонгъа кирди. 
Учюнджи кере дудюк чалынды. Трен арекет этти. Барышня бизим 
ким олдугъымызны, не ерге кеттигимизни, ве биз онынъ не ерли 
опдугъыны эм де бизим иле берабер чокъ муддетми кетеджегини 
сорадыкъ. Таныштыкъ. Сез ачылды. Кендиси Моршанск шеэринден 
олып, шимди Тулагъа кете эмиш. Бир сене эвель Петербургда 
къызлар Алий мектебинде тасиль алып, иджазетнаме! алгъан 
эмиш. Дюльбер черели, муляйим табиатлы ве алидженап олгъаны 


' Иджазетнаме — диплом. 

чересинден ашкяр олгъан бу ханымнынъ пек чокъ шейлерден 
хабери олдугъы — сезлеринден, сорадыгъы суаллеринден, 
бердиги джевапларындан белли эди. Башта бир бизим лисанымыз, 
эдебиятымыз акъкъында базь! шейлер сорады. «Русчадан 
татарджагъа терджиме этильген эсерлер ич ех дейиледжек 
дереджеде аз», — дегенимде, февкъульаде тааджипленди. Рус 
лисанында эр тюрлю фен, унер, санат ве эдебияткъа даир бу 
къадар файдапанмамакъ буюк бир гъафлет экенини беян этти. 
Сонъра мектеплеримиз ве тасиль усулымыз акъкъында бир такъым 
шейлер сорады. Медреселеримизде белли бир программа ве 
муайен бир дерс китаплары эм де тасиль ичюн таин этильген муддет 
мевджут олмайып, схоластик иле вакъыт кечирильдигини 
сейледигимде, ханымнынъ тааджип ве айрети даа зияде артты. 
Ипим ве маариф хакъикъиянынъ авулларда биле эр бир эвге барып 
еткени алда, бизим медреселеримизге онынъ ич бир шавлеси биле 
тюшмедигине, илим нуру иле медреселеримизнинъ 
айдынлатылмагъанына зиядеси иле тааджипленди. Сонъра 
субетимиз яваш-яваш дин узерине кечти. Гузель ханымнынъ динлер 
акъкъында пек чокъ бильгиси олгъаны, эм де Къураннынъ 
терджимесини, мешур фельсефеджи Соловьевнынъ 
«Мухаммед», Ирвингнинъ «Аят Мухаммеди», Девлеткельдиевнинъ 
«Набуват Мухам меди»,! Баязитовнынъ «Ислям ве теракъкъий», 
«Ислям ве маариф», Гаспринскийнинъ «Русие мусульманлары», 
Карлейльнинъ «Мухаммед», Уманицнинъ «Ислямнынъ 
мезхеблерге айырылмасы», Крымскийнинъ аМслямиет ве 
истикъбале» киби ве дигер бу хусуста язылгъан рисалелерни ве 
вакъыт-вакъыт газеталарда ислямгъа даир язылгъан макъапелерни 
ве шу джумледен бир къач сене эвель «Петербургская ведомость» 
газетасында «Мырза Галим» имзасы иле, ве бу сене Парижнинъ 
«Ля ревью» меджмуасында «Шейх Абдулхакъ Багъдадий» имзасы 
иле нешир этильмиш макъалелерни окъув иле ислям дини 
акъкъында пек чокъ фикир асыл эттиги анълашылды. Ислямнынъ 
талакъ, никях, тааддед зауджат’ ве саирелер хусусында бир 
такъым меселелерге даир баягъы къонуштыкътан сонъра, ханым 
эфенди бойпе деди: «Ислям ве Будда мезхеблери акъкъында мен 
эппидже эсерлер муталяа этмиш эдим. Шунлардан, беним 
анъладыгъыма коре, ислям дини — маариф ве медениетке 
мейилли, достлукъ ве бирадерликке давет этиджи эйи мезхеб 


' Небувет Мухаммедн — №Мухаммедннъ пенгъам^берлыгм. 
! Тваддед зауджаг — чокъ къадьнлылыкь. 

олмакъ керек эди. Албуки, дюньянынъ анги тарафында олса опсун, 
ишбу ислям дининде олгъан халкълар маариф ве медениеттен 
марум оларакъ, куньден-куньге тенеззуль ве инкъираздадырлпар. 
Бильмем, мусульманлар кенди динлерини анъламаюрпармы ве 
яхуд ислям динининъ шу гузель къаиделерине риает этип яшамагъа 
истемиерлармы? Бу хусуста сизинъ фикиринъиз насыл?» Мен: 
«Урьметли ханым эфенди! Беним фикир аджизанеме коре, ислям 
динининъ къаиделери медениет, маариф ве яшайыш иле 
келишикли. Лякин бугуньки ислям алеми бу динни медениетке 
тадбикъ этип, рух бере биледжек шейден марумдыр. Бугуньде 
ислям алеминде мевджут олгъан рухания етекчилери диннинъ 
ялынъыз тышкъы къаиделери джеэтине эмиет вериерлар. Диннинъ 
фельсефесине вакъыф дегиллер‘. 

Фельсефе джеэтине эмиет берильмеген дин, эльбетте 
кендисинден бекленильген семерени вермиер. Джаиль рухании 
елбашчыларь! кенди эксикликли фикирлери иле динни, озьлери 
истедиклери киби телькъин этерек, файда ерине бир чокъ зарар 
кетириерлар. Сиз, авропалылар, кенди гъайрет ве ыдырынувынъыз 
эм де пек чокъ федакярлыкъларынъыз саесинде, джанынъызны 
джаиль дин елбашчылары тасарруфындан къуртардынъыз. 
Кендинъизнинъ дин ве итикъадынъызгъа, меслек ве фикиринъизге 
кендинъиз маликсинъиз. Виджданынъыз сербест, къапьбинъиз 
муневвердир. Апбуки, бизим дин ве итикъадымыз, меслек ве 
фикиримиз, аля даа джаиль дин елбашчылары элиндедир. Биз, 
мусульманлар, диннинъ эсасы ве фепьсефесинден мару м опгъан 
дин етекчилеримизнинъ тасарруфындан кенди итикъад ве 
динимизни къуртарьп, анълаяракъ, сербест видждан иле буларгъа 
кендимиз малик олмаздан эвель бизге — аят диния ве сиясия: 
екътыр. Бойле алда, яни акъ ве халис олгъан динимизни мендимиз 
билип риает этмеден, эп такълид ве захирперестлик иле вакъыт 
кечирдикте, биз — кунь-куньден инкъиразгъа огърайджакъмыз. 
Бугуньки куньде мусульманларнынъ эксери къысымы Аллах 
тарафындан эндирильген шариат иле дегиль де, бельки моллалар 
тарафындан бельгиленген эски баба-деделер фикирине риает 
этепер. Мусульманлар арасында да акъикъии алим ве диндар 
адамлар олса да, бойлепери февкъульаде аз олдугъындан, 
тесирлери екъ кибидир. Алим исимли кимселернинъ эксериси 


—_— < ——. 


'Темеззуль — кери кетюе. 
1 Вакььф дегмллер — богы мелер. 
1 Дет Дыммя ве смасма — древе ве смасым 481. 


имамлыкъ ве саире бир такъым дин икметлерине къаршы елларнен 
мусульманларны джаиль къалдырыёрлар» — дедим. 

Барышня: «Нечюн ойле ола? Сиз кендинъиз Къуранынъызны 
окъуп анълаюрсыздыр? Нечюн Къуран иле риает этмеерсыз да, 
джаиль моллалар сёзю иле риает эдиюрсынъыз!» — деди. 

Мен: «Иште, меселенинъ энъ мушкюли будыр: биз — 
Къуранымызны анъламаюрыз, чюнки Къуранымыз — арапчадыр, 
биз о лисанны бильмеюрыз», — дедим. 

Барышня: «Нечюн огренмеюрсынъыз‘» — деди. 

Мен: «Эльбетте, эр кес ичюн бу мумкюн дегиль, чюнки, башта 
бир биз кенди ана тилимизни ве сонъра укюметимизнинъ ресмий 
лисаны олгъан русчаны огренмеге борджлумыз. Бунынъ узерине, 
эр кесни арапча да огренмеге чалышаджакъ олсакъ, эр бир татар 
эвлядынынъ учь лисан огренмеси, эм де медений миллет эвляды киби 
олмакъ истерсе франсызджа, немседже иле беш лисан огренмеси 
пязим олур. Бу исе табиий, мумкюн дегиль. Бунынъле бирликте 
бизим арамыздан арапча огренмек ичюн чалышкъан адамлар пек 
чокътыр. Лякин, теэссюф ки, олар да ич бир шей огренмеюрлар. 
Окъувлары тертип-низамсыз олдугъындан ихтиляф дерьясына 
чомаракъ, керек динни ве керек дюньявий ич бир шей акъкъында 
догъру ве эсаслы фикир асыл этмеюрлар. Медреселеримизде 
маариф ишлерини ерине къоюв ерине схоластик иле вакъыт 
кечирилиюр. Мундериджесине риает этерек, дюнья ве бахтлы 
ахирет ичюн Аллах тарафындан гондерильген Къуранны биз, 
мусульманлар, анълап риает этмек ичюн окъумаюрыз, бельки, 
папагъан къуш киби гузель сес иле Къураннынъ сёзлерини окъуюб, 
саваплы олмагъа чалышыюрыз. Меселя, бир адам Русие 
укюметининъ къанунлар меджмуасыны эр вакъыт окъуса, лякин 
манасыны ич де анъламаса, ве мундериджесине риает де этмесе, о 
къанунны яраткъан укюметнинъ макъсады, эльбетте, ерине 
кельмез. Биз де шай. Къураннынъ сезлерини окъуюрыз, манасыны 
исе бильмеюрыз», — дедим. 

Барышня: «Ойле олса не ичюн Къуранынъызны кенди тилинъизге 
терджиме этмиюрсынъыз? Эр кес кенди окъуп анълар, ве 
бильдикче, мундериджесине риает этер эди», — деди. 

Мен: «Яшадыгъымыз бу заман авропалылар ичюн янъы заман 
олса да, мусульманлар ичюн даа орта асыр девирлеридир. Бир 
вакъытлар авропалылар ичюн де «Инжиль»ни латинджадан башкъа 
тильге терджиме этмек, озь тилинде дуа ве ибадет къылмакъ, эр 
кеске — фен ве илимлерни окъумакъ, хусусан, къызларны 
окъутмакъ ве оларгъа языны огретмек, китаплар нешир этмек: 

«Кунеш этрафында ер дёнююр», демек: «Бу дюньядан башкъа 
дюньялар да бар», демек, кяинатнынъ чокъ къатлылыгъы иле 
разылашмакъ, ве сербест видждангъа малик оларакъ эр кес, кенди 
къальбине коре, иман ве итикъад этмек ве саире — ич бириси джаиз 
дегиль эди. Фикир денъишти, гуманистлер девири кельди: 
Виклефлер, Джан Гуслар, Лютерлер, Галилейлер, Коперниклер, 
Вольтерлер, Руссолар, Спенсерлер ве саире улу затлар етиштилер. 
Къара затлар ёкъ олды. Ве юкъарыда айтылгъан шейлер де 
авропалылар ичюн джаиз олды. «Инжиль» де чешит лисанларгъа 
терджиме этильди ве эр кес сербест видждангъа малик оларакъ, 
кенди къальблерине коре иман ве итикъад этмеге башладылар. 
Авропалыларнынъ кечирдиклери бу хаяллар, шимди бизим 
башымыздадыр. Бир вакъыт келир, бизим башымыздан дакечер: 
ёл бупуныр. Фатвасы берилир. Лякин бираз сабыр лязим: эр 
шейнинъ бир вакъыты бар», — дедим. 

Барышня: «Догъру, булар вакъты келип оладжакъ шейлер. Бир 
миллетнинъ яшайышында инкъиляб мейдангъа кетирмек ичюн 
эппийдже вакъыт керектир. Хусусан, янълыш телькъинге динлерни 
— асыл алына къайтарып ислях этмек ичюн пек буюк 
федакярлыкълар ве гъает къавий юрекли къараманлар лязимдир. 
Лякин заман джумерттир: буларны да етиштирир», — деди. 


Рижский вокзалында бир саат 


къумыш барышня иле гузель-гузель къонушып 
бардыгъымыздан вакъытнынъ кечкени дуюлмады. Акъшам 
устю саат алты эди. Рижский вокзалына кельдик. Бурада 
тренимиз бир саат микъдарында турдыгъындан, вокзалгъа чыкъып 
кездик: емек ашадыкъ, къаве ичтик. 

Рижскиининъ вокзалы гъает джыйынакълы ве эр ери гъает темиз 
олып, мында бир къач тарафкъа кеткен тренлер булундыгъындан, 
эр вакъыт къалабалыкъ ве джанлыдыр. Низам, интизам ве 
ишченлик корюльген ерлерде инсаннынъ руху котериле, кейфи 
эйилеше, къальби джоша ве дюньягъа кельдигине севине. 
Низамсызлыкъ, медениетсизлик, ашшалыкъ олгъан ерлерде, 

хусусан, тенбель адамлар арасында инсаннынъ гъайрети сене, аяты 
эксиле, къальбине — тобенлик, фикирине — тарлыкъ тюше. 

Саат еди къарарларында, Рижскийден кочькенде, барышня иле 
андан-мындан лаф этерек, кене субетимизни девам эттирдик. 
Сезюмиз ислямиятнынъ тагъаддая зауджат! талакъ, никях ве 
мастурият? меселелерине кельгенде, барышня: «Зан этем ки, чокъ 
къадын алмакъ, къадынларны талакъ этмек ве оларны даима 
къапавлы тутмакъ хусусларында да шимдики мусульманлар 
шериатынъызны суистимал эдиюрлардыр. Чюнки бен 
кендинъизнинъ ачыкъ фикирли ислям муаррирлеринден Ахмет 
Агъаевнинъ русча яздыгъы «Ислям назарында къадынлар» адлы 
китапчыгъыны эм де мадам Ольга Лебедеванынъ (Гульнар 
ханымнынъ) «Ислям къадынларынынъ хурриети» адлы рисалесини, ве 
ислям къадынлары акъкъында Мысырда бир вакъыт арапча 
язылып франсызджа ве инглизджеге терджиме этильмиш бир къач 
эсерлерни окъумыш эдим. Олардан анъладыгъыма коре, шериат 
ислямиянынъ къадынлар акъкъындаки къаиделери гъает адалетли ве 
урриетлидир ве мусульман къадынларынынъ укъукълары гъает 
васигьдыр3», — деди. Мен: «Фикиринъиз догъру. Бу хусусларда да 
шериат ислямиянынъ къаиделери гъает адалетли ве уриетлидир. 
Лякин, бу мадделерни дахи суистималь этиджи мусульманлар пек 
чокътыр. Чокъ къадын Аллагьа шериат ислямия ич де эмир этмей. 
Бельки, акъылгъа ве шериаткъа коре, буюк бир зарурат олдукъта, 
бунъа да мусааде этиле. Лякин кене гъает незакетли шартлар иле. Бу 
шартларгъа риает этильдикте, эки тарафкъа да зарар олмакъ 
ихтималы ёкътыр. Албуки, бугуньки куньде Авропанынъ медений 
миллетлери де каэт 4 талакъны къабул эттилер. Шериат ислямиеде 
беян этильген никях, талакъ Авропанынъ медений никях ве 
талагьындан асла фаркъы ёкътыр. Чюнки ислямнынъ никях ве 
талагьында ич бир тюрлю сыр, къудсият ве руханият мевджут 
олмайып, имам, молла ве руханийлернинъ иштиракинден башкъа да, 
шаатлар узурында, акъыл-балигь олгъан эки тарафнынъ 
анълашувлары иле ресмийлештирильмекте ве эвельден 
къойдыкълары шартларгъа бинаэн, тарафлардан бирининъ фасихиб 
олмакътадыр. Талакъ этмек, яни айрылмакъ акъкъына малик 


' Тагъаддая зауджат — чокъ къадынлылыкъ. 
2 Мастурият — бетлерини къапатув. 

3 Васигъ — сербест. 

4 Каэт — къатнашмакьъ. 

5 Къудсият — мукъаддеслик. 

6 Фасих — ёкъкъа чыкъармакъ, бозмакъ. 

олмакъ, шериат ислямиеге бинаэн, янъгъыз эрлерде дегиль де, 
бельки къадынларда да бардыр. Меселя, келишильген никях 
вакътында къадын акъайы оладжакъ адамгъа: «Мени гъайры 
машругъ суретте сегсенъ, яхуд урсанъ, манъа нефакъа 
къалдырмадан фелян къадар куньлюк сеферге кетерсенъ, мени 
кенди догъып осьтюгим ерден башкъа тарафларгъа алып кетеджек 
олсанъ, меним узериме экинджи къадын ала билесинъ, ичкиджилик 
ве тенбеллик этип аилени бакъмайджакъ олсанъ, сенден 
айрылмагъа ихтиярым кенди элимде оладжакътыр», — дее бир, 
яхуд бир къач шартлар иле никяхланаджакъ олса, шериат ислямия 
бунъа тамамиле ярдым ве рухсет бере. Никях къыйгъанда эркек 
киши шу эвельден къоюлгъан шартларны ерине кетирмесе, истеген 
такъдирде къадын озь акъайыны талакъ этип кетмеге мухтардыр. 
Бу киби кениш ве эсаслы укъукълар къадынларгъа, япынъыз, 
дини — ислям тарафындан берильгендир. Факъат шимдики алда 
бизим къадынлар — джаиль ве шериаттан хаберсиз олдукълары 
ичюн, озьлерининъ укъукъ машругъларындан“ истифада этип 
оламайлар?. Эрлери исе, аксиндже, гъает джаиль ве ахлякъсыз 
олгъанларындан, къадынларына бир эсире ве кенди кейфлери ичюн 
яратылмыш ашагъы бир махлюкъ назары иле бакъаракъ, опаргъа 
зулумлыкъ эдиюрлар. Базылары, джанлары истедиги вакъытта бир 
къач къадын алыюрлпар: яда алдыгъы къадынларыны ич бир эсассыз 
агълатып, талакъ эдиюрлар. Бупар, эльбет де — суистималдыр. 
Шериат ислямия назарында къадынларнынъ мастурият меселеси 
де пек муътедиль“ ве укюм этмеге мувафыкътыр. Чюнки дин — 
ислямгъа коре къадынларгъа, юзьлеринден ве эллеринден башкъа 
ерлерини орьтерек, мектеп ве медреселерге барып илим 
огренмек, оджапчелик ве мудерриселик этмек, джамилерге 
барып вааз динълемек я да кендилери вааз сейлемек, зарур 
олгъанда базаргъа барып алыш-вериш ве тиджарет ишлеринде 
булунмакъ, унер-зенаатларнен огърашмакъ, зр тюрлю 
мемуриетлерде булунмакъ, муэллифе’ ве муаррирлик этмек, эр 
тюрлю джемиетлерге дахиль олып, сёз айтмакъ ве фикирлерини 
беян этмек, атта муаребелерге кетмек джаиздир. Дин — 
ислямнынъ джаиль руханийлери тарафындан суистималгъа 
огърамаздан эвель ислям къадынларынынъ вазиетлерини ве 


' Гъайры машругь — шериаткъа, адетке догъру кельмемек. 
? Укьукь машругълары — шериат берген укъукълар. 
'Истифада этип оламайлар — файдаланып опамайлпар. 

“ Муътедиль — енгиль къаиде. 

5 Муэллифе — языджы къадын-къыз. 


тарихлерини окъуяджакъ олсакъ, ислям къадынларыны илим, 
маариф, эдебият, шиир, музыка, тиджарет, унер ве санат, 
оджапчелик, мудерриселик, ваазджылыкъ киби эр джеэтте ве саада 
хызметлери ве адлары корюльмектедир. Джаиллик, тенбеллик, 
исрафчылыкъ, шериат назарында къатиен ерсиз олса да, булар 
шимдики мусульман къадынлар арасында, шериат укюмлери ерине 
пекишкендир. Хуляса оларакъ шуны да айтайым ки, барышня: сизге 
ислям къадынлары не къадар джаиль, эрлери исе джебр ве зулум 
этиджи олып корюнмекте исе де, ислям аилелериндеки раат ве 
сеадет эм де яшайыш тарзы Авропанынъ урриет эфкяргъа' ве алий 
бильгиге малик олгъан къадынларындан даа зиядедир. Ислямлылар 
арасында акъайгъа бармагъан къыз яхуд тул къадын пек сийректир. 
Бала догъурмакътан сакъынгъан, яхуд бири-бирлерини 
севмегенлери себебинден иттихадсызлыкъ?, бири-бирини яхуд озь- 
озьлерини ольдюрген къары-къоджалар, хамд олсун, ислямлылар 
арасында ёкътыр. Эрлери кямилликнен гъайрет ве тырышувнен 
аилесининъ тербиеси огърунда чалыша: къадынлары дахи, кямиль 
раат ве эмиетликнен аиле яшайышына ве бала тербиесине буюк 
дикъкъат этип яшай. Мусульман къадын-къызлары почта ве 
телеграфханелерде, кассаларда хызмет этип, бир чокъ эрлернинъ 
теджавуз ве акъаретлерине къаршы турмагъа меджбур дегиллер. 
Театрлерге, концертлерге, балларгъа ве ресторанларгъа барып, 
маишетнинъ бир чокъ къаранлыкълы елларында кезмектен исе 
кенди эвлеринде, озь балалары янында, раат ве сефа иле омюр 
сюрмекни бизим мусульман къадынларынынъ кендилери устюн 
корелер. Атта бугуньки куньде биз — мусульманлар кенди къадын- 
къызларымызгъа / гропа къадынлары киби урриет береджек 
олсакъ, буларны кьадынларымыз къабул этмезлер. Базы 
биревлернинъ, мусу; ›манларнынъ акъайлары къадынларыны эсир 
этип тутаюрлар, ржебр ве зулум этиюрлар деп, яйгъара 
котергенлери ерси-ир. Джеалетликлер себебинден юзь берген 
бир чокъ эксикликлеримизнинъ мевджут олдугъы, эльбетте, инкяр 
дегильдир. Факъат бу да эр вакъыт девам этмез. Саба олур, кунеш 
догъар». 

Барышня: «Эльбетте, булар — дерин меселелердир. Булар 
акъкъында эвельден берли бир чокъ фикирлер мевджут олмыш, 
бир чокъ шейлер язылмышлар. Аля даа языюрлар ве язаджакълар. 
Бир миллетнинъ итикъады, дини ве омюр тарзы экинджисине 


' Урриет эфкяр — фикир сербестлиги. 
? Иттихадсызлыкь — бирдемсизлик. 

гъараиб ве ят корюне. Албуки, олар.кендилери шу фикир ве 
итикъаддараат ве сеадет булуюрлар: фикирлернинъ бир нокътагъа 
келип бирлешмеси ичюн даа пек чокъ заман лязимдир. Затен, 
дюньянынъ сефаси да шу, инсанларнынъ тюрлю динде, тюрлю 
мезхебде, тюрлю меслекте ве тюрлю къальп эм де къияфетте ве 
фикирлерининъ эм мухтали! олмасындадыр. Кяффен бени башар”; 
айны итикъад ве айны фикирде олсалар инсанларнынъ яшайышы 
гъает джансыкъыджы олур эди», — деди. 

Муневвер фикирли, окъумышлы ве тербиели бу ханым иле бир 
чокъ шейлерге, ве хусусан Авропа ве Асия эалисининъ омюр ве 
яшайышына даир базы шейлер акъкъында субетлешип, акъшам 
саат он экилерге къадар фикир паилаштыкъ. 


Нуоск вокзалында учь саат 


прель 29-да саба саат секизлерде догъру Акъяргъа кеткен 

трен иле Курск ве Харьковдан кечерек, ёлумызны девам 
эттирип, шу куню уйледен сонъ саат еди къарарларында 
Курскта булундыкъ. Мында тренимиз учь саат къадар 
турдыгъындан, вокзалгъа чыкъып емек едик ве къаве ичтик. Бу 
вокзалдаки буфетни йигирми эки йылдан берли Къасым 
мусульманларындан Аббас Ханбеков деген бир адам тута экен. Он 
секиз-йигирми адамдан ибарет хадимлерининъ деерлик эписи 
мусульманлар, яни къасымлылар экен. 

Къасымлылар буфет, вокзал, мусафирхане тутмакъ хусусында 
олдукъча инкишаф эткенлер. Петербург, Москва, Варшава 
ёпларында ве саире тарафларда буфет туткъан бир чокъ 
къасымлылар бардыр. Олар — диндар, саф къальпли, ачыкъ 
юрекли, чалышкъыр ве мусафирчен адамлардыр. Лякин, теэссюф 
ки, башкъа мусульманлар киби булар да илим ве маарифтен 
марум, тар фикирли инсанлардырлар. Йигирмишер-отузар 
сенеден берли ве ондан да чокъ бир девирде Петербург, Москва, 
Курск, Харьков ве саире киби Русиенинъ энъ маарифчи ве 


' Мухгалиф — тюрпю. 
? Кяффен бени башар — бутюн инсан балалары. 

медениетли шеэрлеринде яшаяракъ, кенди зенаатлары иле 
олдукъча байлыкълар асыл эттиклери алда, араларындан ич бири 
огъул ве къызларыны рус ве Авропа мектеплеринде окъутып 
тербие эте бильмемишлер. Оларнынъ арасында эким, адвокат, 
инженер, архитектор, техник, механик, рессам, чалгъыджы, эдип 
ве муаррир киби унер саиплери етишмемиштир. Эгер огъуллары, 
кендилери киби, бирер буфет тута билирсе, олар ичюн буюк бир 
сеадет сайылыюр. Чюнки чокъусынынъ несили, аталары киби 
буфет тутып, акъча джыя бильмек унеринден де марум олып, 
аталарынынъ тапмыш олгъан акъчаларыны исраф этмек иле 
мешгъульдирлер. Бунынъ гунасы ве къабааты, эльбет де, 
балаларына ишке ярарлы тасиль ве тербие бермеген, ве бельки 
де таптыгъы акъчаларыны Къасымдаки авулларына къайтып, бири- 
бирини куньлеп, гузель эвлер къурдурмагъа, мал ве атлар асрап, 
ярышлар отькермеге сарф эткен аталаргъа аиттир. 

Буфет ве мусафирхане тутуджы Къасым мусульманлары — 
такъиесиз, ве аля франка кийим иле медений къияфетте 
булунырлар исе де, бу меденийлик, ялынъыз, тышкъы 
корюнишлеринде олып, фикир ве къальплери, эски татарлар киби, 
окюнчли. Булар акъкъында Истанбулда мерхум шейх Джемалетдин 
эпь-Афгъаний азретлеринден бир икяе эшитмиш эдим. Эм ибретли, 
эм меракълы олдугъындан, бу ерде оны да язайым. 

Шейх эфенди демиш эди ки: «Петербургда яшадыгъым вакъыт 
бир кунь манъа къапуджым: «Мындаки мусульманлар сизнен 
корюшмек ичюн кельмишлер, узурынъызгъа кирмек ичюн 
мусааде истиюрлер“`, — деп хабер берди. Чокъ мемнюн олдым. 
Русие пайтахтындак мусульманлар иле корюшмеге кендимде де 
истек ве авес буюк эди. «Буюрсынлар, кирсинлер», — дедим. 
Учь-дёрт адам кирд! : аля франка кийинмишлер, башлары ачыкъ 
олып, акъикъий не иллерининъ кийдиклери такъиелери екъ. 
Устьлери темиз, к _:яфетлери гузель эди. Оларны бойле алда 
корьдикте чокъ севиндим. «Мусульманлар да бойле темиз ве 
медений адам киби кезмеге билиюрлармыш», — дие севиндим. 
«Хош кельдинъиз!» — дедим. Къаве ве чай кетирттим. Лякин меним 
севингеним теэссюф ки, чокъ девам этмеди. Чюнки араларындан 
бириси сёз ачып: «Азретлери, биз санъа бир иш иле кельдик, 
сенден бир шей сорамакъ истеймиз», — деди. 

Дин, ахлякъ, яхуд эдебият ве илимден бир шейлер 
сорайджакълар беллеп мен де: «Пек яхшы, пек гузель, 
буюрынъыз, соранъыз — бильсем сиз киби мусульман 
къардашларыма севине-севине джевап берирмен», — дедим. О 

дахи сезюни башлап: «Азретлери, мына биз уруслар арасында 
яшаймыз, шунынъ ичюн русча кийинип юремиз, мусульман урбасы 
кийип оламаймыз. Бойле олгъан сонъ, бизнинъ 
мусульманлыгъымыз насыл олур экен» — деди. Пайтахтта 
яшагъан ве медениет алеминде яшагъан мусульманлардан бу 
къадар сафсата ве манасыз сезлер эшиткенде юрегим сызлады. 
Зиядеси иле джаным сыкъылды. Мусульманларнынъ дин-ислямдан 
бу дередже хаберсиз олдукъларына бинълердже теэссюф эттим. 
Ве къаршымдаки адамларнынъ дигер джевапкъа ляйыкъ 
олмадыкъларыны анъладыгъымдан, къыскъаджа анълатмакъ 
ичюн: «Пейгъамберимиз Мухаммед с.а.в.' терзи дегиль эди. 
Шундан себеп, урба мунакъашасынынъ о огреткен динге алякъасы 


ёкътыр. О — иман ве таухидни“ огретти. Къыскъасы, урба 
мунакъашасы иле мешгъуль олмады. Урба мунакъашасында бир 
мушкюль меселеси олгъан адам — терзилерге мураджаат 
этмелилер», — дедим. 


Бизим заваллы татарларнынъ эксериси, дюнья илими киби, 
ахирет ве шериат илиминден де марум олдукъларындан, сарыкъ 
ве джуббе астына кирип та шейхлик ады иле залини гъафиль этерек, 
садакъа джыйып, сонъундан адамлардан: «Чаршенбе куню 
тырнакъ кесменъиз», «Дон балагъынънынъ тобугъындан 
юкъарыгъа кечмесин», «Резина калошнынъ ичине арифлер 
язылгъан шей къойманъыз» ве саире бунынъ киби сафсаталарнынъ 
шериаткъа джаиз олып-олмадыгъы акъкъында меселелерни 
сорап, диндарлыкъ этмеге алышмыш олдукъларындан, 
Петербургкъа дахи шейх Джемалетдин эфендининъ кельгенини 
эшиттикте эвельки адетлери узьре «меслеат» сорамагъа 
баргъанлар. Албуки, шейх Джемалетдин эфенди бизим татар 
диндарлары киби суньий шейх олмайып, ильми, ирфаны ве кемалы 
Авропа улемасы тарафындан тасдикъ ве тахсин этильмиш айдын 
фикирли бир фельсефеджи ве хакъаикъ ислямиеге вакъыф` халис“ 
бир мусульман олдугъындан, зеин ве фикирини — сач, сакъап, 
потюк, калош ве урба даваларына сарф этмез, бельки — дин, 
ахлякъ, икмет ве фельсефе мунакъашаларына сарф этер эди. 

Авам халкъымыз эр не къадар фикирсиз ве джаиль исе де, 
бунынъ къусур ве къабааты, олардан зияде, оларны бойле, дюнья 


С.А.В — саллялаху алейхи веселлем (Алланынъ рахмети олсун) сёзлерининъ 
къыскъартып берилюви. 

? Таухид — Алланынъ бирлиги. 

: Хакъаикъ исламиеге вакъыф — ислямнынъ акълыгъыны анълагъан. 

4 Халис — саф. 

ве ахиретте козьсюз ве къупакъсыз этип къалдыргъан улема ве 
мудеррисперимизге аит олсакерек. Дженабы хакъ оларгъа инсаф 
берсин. 

Апрель 30-да саба саат секиз бучукъларда Харьковда 
булундыкъ. Мында тренимиз чокъ турмады. Вокзалгъа чыкъып, 
бирер къаве ичтик ве вокзалны сейир эттик. Харьковнынъ вокзалы 
пек гузель ве февкъульаде джыйнакълы ве темиздир. Биз 
мусульманлар — Испаниядаки аль Хамра сарайларына ве 
Самаркъанд иле Бухарадаки месджит ве тюрбелерни корьдикте, 
яхут тарифлерде эшиттикте: «Бизим бабаларымыз не къадар 
кямиль ве санаткяр адамлар олгъанлар, не къадар гузель биналар 
япмагъа бильгенлер», — дие, бабаларымыз иле тамаддих' ве 
тафаххир? этемиз. Бу вокзалларны, бу копюрлерни, бу 
демирёпларны япкъан ве телеграф, телефон, электрик 
къуветлерини кешф этип, буны келеджекнинъ хызмет ве 
истифадасына ёнельтирген авропалылар исе: «Эльхамдулиллях, 
дженабы хакънынъ` бердиги акъыл ве фикир ниметлеринден 
мустафид“ оларакъ, биз буларны кешф эттик, буларны мейдангъа 
кетирдик. Бизим балаларымызнынъ исе бизден даа зияде чокъ 
шейлер кешф этип, оларнынъ сырлары ачыкъланаджагъына шубе 
екъ», — дие тынч гонъюльнен дюньядан кетеджеклер. 

Харьков вокзалындаки буфетни тутуджы, кене де, къасымлы 
Мухаммедгъани Тугъиев деген мусульман иле корюштик. 
Мухаммедгъани эфенди Харьков киби буюк бир шеэрде узун 
муддет къаларакъ, киббар руслар иле ихтилят эттигинден” зеини 
ве фикири баягъы ач' ілгъан. 

Назар ве мутагяасы олдукъча догъру. Сез ачылгъанда 
мусульманларнынъ джаилликлерини ве эр джеэттен кериде 
къалгъанларынатеэсс оф этерек: «Бизде киши чокъ, адам екъ. Сез 
чокъ, иш ёкъ», — деди. Ве аджылыкъкъа баргъан 
мусульманларнынъ тертипсизлик ве низамсызлыкъларындан 
шикяет этти: «Эдепсизлер: къаиде ве низамгъа риает этмеюрлар. 
Вокзалгъа келип тюшкенлеринен чешит тюрлю келишмеген шейлер 
япыюрлар. Кишилер ве хусусан къадынларнынъ козьлери огюнде 
сув тёкелер. Эгер кендилерине бу хусуста бир шей сейледжек 
опсанъ: «Динимиз шойле эмир этиюр, биз не япайыкъ?» — дейлер. 


! Тамаддих — макътанмакъ. 

? Тафаххир этмек — гъурурланмакъ, ифтихар этмек. 
3 Дженабы хакънынъ — Алланынъ. 

‘Мустафид — файдаланыджы. 

$ Ихтилят эттиги — къарышып юрюви. 

Башкъа халкълар бунъа кулеюрлар. Кендимиз мусульман 
опдугъымыз ичюн оларнынъ бойле къылыкълары бизге де пек 
фена тесир эте. Ят миллетлерден утанамыз. Шунынъ ичюн де 
вокзалгъа энген аджыларны къаршы алып, оларны тек мунасип 
ерлерде тутып, башкъаларгъа косьтермеден озгъармакъ ичюн 
махсус бир невбетчи тайинледик. Башкъа чаре ёкъ», — деди. 
Акъикъатен де аджылыкъкъа кетемиз деерек, демирелларда, 
пароходларда, Одесса ве Истанбул сокъакъларында 
мусульманлыкъ адына леке тюшюрип юрген аджылар аз дегиллер. 

Аджылыкъкъа фарзы оладжакъ дереджеде зенгинлиги олгъан 
адамлар эр ерде кендилерини яхшы тутып, аджылыкъ адыны 
мунасип тутып юрмелидирлер. Аджылыкъ фарзы оладжакъ 
дереджеде зенгинликлери олмагъанлар исе, аджылыкъ сеферине 
Мекке ве Медине елуна чыкъаракъ, эр ерде тиленджилик иле, 
башкъаларгъа фитне ве эр тюрлю къавгъа — даваларгъа себеп 
олып, ислямиятны ве аджылыкъны масхара эттирмемелидирлер. 

Харьковны кечкен сонъ авалар эйилешип, Русиенинъ дженюп 
тарафларынынъ летафети корюнип башлады. Майыс бирге 
кечеджек геджеси, саат бир къарарларында, Къырым ярым- 
адасыны къаранен бирлештирген Перекопны кечип, Къырым 
топрагъына кирдик. 


Къырым 


рымада — Русиенинъ дженюп тарафында. Къара денъизге 

догъру узанып чыкъмыш бир ярымададыр. Гъарп ве дженюп 

тарафларыны — Къара денъиз, шаркъ тарафыны Азакъ 

денъизи сарып алгъан, шималь къысымындан Перекоп деп 
адландырылгъан тар бир ер иле къаранен бирлешмиш. 

Къырым ярымадасынынъ дженюбий тарафлары пек дюльбер 
ве аджайип олып, мында гъает гузель ве эйи лиманлар бар. Меселя, 
Акъяр лиманы дюньянынъ энъ эйи лиманларындан сайыла. 
«Ребер»лернинъ беянына коре, бутюн Къырым ярымадасынынъ 
сатхы 22198 квадрат верст олып, Перекоп, Кезлев, Акъмесджит, 
Кефе ве Ялта адлы беш уездге айрылмакъта ве Таврия 

губерниясына таби олмакътадыр. Губерниянынъ меркези 
(губернатор отургъан ер) — Симферополь шеэридир. Икълими 
ве сувларынынъ акъувы джеэтинден Къырым ярымадасы эки 
къысымгъа болюнген олып, бутюн Къырымнынъ дерттен учю — 
чепьве дерттен бири — дагълы ердир. Бу эки къысымнынъ арасыны 
гъарптан шаркъкъа догъру узанмыш олгъан Тавр деп 
адпандырылгъан дагълар айырмакътадыр. Эм де бу эки 
къысымнынъ арасында пек буюк бир фаркъ мевджут олып, 
шималь тарафы олгъан чель къысымында акъар сувпар гъает аз 
олдугъындан, махсулаты пек зайыф, авасы ве икълими пек 
къаттыдыр. Язынынъ шиддетли сыджакълыгъы ве къышынынъ 
мерхаметсиз сувугъы Къырымнынъ бу джеэтини дигер 
сахраларгъа бенъзете. Хусусан, къырымтатарларнынъ къуллиятлы 
суретте' Тюркиеге иджретлеринден сонъ, бу тарафларнынъ эалиси 
даа зияде эксильмиштир. Эм девлет тарафындан эм де хусусий 
адамлар тарафындан пек чокъ акъча сарф этилерек, чешит 
къуюлар къазылып, топракъларны сувармагъа ве осюмликлернинъ 
чокълашмасына тырышылгъан исе де, шимдиге къадар сезилирли 
нетидже ве фаида корюльгени екъ. 

Меселя, «Хайбер къуюсы» адлы учь юз етмиш сажень 
теренлигинде (Авропадаки къуюларнынъ энъ терени) бир къую 
къазылып, укюмет тарафындан юз къыркъ бинъ рубле къадар пара 
сарф этильдиги алда кене де бир нетидже ве буюк файда 
корюльмеген. Албу ки, дагълы олгъан дженюп тарафынынъ 
сувлары чокъ. Икълим ве авасы февкъульаде эйи олдугъындан, 
мында осип етишмекте олгъан эр тюрлю кийик ве надир тереклер, 
оленлер, чечеклер ве эр тюрлю мейваларнынъ чокълугъы гъает 
аиретли бир дереджедедир. 

Къара денъизге бакъкъан юксек дагъларнынъ этеклери 
мисильсиз дереджеде гузель ве махсулдар багъчалардыр. Бу 
тарафта энъ чокъ тютюн сачыла, алма, армут, юзюм, фындыкъ 
киби эр тюрлю мейвалар етиштирильмектедир Къырымнынъ ишбу 
Къара денъиз бойларындаки багъчаларында алманынъ учь юз 
тюрлюси, армутнынъ учь юз элли тюрлюси, кирезнинъ элли 
тюрлюси, вишненинъ къыркъ тюрлюси, эрикнинъ эки юз тюрлюси 
ве джевизнинъ йигирми-отуз тюрлюси, тютюннинъ — тюрк ве 
американ джыныслары гъает аля ве сербест оларакъ 
етишмектедир. 

Къырымда, джеми, бинъ тюрлюден зияде небадат осе ки, 


' Къуллиятлы суретте — кутьлевий суретте. 

бунынъ дёрттен учь пайы дагълы олгъан дженюп тарафтадыр. 
Къырымда эскиден къалма гъает къарт тереклер де бар. Меселя, 
«Байдар вадиси» деген ерде «Партенит» деген бир джевиз 
терегининъ яшы — дерт юз иыл деп эсап этильмекте, о етмиш пуд 
къадар джевиз бере ве ялынъыз шунынъ махсулаты саесинде дерт 
татар аилеси кунь кечире эмиш. 

Истраат этмек ве тедавийленмек ичюн Къырымгъа баргъан 
адамлар, мытлакъ, дагълы ве денъиз бою олгъан дженюп 
тарафкъа баралар. Яз куньлери денъиз аммамларына ве махсус 
файдалы балчыкъларгъа кирмек иле, кузь куньлери исе — юзюм 
ашамакъ ве гъает лятиф икълим иле февкъульаде йымшакъ ве эйи 
авасындан, эксери алларда гъает буюк шифа корелер. 
Къырымнынъ дженюп тарафынынъ гъает файдалы олгъан 
араретли кунеши инсаннынъ вуджудына сагълыкъ, гонъюлине 
шадлыкъ ве къальбине къувет вериюр. Ве Къырымнынъ дженюп 
тарафлары, манзарасынынъ гузеллиги, авасынынъ летафети, 
берекет ве махсулатынынъ чокълугъы иле Италия ве дженюбий 
Франциягъа мукъаесе этильмекте'. «Къырымнынъ авасындан 
нефес алгъан адам — севинч, къуванч, ве яшамакъ истегинден 
нефес ала», — денильген сез пек догърудыр. 


Къырымнынъ эалиси 


т" угуньки куньде Къырымда яшагъан халкълар — татарлар, 

руслар, румлар, эрменилер, булгъарлар, чехлер, 
немселер, поляклар, еудийлер, караимлер, къырымчакълар 
ве чингенелердир. 

Къырым ярымадасы Русие укюмети тарафындан забт этильдиги 
вакъытларда мындаки эалининъ энъ эсасы ве энъ чокъу — татарлар 
олгъан исе де, бир къач дефакутьлевий суретте Тюркиеге иджрет 
олдукъларындан, эвелькине нисбетен шимди чокъ 
азлашмышлардыр. Къырымнынъ денъиз бойларында яшагъан 
татарлар иле чель тарафта яшагъан татарлар арасында, эм юзь 


' Мукъаесе этильмекте — тенъештирильмекте. 

корюниши, эм къияфеттен, эм де урф-адет боюнджа фаркъ бар. 
Денъиз ялысындаки татарлар эвельки вакъытларда Къырымда 
укюм сюрген итальянлар ве румлар ипе мунасебетте 
олдукъларындан, оларнынъ чере ве къияфетлеринде могъол 
джынысынынъ аляметлери пек аздыр. Албу ки, чель 
татарларынынъ череси ве къияфетлеринде могъол джынысынынъ 
аляметлери аля даа бакъийдир'. 

Къырымда бугуньки куньде залининъ сайысы еди юз бинъ 
къадар эсап этильмекте, онынъ учь юз бинъи — мусульман 
татарлар ве къалгъанлары — башкъа миллетлер. 


Къырымда маориф 


аариф ве илим даркъатмакъ ичюн Къырымда халкъ 
арасында девлет тарафындан зиядеси иле гъайрет 
этильмектедир. Маариф джеэтинден Къырым 
Русиенинъ бир чокъ ерлеринден илеридедир. Бир сыра буюк 
шеэрлерде — эрлер ве къызлар ичюн орта мектеплер, кучюк 
ерлерде — дахи уфакъ мектеплер пек чокътыр. Къырымдаджеми 
эки бинъ къадар мектеп ве юз бинъ къадар талебе олгъаныны 
эсаплар косьтере. 

Мусульманларн» лъ да бир къач медреселери ве эр бир койде 
— субьян мектеплер! ? бардыр. Медреселернинъ мудеррислери, 
шагиртлери, тасиль у: уллары, бердиги «мейва»лары ве косьтерген 
нетиджелери — Къ эзан, Иран, Бухара, Фарс, Къашгъар ве 
Арапстан медресел. ининъ айны-айнына озю ве я нусхасыдыр. Яни 
шимдики заманнынъ умумалем ислямиетинде олгъаны киби, 
Къырым медреселеринде де низам, интизам, махсус бир 
программ ве махдуд` бир муддет тахсилия ве имтиан — сынав киби 
шейлер ёкъ. Эксериси, дюнья ве ахиреттен бехабер ве улема 
къияфетинде олгъан бир такъым лаякъат ве эхлиятсыз* худбун?, 


' Аля да бакьийдир — аля даа бар. 

? Субьян мектеплери — сабийлер ичюн, башлангъыч сыныфпар. 
3 Махдуд — сынъырлангъан. 

* Лаякъәт ве эхлиятсыз — пяйыкъсыз ве эали дегиль. 

$ Худбун — тек озюни къайгъыргъан, эгоист. 

тек озь менфаатыны козьде туткъан шахсия эрбабы' тарафындан 
медреселерге, куньде кеифлерине коре, истедиклери 
вакъытларда келип, истедиклери вакъытларда кеткен, тенбель 
шегиртлерге, эксериси керек олмагъан ве манасыз шейлер 
огретилип, вакъыт кечирильдигинден, бу медреселерден матлуб 
семере’ асыл олдугъы — дин ве миллет эм де умумиетле, 
инсанлыкъ ичюн файдалы ве ислям ичюн юзьни ярыкъ этиджи 
адамлар етишмеди. Ве кендилери де, заман ве вазиетке уйгъун 
олып ич бир дакъикъа фурсатны бошкъа кетирмеден ислях 
этиледжеклери ерде, эр бири кунь-куньден инкъиразгъа огърап, 
итибардан тюшмектелер. 

Субьян мектеплери ве хусусан, денъиз боюндаки татарларнынъ 
мектеплери, усули-саутия ёлундан кетип башладыгъы вакъытлардан 
берли, белли бир дереджеде ислях ве теракъкъият тарафына кечти. 
Эм эксери мектеплерде русча да окъула. Балаларны рус 
мектеплерине де гондериюрлар. Ве субьян мектеплеринде къыз ве 
огълан балалар бирликте окъуюрлар. Бу хусусларда Къырым 
мусульманлары бизим Къазан татарларындан илеридедирлер. 
Онлар чоджукълары окъутмакъ джеэтине олдукъча зияде тырышув 
ве гъайрет этиюрлар. Кенди араларында акъча джыйып, эр бир 
койде мектеп бина эдиюрлар?. Имамларына, яхут эмиетли олгъан 
башкъа адамларгъа мушавере этип, балаларны мусульманджа 
окъутмакъ ичюн яш, гъайретли, эхмиетли ве мумкюн къадар тасиль 
ве тербие корьмиш бир адамны белли бир микъдар, меселя, айда 
къыркъ-элли (яхут зияде) рубле мааш бермек шарты иле мукъавеле 
этип, муаллим тутаюрлар. Балаларнынъ бабалары да, 
кендилерининъ икътидарларына коре, бала башына эр айда эки, учь, 
беш рубледен акъча джыйып, муаллимнинъ маашына вериюрлар. 
Ве имамларгъа да: «Имам эфенди, сенинъ маале хызметлеринъ вар. 
Бизим чоджукъпарымызы окъутмая вакъытынъ етишмееджегини 
биз пек эйи билиюрыз. Шундан отьрю биз мааш иле бир муаллим 
тутаракъ, сени бу агъыр хызметтен къуртардыкъ. Лякин сен, кене, 
мектепни незарет эт — муаллимнинъ эйи окъутып-окъутмадыгъыны 
козет. Ве эр айнынъ башында бизден айлыкъ акъчаларыны джыйып, 
муаллимнинъ маашыны вер. Мектепнинъ бакъыладжакъ ве 
япыладжакъ ишлери олдукъта, бизге сёйле», — деюрлар. 

Эгер имам муаллим иле яхшы мунасебетте олур ве мектепнинъ 


' Шахсия эрбабы — озь менфаатыны козьде туткъан. 
? Матлуб семере — бекленильген нетидже. 
3 Бина эдиюрлар — пейдалайлар, сатын алапар. 

теракъкъийине гъайрет этер исе, эали де имамгъа урьмет ве итибар 
эдиюр. Эгер, бизим Къазан имамлары киби, эм куньде 
окъутмайджакъ, эм де муаллим тутып окъутмагъа разы 
олмайджакъ исе, ойле имамларгъа анълатып, башкъа имам 
алыюрлар. Иште бунъа коредир ки, Къырымда имамлар бу къадар 
инсаф ве инсаниетлик иле арекет эдиюрлар. Ве, бизим Къазан 
имамлары киби, нуфузлы олмадыкъларындан, авам халкъны — 
къоюн сюрюси киби кездирип, кендилери истедиклерини дженнетке 
яхут джеэннемге кирсетмек къуветине малик олдукъларыны дава 
этмиюрлар. Ве кенди фикирлерине мувафыкъ арекет этмегенлерни 
деръал, кяфирлик муури басып, къоркъутмаюрлар. Бельки озьлери 
авам халкъкъа нисбетен месулиет ташып яптыкълары хызмет ве 
вазифелерини гузельдже иджра этмеге меджбур олуюрлар. 
Акъикъатен де ойледир. Чюнки халкъ — имамгъа хадим дегиль, 
бельки имамлар миллетнинъ хадими олмакъ лязимдир. Авам 
мевджут олмаса, имамнынъ ич лязимлиги де, эмиети де ёкъ. Албу 
ки, авам мевджут олдукъта, онынъ арасындан, эр вакъыт имам ве 
хадим етиштирмек мумкюндир. 

Къырымда мусульманларнынъ омюр динияларына' бакъмакъ, 
мектеп ве медреселерини идаре этмек ичюн бир Диний идаре 
бардыр. Муфти эфенди Симферополь шеэринде отурыюр. Бичаре 
Къырым татарлары да, бизим Къазан татарлары киби, мектеп ве 
медреселерининъ ислях этильмесини, имам, мудеррис ве 
ваазларынынъ бир тертипке къоюлмасыны, джемиети 
хайриелерининъ низам ве теракъкъийсини, лисан ве 
эдебиятларынынъ ‘‘слях этилип, файдалы дерс ве муталяа 
китаплары мейданг* з кетирильмесини, къыскъасы, етмиш тюрлю 
дертлерининъ дерма ларыны эп шу Диний идарелеринден умют 
этмекле нафиле ве 6 >ш ерде вакъыт кечириюрлар. Эр тарафтан 
меюс олдукътан, бат ан Тюркиеге иджрет этиюрлар. 

Къырым татарларынынъ лисаны тюркче олып, емек, ичмек ве 
кийим салым, урф-адет, фикир ве итикъад джеэтлеринден дахи — 
османлы тюрклерине пек якъындырлар. Бизим Къазан 
татарларынынъ азачыкъ илим саиби олгъанлары Къырым 
татарларынынъ тилини пек енгиль анълаюрлар. Лякин Къырым 
татарлары бизим Къазан лисаныны бир къадар кучьлюк иле 
анълаюрлар. Шойле исе де бу сонъки вакъытларда Къырым ве 
Къазан татарлары арасында ихтилят? зияделештигинден, бири- 


' Омюр диниялары — диний идарелери. 
? Ихтилят — къарышув, къатнашув. 

бирини гузельдже танымагъа башламышлардыр. Къырым 
татарлары аля даа санайы яхут алыш-вериш ве тиджарет иле 
башкъа тарафларгъа, хусусан Русиенинъ ичери улькелерине чокъ 
кетмесепер де, чалышкъан ве гъайретли Къазан татарлары алыш- 
вериш ве тиджарет} яхут чешит тюрлю хызметлер иле эм де 
кезинмек ичюн бутюн Сибириягъа, Маньчжуриягъа, Туркистангъа 
ве Чин ичлерине! бардыкълары киби, Къырым ве Кавказ 
минтакъаларыны да озьлерининъ вуджутларындан марум 
этмемектедирлер. Къырым ве Кавказ минтакъаларында ерли 
халкъларнынъ даянылмайджакъ агъыр ишлерини бизим Къазан 
татарлары ифа этип‘, чыдамлыкъ, азына шукюр этип, агъыр 
хызметлерге даянмакъ, эр тюрлю ишке къабилиет, итаат ве 
диндарлыкъ, садакъат эм де догърулыкъ иле, Къырымда: 
«Къазанскийлер», — дее белли ве мешур оларакъ, эксериси 
арабаджылыкъ этип, юк ташымакътадырлар. 

Къырым мусульманларынынъ кендилери, дахи, умумиет 
итибары иле, догъру, диндар, саф къальбли, мусафирпервер, 
къанааткяр ве инсаниетли бир халкътыр. Русиеден Къырымгъа 
вармыш киббар руслар эр тюрлю хызметлеринде, эксериен, 
татарларны къулланыюрлар ве оларнынъ аз пара ве садакъатле 
тырышып ишлемеклерине руслар пек мемнюн олып, аферин 
окъуюрлар. 

Умумиет итибары иле, мусульман эалисининъ догърулыгъы зе 
чалышкъырлыгъы укюмет назарында эм пек белли олдыгъындан 
укюмет де буларны кендининъ назар итифат ве мерхаметинден 
марум этмеюр. Имамларыны русча бильмеге эмир этип ве 
балаларыны окъутмакъ ичюн русча мектеплер ачтырып, атта кучь 
ве агъыр олгъан мусульманджа уруфат° иле окъумакъ-язмакътан 
марум олгъанларны да маариф нуру ве ахлякътан марум этмек 
ичюн татарларнынъ кенди тиллеринде, лякин енгиль ве къолай 
олгъан русча уруфат иле эр тюрлю рисалелер нешир эттирилип, 
татарларнынъ тасиль ве тербиелерине эм де адам олмаларына 
гъайрет этиюрлар. 


' Чин ичлери — Къытайнынъ ичери улькелери. 
? Ифа этмек — беджермек, эда этмек. 
з: Уруфаг — арифлер. 

Нъырым холкъынынъ турмушы 


еэрлерде къырым халкъы — алыш-вериш ве тиджарет 

иле, койлерде — зираатчылыкъ, багъчаджылыкъ, 
аиванасравджылыкъ, тютюн ве юзюм етиштирмек, 
балыкъчылыкъ ве туз чыкъармакъ иле яшаюрлар. Тютюн тиджарети, 
эксериен, караимлернинъ элинде олып, олар Петербург, Москвада 
ве Русиенинъ эр тарафында булуныюрлар. Ве Къырым тюркий 
шивеси иле лафетмеге дахи билиюрлар. Мусульманлар тиджарети 
иле Къырымдан тышарыгъа аз чыкъыюрлар. Янъгъыз Москва, 
Петербург, Харьков, Одесса киби ерлерде мейва тиджарети эткен 
бир къач Къырым татарлары бардыр. Къырымдан тышарыгъа 
чыкъып, Русие мемлекетлерине келерек, рус ве еудии 
дюльберлерини корьдикте оларнынъ эксериси кендилерини 
туталмайып, ахлякъсызлыкъ ве сефааткъа' ве даа зиядесине дучар 
олуюрлар’. Эр вакъыт ве эр ерде кенди ахлякъ ве диянетлерини* 
муафаза этип, тербиеи миллиеден“ айрылмамакъ эм де машругъ’ 
омюр сюрмек хусусында, бизим Къазан татарлары Къырым, 
Кавказ, Бухара ве Иран мусульманларындан илериде ве макътавгъа 
пяйыкъ бир алдадырлар. 

Къырымда фабрикалар, заводлар ве бухар дегирменлери 
аздыр. Къырымда йылда эки юз элли бинъ пуд къадар тютюн 
етиштирилип, мешур олгъан тюрк тютюнине аджет 
къалдырмамакътадыр. Туз махсулаты да, къарарнен йылда 
иигирми миллион пуд микъдарындадыр. Къырым юзюмлеринден 
азырлангъан шараплар Русиенинъ эр тарафына таркъалып, гъает 
макъбул олмакътадыр. Къырымда бир чокъ немсе муаджирлери 
мевджут олып, зираатчылыкъ ве айванасравджылыкъта ерли 
халкъларнынъкинден зияде инкишаф эткенлер. 


' Сефаат — ашагъылыкъ. 

‘ Дучар олмакъ — огърамакъ, расткельмек. 
3 Диянет — дин. 

“Тербиен миллие — миллий тербие. 

5 Машругь — шериат, къаиде. 

Къырымнынъ эвельки алына 
бир назар 


вель заманларда Къырым ярымадасында тюрлю-тюрлю 
кочебе халкълар яшап, кене гъайып олып кеткенлер. Олар 
насыл халкълар эдилер Дин ве итикъадлары, турмуш ве 
омюр тарзлары, урф-адетлери насыл эди? Олар нереден кельдилер! 
Ве нерая кеттилер? Не ичюн ойле олды О вакъытларда Къырым 
ярымадасы ве онынъ къомшулары, ве саире ерлер не алда эди! 
Эльбетте, булар пек меракълы суаллердир. Ве буларны бильмек, 
яни бундан эки-учь, яхут дёрт-беш бинъ сене эвельки замангъа 
къайтып, о вакъытнынъ эалисини корьмек, турмушларыны бильмек 
ве оларнынъ арасында кезмек пек меракълы бир шейдир. Къальбке 
— сефа, фикирге — кенишлик берир. Иште бу макъсадгъа василь 
олмакъ ичюн тарих ве джогърафияны бильмек керектир. Эгер 
тарихнынъ бильдирдигинден де мукъаддем исе, эльбет де, онынъ 
балландырып-татлыландырып беян этильмиш методоложиси 
вардыр. Олардан пек чокъ фикир ве ибрет алмакъ мумкюн. 
Риваетлерге назарен, милади Исадан! алты юз сене къадар 
эвель Къырымнынъ Къара денъиз саиллерине рум халкъы келип 
ерлешмеге башлагъан. Румлар бу тарафларда бинъ йыл къадар 
яшап, олдукъча къуветли бир миллет алына кельгенлер. Ве, 
сонъралары, четтен базы халкълар келерек, румларгъа теджавуз 
этмеге? башламышлар. Эвельде «къуман»? адлы бир халкъ ве 
ондан сонъ, милади он учюнджи асырларнынъ орталарында, Асия 
тарафтан кельген экинджи бир халкъ (Батыйнынъ къол астында 
оларакъ кельген татар къавмы) Къырымдаки румларгъа уджюм 
эткенлер. Къарадан — вахший татарлар уджюм эттиги киби, кене, 
шу заманда денъиз тарафтан келип румларгъа медениетли 
экинджи бир халкъ — Дженевизден“ кельген итальянлар уджюм 
этмеге башламышлар. Татарлар иле дженевизли итальянлар 
девлетни озь эллерине алмакъ ичюн бир муддет къанлы 


"Милади Иса — Иса пейгъамбер догъгъанындан. 
? Теджавуз этмеге — бастырып кирмеге. 

3 Къуман — къыпчакъ. 

‘“Дженевиз — Генуя. 

муаребепер этмишпер. Ве, ниает, татарлар енъерек, Алтын 
ордуны быракъып, Къырымда дахи татар девлети тешкиль 
этмишпер. Ве, ниает, Солхат адль бир шеэрни пайтахт этмишпер 
исе де, сонълары — Багъчасараи шеэрине кочюрмишлер ве Солхат 
— «Эски Къырым» ады иле къалмыштыр. 

Дженевизлер, дахи, Къара денъиз ялыларында — 
Бапыкълавадан Керчьке къадар олгъан ерлерде ерлешип 
къапаракъ, 147 5 сенесине къадар акимлик эттилер исе де, сонъра, 
Къырым ханлыгъы Тюрк султанларынынъ имаесине кирдикте, 
тюрклернинъ ярдымы иле татарлар дженевизлилерни Къырымдан 
бус-бутюн къувмышлардыр. Къара денъиз боюнда, ве хусусан 
Феодосия тарафларында, дженевизлерден киби, бир такъым эски 
ядикярлыкълар шимди де бардыр. Ер астындан да оларгъа аит 
шейлер тапылмакътадыр. Тарихчыларнынъ беянына коре, 
Къырымда ханлар идаресининъ макъталаджакъ ери екъ эди. 
Ханларнынъ идареси, четте олгъан къомшу халкъларгъа уджюм 
ипе, оларны талап ве ягъма этип къайтмакътан ве дахильде, даима 
низа ве фесат ичинде оларакъ, эр вакъыт ханлар денъишип 
турмакътан ибарет эди. Бу ал он бешинджи асырнынъ биринджи 
ярысына къадар девам этип, ниает, шу вакъытларда Къырым 
тахтына Аджы-Девлет Гирай адлы бир хан отурмыштыр ки, онынъ 
несили олгъан ханлар Къырымнынъ Русие тарафына кечмесине 
къадар девамлы суретте акимлик этмишлер. 

Девлет Гирай ханнынъ идареси, башкъаларына нисбетен эйи 
олып, татарларнынъ бир къадар медениетке кирмелерине ве озь 
кучьлери иле, озь къанун-къаиделеринен, чалышып яшамаларына 
чокъ имкян олмыштыр. Бу ханнынъ кендиси — гъает диндар бир 
мусульман олдугъы киби, башкъа динлерге де гъает мусаадалы' 
олмыш. Ве атта христиан кильселерине акъчанен ярдымда 
булунмыш. 

Девлет Гирай ханнынъ вефатындан сонъ онынъ ерине огълу 
Менъли Гирай хан кечмиш. Лякин бу хан кенди девлетини бир 
такъым енъилювлер ве талавларнен эм де бир чокъ муаребелер 
иле кечирдигинден, онынъ заманында Къырымнынъ халкъы пек 
эксильген ве «Орду»дан муаджир давет этмеге меджбур 
олгъанлар. Ве фена идареджилик саесинде девлети 
зайыфландыгъындан, Менъли Гирай хан 1478 сенесинде тюрк 
султанынынъ имаесине ве бойсынувына кире. Тюрк девлети тезден 
бутюн Къырымнынъ идаре этилювини озь элине кечире. Менъли 


' Аусаада — ярдым этмек. 

Гираинынъ вефатындан сонъ огълу Мухаммед Гираи тюрк султаны 
тарафындан Къырымгъа вали (губернатор) оларакъ тайинленип, 
анда мемурлик эте. Мухаммед Гирай ханнынъ акимлиги (1515- 
1523) токътавсыз муаребелер ве бири-бирининъ артындан Русиеге 
ве Лехистангъа (Польшагъа) теджавуз ве уджюмлер иле гъает 
раатсыз ве натынч! оларакъ, бабасы заманындан даа фена суретте 
кечмиштир. 

Мухаммед Гирай ханнынъ вефатындан (1523) сонъра, 
Къырымда ханлар кене тюрк султанлары тарафындан 
тайинленселер де, девлет ишлерине бу девирде Къырымда 
шекилленген бейлер (мырзалар) къарышмагъа 
башламышдырлар. Ханларнынъ тахтта отурувы девам этмеси 
оларнынъ ярдымына мухтадж эди. Меселя, Селим Гирай хан тюрк 
султаны тарафындан хан оларакъ тайин этильдиги алда, бейлер 
тарафындан дерт дефа тахттан эндирильмиштир. 

Татарларнынъ руслар иле мунасебетлерине кельгенде: 
татарлар, фурсат олдукъча, Русиеге уджюм иле ягъмаджылыкъ 
эте эдилер. Дигерлери киби руслар да оларнынъ 
теджавузларындан къуртулмакъ ичюн эр сене бир чокъ паралар 
ве эдиелер гондермеге меджбур ола эдилер. Эр сене, белли 
вакъытта, ханнынъ кендиси, анасы, къадынлары, огъул-къызлары, 
келинлери ве оларнынъ балалары, хан несилинден олгъан мырзалар 
ве торелер, атта саире буюк мемурлар эм де ханнынъ 
багъчеванларына бардыкъча — эр бири, махсус эльчилер 
гондерип, Русиеден эдие истемекте, ве мемурлар иле юкъары 
табакъа татарлар Русие укюмети эсабындан кийинмекте эдилер. 
Лякин, шойле исе де, татарларнынъ Русиеге теджавузлары кене 
де бутюнлей токътамай эди. Булар, уфакъ-уфакъ оларакъ, 
эксериси, Русиеге апансыздан уджюм эттиклеринден ве эр вакъыт 
оларгъа къаршы турып мудафаа этмек мумкюн олмадыгъындан, 
русларгъа татарларнынъ чокъ зарарлары токъуна эди. Энъ сонъ 
дефа оларакъ татарлар 1768 сенеси Русиеге уджюм этелер. 
«Мукъаддес Елизавета» — шимдики Елизаветоград къалесини 
яндыралар. 

Русие девлети кендининъ бу раатсыз ве натынч 
къомшуларындан чокътан берли ве тамамынен къуртулмакъ 
истесе де, лякин аля даа фурсаты ве вакъыты кельмеген эди. Ниает, 
1774 сенеси Тюркие ве Русие арасында имзалангъан «Кучюк 
Къайнарджа» анълашувы муджиби Азакъ денъизи иле Къара 


' Натынч — тынч дегиль. 


81 


денъиз арасындаки ве Къырымнынъ шаркъындаки Керчь къалеси 
Русие тесарруфына кечти. Ве сонъра, Шаин Гирай хан 
вакъытындаки девлет идаресининъ феналыгъындан, хан сарайында 
ве кенди араларында ич токътамагъан низа ве фесатларнынъ 
чокълугъындан истифада этерек‘, императрица Екатерина 
Экинджи 1783 сенеси апрель 8-де Къырымнынъ толусынен Русиеге 
къошулдыгъыны илян этти. Ве шу вакъыттан берли Къырым 
арымадасы Русие девлетининъ Таврия губерниясы 
эсапланылмакъта. Ве Русиенинъ маддий эм де маневий пек буюк 
федакярлыкълар иле эттиги гъайрети саесинде, кунь-куньден 
илерилеп, огге кетмекте. 

Къырымнынъ Русиеге къошулгъаны илян этильдиктен сонъ 
татарлар, ильк кере оларакъ, кутьлевий суретте (учь юз бинъ 
къадар халкъ) Тюркиеге иджрет оларакъ кетип, эм озьлери ичюн, 
эм де мемлекет ичюн пек буюк зарар кетирдилер. Чюнки, 
кендилери Тюркиеде кереги киби ерлешмеден, бир чокъу телеф 
ола я да еллар ичинде къалалар. Мында исе мемлекет бошап, 
мемуриет эксильмесине себеп олды. Шунъа коре де кочькен 
татарларнынъ ерине немсе муаджирлери давет этильмиш ве 
булгъарлар, чехлер эм де Русиеден баргъан руслар ерлештирилип, 
аз бир вакъыт ичинде кене мемлекетнинъ эалисини тиклемеге 
гъайрет этильмиштир. Бугуньки куньде Къырымнынъ ве хусусан 
денъиз бойларынынъ эалиси олдукъча кемалындадыр. Къырымда 
Топракънынъ фияты пек юксельген олып, денъиз ялысында даа 
якъында сажени учь-дерт капиктен сатылгъан ерлер бугуньки 
куньде сажени отуз-къыркъ рублеге ве базы ерлерде десятинасы 
къыркъ беш бинъ рублеге къадар сатылмакътадыр. Къырымнынъ 
Къара денъиз боюнда (Ялтада) падишамызнынъ сарайлары ве 
юкъары табакъалы русларнынъ эвлери ве язлыкъ эвлери мевджут 
олдыгъындан, о этрафлар кунь-куньден февкъульаде суретте 
абаданлашмакъта ве инкишаф этмектедир. 

Къырымнынъ ве о ерде яшагъан халкъларнынъ башына чокъ 
шейлер келип кечкен. Хусусан, татар ханларынынъ кечирдиклери 
бир чокъ фаджиане алларгъа ве тюрлю заманларгъа даир гузель- 
гузель тарихи, гъарайип` ве хиссий романлар язмакъ ичюн мейдан 
гъает кеништир. 

Инсан догъыюр, чалышыюр ве раатлыкълар кореюр, эм де 
саире бир чокъ алларгъа дучар олыюр. Ниает, зайыфлаюр ве 


'Тесарруф — къол астына, имаесине. 
“Истифада этмек — файдаланмакъ. 
3Гьарайип — детектив. 

билахире' бир «унь бу дюньядан сагълыкълашыюр. Аят — 
башарнынъ юкъуда корюльмиш руядан*, яхут театр санасында 
корюльмиш манзарадан фаркъы олмадыгъы киби, девлетлер 
аятынынъ да аят башардан чокъ фаркъы ёкътыр. Табиат къануны 
бутюн кяинатны кёндисининъ кучьлю укюмине сынъырсыз 
бойсындыргъандыр. Къувет ве гъазаватлар иле, шурет ве кучь иле 
бутюн джианны титреткен мысырлылар, Ассирия ве вавилонлылар, 
румалылар-юнанлар ве саире эски миллетлер эр театр санасында 
корюлип, гъайып олмыш манзаралардыр. Ерлеринде еллер эсе. 
Гуя ич де дюньягъа кельмемишлер. О вакъытларда адлары биле 
мевджут олмагъан бир къач миллетлер ве девлетлер мейдангъа 
чыкъып, дюньяны титретмектедир. Ким биле, даа насыл 
инкъиляблар вуджуткъа келир? Кимлер — ёкъ ве кимлер бар олур: 
Биз эвелькилернинъ алларыны ве арекетлерини тарих 
саифелеринде окъуп, муакеме ве музакере эттигимиз киби, ич 
шубесиз, бизим бу куньдеки алларымызда истикъбальнинъ тарих 
саифелерине язылып, эбедий къаладжакъ, ве келеджеклер 
тарафындан музакере олунаракъ, тахсин? яхут такъбих 
этиледжектир“. 


Ньъырымтатарларнынь динлери 


вельки заманда «Алтын Орда» татарларында олдыгъы 
киби, къырымтатарларынынъ динлери де «шаман» адлы 
бир месхебиден ибарет олдыгъы анълашылмакътадыр. 
Оларнынъ арасында исламият анджакъ ХІ! асырларда кирип келе 
башлай, ильк дефа оларакъ джами 1313 сенеси, Узбек хан 
заманында къурулмыштыр. Бугуньки куньде къырымтатарлары тек 
дини ислямда ве ханафи месхебиндедирлер°. 


'Билахире — ахыр-сонъу, ниает, сонъра. 

?Руя — тюш. 

3Тахсин — макътамакъ, къоптутмакъ, макъуллемек. 

4 Такъбих этиледжек — сёгюпеджек, къараланаджакъ. 
5 Ханафи месхеби — Абу Ханафи месхеби, суннийлер. 

Къырымтатарларынынъ бир къысмы, бус-бутюн башкъа 
къияфетте, башкъа суретте ве атта башкъа типьде сейлешип, кене, 
дини ислямда оларакъ, бугуньки куньде Къырымнынъ харижинде' 
— Польшада яшамакътадырлар. Риваетлерге коре, олар — ханлар 
заманында Лехистан узерине уджюм эткен Къырым аскерининъ 
огден баргъан бир фыркъасы олып, насыл олса да, сонъралары о 
ерде къалмышлар ве полония къызларына эвленмишлер. Лякин 
кендилери дин-ислямны терк этмемишлер исе де, догъгъан 
балалары — аналарынынъ лисанына таби оларакъ, тюркиидже 
тиллерини гъайып этип, онынъ ерине поляк тили ерлешип 
къалмыштыр. Эалини джедвельге алувларгъа бакъкъанда, 
Русиенинъ гъарбындаки алты губерниясында даркъагъан олып, 
джеми он бинъ къадар мусульман татар бардыр. 1902 сенесининъ 
статистикасына назарен, Вильно губерниясында къары-къоджа, 
джеми — 3955 мусульман мевджут олып, оларнынъ 485-и 
шеэрлерде ве 3470-и — койлердедир. Вильнонынъ кендисинде 
дерт юз мусульман бар. Русиенинъ башкъа ерлериндеки 
мусульманларгъа олгъаны киби, буларгъа дахи девлет тарафындан 
толусынен дин сербестлиги, мусавий укъукъ ве сиясий сербестлик 
берильдигинден, истедиклери киби, джамилер къуралар, 
балаларына дин-ислямны огретелер ве дин огретмелерини би ля 
манигъ? ифаде ве иджра эдиюрлар. Олар гъает эмиетли, ачыкъ 
фикирли ве саде къальбли халис ве самимий мусульманлардыр. 
Керек олса эрлери, керексе къадын-къызлары тек аля франк 
кийиминде кезерлер; рус мектеплеринде тасиль алгъанлар 
девлетнинъ эр тюрлю мемурий ишлеринде хызметте 
булуныюрлар. Къонуштыкълары ана лисанлары полякча олып, 
эльбетте, эписи де русча биле ве эджнеби лисанларгъа 
ашналыкълары да чокътыр. 


'Харижинде — тышында. 
* Би ля манигь — сынъырсыз. 

ВЁкъмесджитте бир кунь 


Р а ир майыс, джумаакъшамы куню саба саат едилерде вагонда 

уянып, пенджереден бакътыгъымызда, дюньяны 
нурландыргъан кунешнинъ зиясы, аванынъ летафети — 
гонъюллерге айрыджа севинч багъышламакъта эди. Ве этрафтаки 
чёллер гуя табиатнынъ ихсан' эттиги летафет ве тараваттан? масрур 
оларакъ кулип турмакъта эдилер. 

Къырымны эр кес севе. Чюнки икълими, табиаты, авасы, 
адамлары, махсулаты — озюне джельп эте, эр шейи эии ве 
гузельдир. Бутюн Шаркъ мемлекетлеринде олдугъы киби, 
Къырымнынъ дахи эр еринде — бир летафет, ве эр еринде — бир 
шиириет бардыр. Шаркънынъ темиз юрекли, халис иманлы, саф 
къальбли, садакъатле итаат этюв эм де мерхаметли, алчакъгонъюлли 
ве мусафирпервер адамларыны севмеген инсан ич де екътыр. 
Буларны эр кес: авропалы да, асиялы да севе. Лякин мен кендим 
Къырымны эр кестен зияде севем беллейим. Къырымда бир къач 
дефа булундым ве Къырымнынъ меркези эм де юреги олгъан Ялтада 
эки сене яшадым. Ливадия, Алупка, Гурзуф, Алушта, Акъяр, 
Акъмесджит, Багъчасарай киби ерлерде шенъ темашалар олгъан 
вакъытларда бир къач дефа зиярет эттим ве Къырым топрагъына 
табиат тарафындан ихсан этильген“ летафет ве гузелликлерни 
козьлерим тойгъандже сейир эттим. Къырым мусульманларынынъ 
энъ эйилеринен таныш олдым, субетлеринде булундым. Эр бирини 
севдим, эр бирине гонъюль багъладым. Къырымда кечкен 
омюримни аятымнынъ энъ лезетли куньлери саям... 

Вагоннынъ пенджересинден башымны алдыкътан сонъра 
вагоннынъ ичине бакътым. Бизден узакъ олмагъан бир ерде, эки 
баласы ве къадыны иле бир мусульман отургъаныны корьдим. 
Олар къырымлы мусульман, эм де Къырымнынъ Кефе 
тарафларындан олгъанлары — сыма ве къифетлеринден корюнип 
тура эди. Чюнки, Къырым эр не къадар кучюк ер олса да, андаки 
тюрлю тарафнынъ мусульманларында къияфет чешит тюрлюдир. 


Ихсан — ярдым. 

? Тарават — ешиллик. 

Масрур — шад, бахтлы. 

“Ихсан этильген — багъышлангъан; ярдым этильген. 

«Саба шерифлер хайыр олсун!» — дедим. «Сагъ олунъыз! — деди. 
Арамызда сёз ачылды. Баягъы къонуштыкъ. Акъикъатен, Кефе 
тарафта топракъ ве мульк саиби олгъан бир адам экен, шимди 
аилеси иле Тюркиеге кочиюрмыш. Кефеге демирелнен «Джанкой» 
станциясындан кельгенлер. Андан биз кельген трен иле Акъяргъа, 
ве андан пароход иле Истанбулгъа кетеюрлармыш. Кендисининъ, 
ве умумиетле къырымтатарларнынъ Тюркиеге иджрет 
этмелерининъ себеплерини сорадым. «Балаларымызны 
аскерликке алып, полкларгъа айыралар: узакъ ве авасы фена 
олгъан ерлерге гондерелер. Ораларда бизим эвлятларымыз 
даянмаюрлар, христианлар арасында, олип къалыюрлар. Умумий 
полкта олдукътан сонъра, балаларымызгъа намаз къылмакъ, 
ораза тутмакъ мумкюн олмаюр. Домуз эти ашатыюрлар. Эм де, 
кучюк экенде балаларымызны окъутмагъа ер ёкътыр. 
Кендимизнинъ мусульман мектеп ве медреселеримизде баланы 
адам этмеюрлар, аксине адамлыкътан чыкъарыюрлар. Рус 
мектеплеринде исе ислямджа дин ве диянет огретмеге чаре 
ёкътыр. Йырларымыз азалды. Халкъ — фукъарелешти. 
Алышверишлер — дургъун, ве саире, ве саире», — деп, бир къач 
сёзлер айтты ве: «Сизнинъ Къазан мусульманлары да иджрет 
этиюрлармы?» — деди. «Эбет, бизим Къазан мусульманлары да 
иджрет этиюрлар. Лякин Тюркиеге дегиль, Сибирь тарафларына 
— Иркутск, Владивосток виляетлерине иджрет этиюрлар. Эм 
гонъюльден, эм акъылдан шу тарафларгъа иджретни мунасип 
кориюрлар», — дедим. Не айттыгъымны ве не ичюн бойле 
олдугъыны анъламаяракъ, изах истер киби, юзюме бакъып тура 
эди. Лякин даа къонушмагъа ве изах этмеге вакъыт къалмады. 
Акъмеджит вокзалы корюнди. Ве, энмек ичюн, эшьяларымызны 
топламагъа ве багъламагъа башладыкъ. 

Акъмеджситте танышымыз олмаса да, «Терджиман»нынъ дуа 
меджлиси майыс 4-те оладжагъы джеэтинден вакъытымыз 
мусааде эте, ве Акъмесджит иле Багъчасараи арасы демирел иле 
ялынъыз учь саатлик ёл олдугъындан, мында бирер кунь токътап, 
истраат этмек, ве хусусан, биринджи дефа кельген аркъадашым 
Хамитджан эфенди ичюн шеэрни эм сейир, эм темаша этмек 
мунасип оладжагъындан Акъмесджитке тюшип, «Гранд отель» 
адлы бир мусафирханеге кирдик. 

Акъмесджит больгеси — Таврия губерниясынынъ меркез 
шеэридир. «Ребер»лернинъ беянына коре, нуфусы — алтмыш 
бинъ ве келирнен масрафы — учь юз бинъ рубле микъдарындадыр. 
Шеэр баягъы тюз ерде — гузель бир корюниште олып, биналары 

мунтазам ве сокъакълары — гузель ве темиздир. Мешур 
мусафирханелери: «Петербург», «Брестоль», «Гранд отель» ве 
саиредир. «Петербург» мусафирханеси пек буюк олып, оны 
Къасым мусульманлары тутмакътадыр. 

Шеэрнинъ энъ гувель ве буюк биналар эм де зенгин тюкянлар 
иле сарып алгъан сокъагъы — Екатерининская джаддесидир. 
«Шеэр багъчасы» адлы, Салгъыр озени боюнда гузель багъча 
мевджут олып, мында 1883 сенеси Къырымнынъ Русие 
Тасарруфына кечтигининъ юз йыллыгъына ядикяр оларакъ гъает 
гузель ве ярашыкълы суретте къоюлгъан императрица Екатерина 
экинджининъ эйкели бардыр. Бу багъча — шеэр халкъынынъ энъ 
эсас кезинти ери олып, язлыкъ театр де бунынъ черчивесиндедир. 

Акъмесджитте мусульман халкъы чокъ. Оларнынъ он эки 
джамиси, бир къач мектеп ве медреселери, муфти ве Духовное 
идарелери эм де русча окъутмакъ ичюн мусульманлардан 
муаллимлер етиштирмеге укюмет тарафындан махсус ачылгъан 
бир дане дарульмуаллимлери бар. Бу теэсисатнынъ’ 
корюшювлеринде мусульманларджа энъ муим ве чокъ тильге 
алынгъаны, эльбетте, ишбу дарульмуаллиминдир. Чюнки мында 
яш мусульманлар бир къадар илим ве марифет саиби олып, 
кендилери эм миллетке, эм ватангъа файдалы адамлар олуюрлар. 
Мындаки дарульмуаллимин еди сенеден ибарет олып, ильки учь 
сенеси — азырлыкъ шубъэлери* ве къалгъан дёрт сенеси — дерс 
сыныфларыдыр. Албу ки, бизим Къазан дарульмуаллими ялынъыз 
дерт сенеден ибареттир. Акъмесджит дарульмуаллиминде 
огретильген шейлер: гузель суретте рус лисаны, эсап, 
джогърафия, тарих, ресим, музыка, икмет, химия, медениет, 
айванат ве небадат киби фенлернинъ башлангъычы акъкъында 
бильги бере. Ислямджа окъумакъ, язмакъ, лисан ве дин ипе ахлякъ 
огретмек ичюн укюмет тарафындан толусынен изин берильген. 
Татарларнынъ кенди истеклери иле муаллим ве онъа укюмет 
тарафындан белли бир микъдарда мааш бельгиленген исе де, 
мусульманджа окъутув муаллимлерининъ шегиртлерге 
ислямиетке даир акъикъий файдалы ич бир шей огреткенлери екъ. 
Манасыны ич бильмеден Къуран окъумагъа, «Мухаммедия», 
«Мевлюд» йырламагъа ве саире бунынъ киби шейлерге огретмек 
иле омюр кечириюрлар. Албу ки, шегиртлерге мусульманджа 
окъуп язмагъа ве кенди типлеринде эм де анълап къабул 
этеджеклери ве муаббет багълаяджакълары суретте, иман ве 


' Теэсисат — бирлешме. 
2? (Шубъэ — бопюк (сыныф). 

ислям, итикъад ве дин негизлери огретильмесине аслы эмиет 
берильмеюр. Эр келимесинде бир чокъ янълышлыкълар иле, 
«Къуран»нынъ тек сёзлерини папагъан къуш киби окъумагъа 
огренселер, бойле, манасыны бильмедиктен сонъра, ондан не 
файда! Мектептен чыкътыкътан сонъра оны эллерине де 
алмадыкълары пек де беллидир. Эр вакъыт ве эр ерде олгъаны 
киби булар да укюмет кендининъ адалет ве догърулыгъыны, ве биз 
мусульманлар исе — кендимизнинъ джеалет эм де 
джаиллигимизни амельде мейдангъа къойгъанмыз. Затен, бизим 
ич бир ерде укюметке опькелемеге акъкъымыз екъ. Меселя, 
Къазан дарульмуаллимине ве Оренбургдаки къыргъыз 
дарульмуаллимине Уфа, Къазан, Оренбург ве саире ерлердеки 
гимназия ве реаль мектеплернинъ эписине ислямджа муаллимлер 
тайин этип, мусульман балаларыны кенди дин ве лисанларыны 
окъутмагъа укюмет тарафындан мусаде этильдиги алда, 
мусульманлар ич бир вакъыт оларгъа лаякъатлы муаллимлер тайин 
этип, балаларына кенди дин ве лисанларыны огретип оламагъанлар 
ве оламаюрлар! «Муаллим» дее къоймыш лаякъайтсыз адамлар 
исе, илим ве маариф нуру иле суварылмакъта олгъан 
чоджукъларны ислямдан нефрет эттирмектен ве укюмет 
тарафындан адильане берильмиш олгъан мусаадени суистимал 
этип, эм укюметни, эм де кендилерини алдатмакътан башкъа бир 
шейге хызмет этмемишлер ки, бунъа не къадар теэссюф этильсе 
де аздыр. Акъмесджитте русларнынъ докъуз кильселери, католик, 
протестант, еудий, караим ве эрмени ибадетханелери бар. Окъув 
юртларындан — эрлер ве къадын-къызлар ичюн гимназиялар, 
реаль, руханий мектеплери, руханий семинария ве епархия 
мектеби бар. Джемиетлерден: готика эсерлери джемиети, 
багъчеванлыкъ джемиетининъ болюги, тиббият джемиети, 
зираатчылыкъ джемиети, велосипедчилер джемиети ве теэссисат 
ильмиядан', шеэр китапханеси, готика эсерлери музейи бар. 
Ресмий олгъан «Губернские ведомости» иле «Епархиальная 
ведомость»лардан гъайры, Акъмесджитте рус тилинде куньделик 
«Крым» ве «Салгир» адлы эки газета нешир этиле. 

«Гранд отель»ге энип, усть-башымызны тюзетерек, чай 
ичтиктен ве емек ашадыкътан сонъра шеэрни сейир этмек ичюн 
номердан чыкътыкъ ве юкъарыда зикир этильмиш Екатерининская 
сокъагъыны бир башындан дигер башынадже джаяв кезип, буюк 
биналарны, тюкянларны ве сокъакътаки эалини сейир эттик. 


'Теэссисият ильмия — ипьмий бирлешмелер. 

Екатерининская сокъагъынынъ бир башында татар базары бар. Бу 
базарда къавеханелер ве тюкянлар, чаршылар тамамиле шаркъ 
усулында тертипсиз къуруларакъ: этчи, чайджы, пиченджи, сютчи, 
комюрджи, башмакъчы тюкянлары; ашханелер, берберханелер 
ве саире бири-бирине бус-бутюн къаршы олгъан шейлернинъ эписи 
олдугъындан, бу ерлерни саатлернен бакъып, сейир этмеге 
ляйыкътыр. 

Бир къавеханеге кирип къаве ичмектен сонъра абдест алып, 
уйле намазы къылмакъ ичюн «Кебир джами» адлы месджитке 
бардыкъ. Намаздан сонъ джамининъ янындаки медресини 
бакътыкъ исе де, сохталары даркъалмыш эди. Медреселер 
акъкъында тариф этмеге аджет екъ деп зан этем. Чюнки ичтен де, 
тыштан да, айны бизим Къазан медреселери кибидир. 

Джамиден чыкътыкътан сонъра, ашамакъ истедигимиз ичюн, 
Хамитджан эфендини кене Екатерининскаяда эвельден бильдигим 
бир ашханеге алып бардым. Бардыгъымыз ашханенинъ шурети 
шишлик ве буза иледир. Атеш устюнде пиширильген ве «шишлик» 
деп адландырылгъан эт емеги бизим халкъымызгъа да беллидир. 
Лякин бузанынъ не олгъаныны бильмегенлер бизде чокътыр. Буза 
— тары унундан япылгъан ве биздеки къымыз киби бир ичимликтир. 
Тюсю ве къоюлыгъы мая чайылгъан сув киби олып, кендиси 
инсангъа кейф бермез; сыджакъ вакъытларда ичмек пек эйи ве 
вуджут ичюн файдалыдыр. Иште, шимди бизим бардыгъымыз 
ашханеде Тюркиеден кельген арнаутлар, яни бу бузанынъ акъикъий 
усталары — шишлик ашатып, буза ичтирип туралар. Оларнынъ 
шишлик ве бузалары аля дереджеде олдугъындан, керексе 
мусульмандан ве керексе руслардан бу ашханеге махсус шу 
шишлик иле буза ичюн кельгенлер пек чокътыр. 

Мында ашадыкътан сонъра номеримизге къайтып, бираз 
раатландыкъ. Ве акъшамгъа догъру Салгъыр озени боюндаки шеэр 
багъчасына бардыкъ. Биз баргъанда вакъыт даа эрте олдугъындан, 
багъчаны толусынен доланып, императрица Екатеринанынъ 
эйкелини ве Салгъыр бойларыны сейир эттик. Бираздан электрик 
фенерлери багъчаны нурландырды. Биз бардыгъымыз кунь шу 
багъчадаки язлыкъ театрде Максим Горькийнинъ «Тобенликте» 
деген эсери ойналаджакъ, эм де бир майыс байрамы олдугъындан 
багъчагъа пек чокъ адам келип башлады. 

багъчада Къырым мырзасы 
иле корюшюв 


== агъчаны бираз долангъан сонъ отургъычларнынъ биринде 
отура эдик. Огде бир эр адамнен бир къадын, оларнынъ 
артларындан эки къыз (оларнынъ къызлары олса керек) 
янымыздан кечип кеттилер. Огдеки эр кишинен къадын тамамиле 
аля франк кийинген олсалар да, тек баш кийимлери фаркълы олып, 
эр кишининъ башында Къырым мырзалары кийген тепеси сюйрю 
къаракуль къалпакъ ве къадыннынъ башында кене де Къырым 
къадынлары кийген кучюк къалпакъ, ве онынъ устюнден кучюк ве 
енгиль беяз вуаль орьткен. Арттаки къызларнынъ бириси тамамиле 
аля франк кийинген. Башында да шляпа. Экинджисининъ исе потюк 
ве юбкасы — аля франк олсада, кене, огдекикъадын киби башында 
кучюк къулакълы къалпакъ ве онынъ устюнден беяз вуаль 
орьтюнип, бир уджуны огюне ве бир уджуны да аркъасына 
салындыргъан ве ашагъыда уджлары азачыкъ таралып турмакъта 
олгъан еринден орюльген къалын ве къара сачлары да белинден 
ашагъыгъа къадар салынып, акъ вуальнинъ астындан гъает лятиф 
ве джазибели суретте корюнмекте эди. 

Бизим янымыздан кечип кеттиклери вакъыт огдеки эр киши бизге 
бираз бакъып кечтиисе де, къадын ве къызлар асла бакъмадылар. 
Гъурур иле, табиий суретте кенди башларына озьара субетлешип 
кечип кеттилер. Къияфетлерине бакъкъанда оларнынъ учю 
мусульман олгъаныны зан эттик. Ве атта, огдеки эр кишини бир 
вакъытлар къайдадыр корьген киби олдым. Лякин насыл ве не 
вакъыт олгъаныны ич де хатырлап оламадым. 

Къадын ве къызларнынъ ачыкъ кезмек, окъув ве язувны 
огренмек, зенаат ве санатны менимсеерек, кенди башларына, 
эрлер киби, иште булунмакъ меселелери, эскиден берли эр бир 
халкъ ве миллетте олып кельген. Буларнынъ дин боюнджа джаиз 
олып олмадыгъы, маишат ве ахлякъ джеэтинден ангисининъ 
файдалы ве ангисининъ зарарлы олдугъы ве саирелер акъкъында 
сонъу олмагъан мунакъаша ве тартышмалар этильген, юзлердже 
ве бинълердже китаплар язылгъан газеталар нешир этильген ве аля 
даа язылмакъта ве нешир этильмекте. Эр эки тараф озь 
даваларыны акълы чыкъармакъ ичюн чешит делиллер 

кетириюрлар, файда ве зарарларыны эсасландырып косьтермеге 
чалышыюрлар. Ве бир къавмнынъ векили яхуд бир аиленинъ азасы, 
ишбу меселелер ичюн бир-бирине нефрет этип, душман 
олыюрлар. Мусульманлардан, бу хусуста, бир-бирини динсизликте 
къабаатлагъанлар барлар. Иран ве Индистан киби диний 
дургъунлыкънынъ къуветли ‘меркезинде, мусульман 
къадынларынынъ ачыкъ кездиклери себебинден, базан зыддиет 
догъып, олюм биле олуюр. 

Эр не олса олсун, табиат — кенди укюмини иджра эдиюр. 
Башкъа миллетлернинъ къадынлары, яваш-яваш уриет иле маариф 
ве унер эм де земаневийликке ынтылгъанлары киби, вакъыты- 
заманы кельдикте, мусульман къадынлары да кенди къыз 
къардашларындан кериде къалмасалар керек. Вакъыты иле базы 
бир христиан миллетлерде де къадынлар бойле эдилер. Оларнынъ 
язув, ве хусусан, унер ве санат огренмелери джаиз ве лязим дегиль 
эди. Сувлар акъты. Заманлар кечти. Булар джаиз ве лязим олды. 
Къызлар ичюн эр тюрлю мектеп ве дарульмаариф къапулары, атта 
эр тюрлю мемуриетлер ачылды. Эр олсун, къадын олсун, эписи 
Алла тарафындан яратылгъан эр тюрлю маддии ве маневии 
ниметлерден истифада иле менсюп олдукълары джемиети 
башариянынъ сербестлик ве сеадетине хызмет этмекни 
джанларына бордж билиюрлар. Вакъыты кельгенде, бу ал 
мусульманларда да оладжакътыр. Чюнки тарих — айны 
вакъианынъ тюрлю заманларда ве бир чокъ алларда 
текрарланувындан ибареттир. Биз де тарихий вакъиалар дахилинде' 
яшадыгъымыз ичюн, башкъаларнынъ башындан кечкен вакъиалар 
бизим башымыздан да кечеджеклер. 

Багъчада корьдигинъиз, мезкюр мусульманлар эки тарафына 
отургъычлар къойылмыш ве чечеклер иле зийнетленмиш олгъан 
елдан бир-эки дефа кечип кеттилер. Огдеки эр киши иле къадын 
ве арттаки эки къыз, эп озь аралары сейлешерек, гъает 
киббарлыкънен ве эдепли бир суретте кезинмекте эдилер. 
Бираздан сонъ театр ачылды. Русларнынъ кендилерине хас бир 
буюк шурет къазанмыш олгъан яш муаррири — Максим 
Горькийнинъ «Тобенликте» адлы эсери февкъульаде бир рагъбет 
ве мувафакъиет иле къабул олунды. Халкъ пек чокъ эди. Биринджи 
пердеден сонъ, антракт вакъытында, шу багъчадаки ресторангъа 
кирип, Хамитджан эфенди иле экимиз бирер къаве ичмеге 
башладыкъ. Деминки мусульман да, къадыны ве къызлары иле 


' Дахилинде — ичинде. 

ресторангъа кирип отурмакъ ичюн о якъ-бу якъкъа бакътылар да, 
башкъа ерде ер олмадыгъындан, бизге якъын бир ерге келип 
отурдылар. Эр киши — къаве, къадын-къызлары — лимонад 
кетирттилер. Эр киши бизим тарафымызгъа дикъкъатле 
бакътыкътан сонъра, башыны догъру бир тарафкъа чевиререк, 
манъа хытабен: «Афу этерсинъиз, эфендим, бен сизни танымакъ 
истеюрым, бунъа не дерсинъиз:» — деди. 

Мен: «Эгер зат алиенъиз тарафындан танылмакъ ве 
ильтифатынъызгъа иришмек шерефине наиль олур исем, кендимни 


бахтияр санарым», — дедим. 
О: «Сиз къазанлы дегильмисинъиз?» — деди. 
Мен: «Эбет, эфендим, къазанлыйым», — дедим. 


О: «Сиз бир вакъытлар Ялтада муаллимлик этмединъизми» — 
деди. 

Мен: «Эбет, эфендим, этмиш эдим», — дедим. 

О: «Ойле исе, сиз — Фатих эфенди олуюрсынъыз дегильми?» 
— деди. 

Мен: «Эбет, эфендим, бенденъиз — Фатихим», — дедим. 

Шундан сонъ еринден къалкъаракъ, манъа догъру элини 
узатып. «Хош кельдинъиз, эфендим, сиз бельки бени 
танымагъандырсынъыз. Бен... мырза, олуюрым, — деди ве 
къадын-къызларына косьтеререк: — Иште, бу — беним зауджам 
ве бу да — беним къызым, о бириси исе — къызымнынъ 
мураббиесидир', — деерек, кенди, аилеси ве къызынынъ 
мураббиеси олгъан бир рус къызы иле таныштырды. Мен де, эр 
бири иле селямлашаракъ, ильтифатларына тешеккюр эттиктен 
сонъра, аркъадашым Хамитджан эфендини оларгъа такъдим этип, 
таныштырдым. Бунынъ узерине... мырза: «Буюрынъыз, эфендим, 
бирликте бирер къаве ичелим», — дее, бизни кендилерининъ янына 
давет этти. Азачыкъ субетлешип, танышып, къавелерни ичкенге 
къадар, театрнинъ экинджи пердеси ойналаджагъыны илян этип, 
хабер берильдигинден, эпимиз бирликте къалкъып театрге кирдик. 
Кендисининъ адыны эшиттигим киби, бу затнынъ ким ве не ерли 
олгъаныны ве не вакъыт таныштыгъымыз акъылыма кельди. Бу зат 
— Къырымнынъ муътебер сойадларындан ве белли 
мырзаларындан олгъаныны, тасиль ве тербие корьген олып, русча 
ве 1895 сенеси, Ялтада яшадыгъым вакъыт, Дерекой имамы 
мерхум Сулейман эфенди ве муътебер Аджы Эмир-Асан эфенди 
киби затлар иле бирликте Акъмесджитте ачыладжакъ джемиети 


'·Мураббие — тербиеджи. 

хаириенинъ биринджи меджлисинде. иштирак этмек ичюн, о ере 
вармыш эдик. Анда Къырымнынъ бир чокъ мырзалары ве 
муътебер затлары кельгенинден, шу вакъытта базылары иле 
танышмыш эдим. Шимди корюштигимиз мырза да шу вакъытта 
таныштыгъымыз затлардандыр. Аырзанынъ даветине биназн, 
театрде кенди ерлеримизни быракъып, оларнынъ янына — 
ложагъа барып отурдыкъ. Къадыны ве къызы, биздеки 
сокъакътаки руханий къадыны киби, бир къач къат шал ве онынъ 
устюнден ешилли-сарылы шейлер орьтюнип сарылмагъан олсада, 
кене де, биздеки базы мусульман къадынлар киби эдепсиз ве 
тербиесиз суретте инсаннынъ юзюне кулюп бакъмаюрлар. Ве 
‚ кендилерини гъает киббаране ве гъурурлы бир алда тута эдилер. 
Бизим Къазан ве Оренбург къадынлары эр не къадар урбаларгъа 
сарынаракъ форс сатып кезселер де, чокъусы кендилерини тута 
бильмедиклеринден, сокъакътаки татар ве руснынъ саташувына 
огъраюрлар: оларгъа тиль узатыюрлар, олар узеринден 
гулиюрлар, оларны акъарет этиёрлар. Тасиль ве тербие корьген 
мусульман къадын ве къызлар эр не къадар ачыкъ кезселер де, 
кенди викъар' ве хасиетлерини* муафаза° этмеге бильдиклеринден 
ве кереккен вакъытта кенди укъукъларыны къорчаламагъа ве 
кереги киби къаршылыкъ къайтарып, шикяет этмеге икътидарлы 
олдукъларындан, оларгъа илишмеге ич кимсе джесарет этмеюр. 
Демек намус ве пакликни, укъукъ ве хасиетни къорчаламакъ ичюн 
къат-къат антер ве шал дегиль де, бельки — тасиль ве тербие, илим 
ве маарифет лязимдир. 

Спектакль биттиктен сонъра, ильтифатлары ичюн тешеккюр 
бильдирип, айрыладжакъ олсакъ да, мырза эфенди мусааде 
этмеди ве кендилери яшадыгъы мусафирханеге бирликте къайтып, 
бираз субетлешмек ве емек ашамагъа бизни давет этти. Истер- 
истемез, даветни къабул этип, бирликте оларнынъ 
мусафирханесине кетип, Къазан эалисининъ вазиети ве 
яшайышларына даир, биз де, дахи, — оларнынъ яшайышы ве 
дурумына даир бир чокъ шейлер сорашаракъ, гъает хош ве татлы 
бир субет кечирдик. Ери кельгенде ве хусусан, биздеки къадын- 
къызларнынъ турмуш ве яшайышларындан сёз ачылгъанда, 
мырзанынъ къадыны муим суаллер сорап, эсаслы ве догъру лаф 
юрсетмеге ве озьлеринде, той ичюн бир чокъ исрафлар этильдиги 


'Викъар — гъурур. 
? Хасмеглерини — дереджеперини. 
3 Муафаза — къорчалав. 

алда, къызларнынъ тасиль ве тербиелерине ич де эмиет 
берильмедигине теэссюфлер этмекте эди. Мен: «Бизим Къазан 
татарларда да той исрафлары шойле, теэссюфли ве келишмеген 
бир алда исе де, къызларнынъ тасиль ве тербиесине бир къадар 
эмиет берильгенини айтып, хусусан, рус мектеплерине барып, 
тасиль ве бильги алыджы мусульман къызларынынъ сайысы йыл- 
иылдан артмагъа башлады», — дегенимде, мырза ве къадыны да 
мемнюн олдылар. 

Мырза эфенди огълан балаларнынъ рус мектеплеринде ве 
къызларнынъ — хусусий муаллимелер тутып озь эвлеринде 
окъутылгъанларыны айтты. Ве шимди, кендилери иле бирликте 
олгъан къызлары дахи он алты яшларында олып, аля даа шу 
оджапчесинден тасиль ве тербие алмакъта эмиш. 

Кендилерини тутмагъа бильген, гъурур, дегерлик ве эдеплерини 
муафаза этип, тербие ве бильгили къадын-къызлар иле 
мунасебетте булунмакъ эр адамларнынъ да тербие ве 
незакетлерини арттырып, алидженаплыкъ асыл этмелерине себеп 
олыюр. Къадынларнынъ исе гъурурлы ве дюльберлик саибеси 
олмалары, анджакъ, гузель бильги ве эйи тербие саесинде 
мейдангъа келе билир. Инсанны инсан эткен — илим олгъаны киби, 
инсанлыкътан чыкъарып, резиль ве масхара эткен шей де, ялынъыз 
джеалеттир. Илим ве маарифке эр вакъыт тиз чекип, урьмет ве 
сайгъы беслемели. Джеалетке къаршы да, гъадап ве лянетлер 
окъуяракъ даима онынънен курешмелидир. 

Шунынъ ичюндир ки, шариат ислямия — эрлерге де, 
къадынларгъа да илимни огренмекни фарз этмиштир. 

Хош субетлер иле эки саат къадар вакъыт кечирдиктен сонъра, 
мырза эфендиден мусааде сорап, озь ятагъымызгъа къайттыкъ. 
Ве экинджи куню, саба саат докъузда кеткен трен иле 
Багъчасарайгъа кетмек ичюн вокзалгъа ел алдыкъ. 

Багъчасарайда 


айыс 2, джума куню куньдюз саат он экиде Багъчасарай 

вокзалына энерек, арабаджы тутып, догъру 
| «Центральный» мусафирханесине кеттик. Вокзал 
шеэрден алты верст къадар четте исе де, елу гъает эйи олдугъындан, 
ёл кирасы къыркъ-етмиш беш капиктен зияде дегиль. 

Багъчасарай. Эвельден Къырым ханларынынъ пайтахты олгъан бу 
шеэр, шимди Симферополь уездининъ озь-озюни мустакъиль идаре 
эткен бир больгесидир. Багъчасарай эки тарафында — пек юксек 
къаялар ве буюк ташлар олгъан дагъ арасында къурулмыш 
олдугъындан, шезрнинъ ичине барып кирмегендже о, четтен 
корюнмей. Вокзалдан барып шеэрге кириледжек ерде императрица 
Екатерина кечкен «Музаффериет къапусы» (Гъалебе къапысы) бар. 
Онынъ узерине: «1/87 сенеси майыс 15» дие язылгъан. Ве онынъ 
артында, император |! Александр ве онынъ буюк аилесининъ 1888 
сенеси октябрь 17-де демирел къазасындан къуртулгъанларына 
багъышлап мимарджылыкъ джеэтинден гъает гузель япылгъан 
мермер чешме бар. Музаффериет къапусындан Багъчасарайнынъ 
биринджи ве энъ буюк джаддеси башлана. Бу джадде гъает тар ве 
узун олып, шеэрге кирильдигинен эки тарафында — 
демирджиханелер, фурунлар, къавеханелер ве чокътан-чокъ кучюк- 
кучюк эскитюкянчыкълар корюне. Ве кеттикче олар эпчокълашалар. 
Джадде толусынен Асия усулында: тар, тозлу ве топракълы олып, 
экитарафындаки биналары ве тюкянлары да бир къач юз сене эвельки 
усулда ве тамамиле асиявий бир алдадыр. Тюкянлары уфакъ, 
тертипсиз ве базысы гъает эски олып, эт, комюр, чай, шекер, пичен, 
алтын, кумюш, агъач, аякъкъап, согъан, къартоп, мануфактура 
маллары, къавеханелер, бербер тюкянлары, ашханелер, 
иляджханелер ве бузаханелер бир сырададыр. Ишбу къоджаман 
джадденинъ орталарына кельген вакъытта къавеханелер иле 
берберханелернинъ микъдары пек зияде арта. Эр бир тюкяннынъ 
янында бир къавехане бар денильсе де, мубалягъа' сайылмаз. Эр бир 
къавеханеде сабадан акъшамгъа къадар домино ве къарта ойнап, 
омюр кечирген тенбеллернинъ сайысы да пек чокътыр. 

Багъчасарайда, джеми он зки бинъ къадар залиси олып, онынъ 


' Мубалягъа — къабартмакъ, арттырып косьтермек, уфюртмек. 

он бинъи мусульман ве къалгъаны рум, рус, караим, эрмени, 
еудий, чингене ве саирелердир. Мусульманларнынъ отуз алты 
джамиси, бир къач мектеп ве медреселери мевджуттыр. 
Медреселери арасында «Зынджырлы медресе» иле «Орта 
медресе» буюк медреселер сайылалар. «Зынджырлы медресе»ге 
бакъкъан вакъуфтан он эки-он беш бинъ къадар келир кельгени 
белли олса да, низам ве интизамгъа кельгенде, мында эйи 
программ иле керекли шейлер окъутыларакъ адам 
етиштирильмей. Багъчасарайда — полицмейстер, шеэр реиси 
(галава) ве саире мемурлар бардыр. Думасында! дахи 
гласныйлернинъ? эксериси — мусульманлардыр. 

«Терджиман» газетась! ишбу Багъчасарайда нешир этиле. 
Багъчасарайнынъ, эсас оларакъ тиджарети ве зенааты: сафияндан 
къадын-къызлар ичюн аякъкъаплар ве къадынлар ичюн баш 
орьтюси япмакъ ве тери ишлемектир. Мында япылгъан 
аякъкъаплар Къырымнынъ эр тарафына ве Кавказиягъа сатыла 
экен. Багъчасарайнынъ эсас буюк мусафирханелери 
«Центральный» ве «Фонтан» олып, шеэрнинъ меркезинде ве бири- 
бирине къапа-къаршыдыр. «Центральный» мусафирханеси 
«Фонтан»гъа нисбетен бираз авропаджадыр. О эки къатлы олып, 
ашагъыдаки къатында тюкянлар, ичери тарафында къавеханеси ве 
биллиарды бар. Юкъарыдаки къатында — одалардыр. 
Одаларнынъ фияты бир куньге — етмиш беш капиктен эки 
кумюшке къадардыр. Одалары олдукъча темиз. Чай, къаве ве 
емеклери бир дереджеде гузель олып, ашамакъ-ичмек ичюн 
айрыджа залы олса да, «Фонтан»гъа нисбетен одаларынынъ 
фиятлары бираз юксекчедир. 

Русиедеки буюк, гузель ве темиз шеэрлерден Багъчасарайгъа 
баргъанда, бу ерлерни эвельден корьмеген адам ичюн манзара 
— февкъульаде меракълы ве гъарайип* корюнир. Авропа 
ортасында, ич де денъишмеген бир глда, тамамиле халис ве саф 
бир Асия нумюнеси коресинъ ве кендинъни бундан учь юз сене 
эвельки бир алемде зан этесинъ. 

Мен эвельден бир къач кере Истанбулны ве Истанбулнынъ 
Багъчасарайгъа бенъзеген Ускудар ве Султан Фатих тарафларыны 
корьген исем де, кене, эр корьдюкче Багъчасарайны корьмек 
меракълы ве гъарайип келе эди. Аркъадашым Хамитджан эфенди 
исе, тамамиле Асия манзаралы бойле халис мусульман 


' Дума — шеэр идареси. 
? Гласныйлер — сайлап къоюпгъан векиллер. 
3 Гъарайип — алельхусус. 

шеэрлерини корьмегенинден, онъа Багъчасарайнынъ ве 
эалисининъ корюниши зияде гъарайип ве меракълы дуюлды. «Эгер 
кенди козьлерим иле корьмейип де, башкъасы манъа бойле икяе 
эткен олса эди, мен асла инанмаз эдим», — деди. 

Вокзалдан «Центральный»гё кельдигимиз вакъыт саат бир 
къарарларында эди. Абдест алып, намаз къылып, емек едик ве 
истраат эттик. Саат дерт къарарларында, корюшмек ичюн 
«Терджиман» газетасынынъ муаррири Исмаил бей Гаспринский 
дженапларынынъ идареханесине кеттик. Онынъ идареханеси — 
биз вокзалдан кельдигимиз джадденинъ экинджи башында 
олдугъындан, «Центральный»ден чыкъып, о ерге баргъангъа 
къадар Багъчасарайнынъ кене ярысыны корьдик. 

Биз бардыгъымыз вакъытта Исмаил бей озь одасында олмаса 
да, бизим гимназист Рефкъат бей, акърабасы Мухамедшах эфенди 
Акчурин бизни къаршылап алдылар. Къаве иле икрам ' эттилер. 

Арадан чокъ вакъыт кечмеден Исмаил бейнинъ кендиси де келип 
чыкъты. Корюштик. Аркъадашым Хамитджан эфендини де 
такъдим этип таныштырдым. Бираз отурдыкъ, субетлештик. 
Обирси куню — майыс дёртте кенди одасында оладжакъ дуа 
меджлиси саба саат ондан итибарен башлайджагъыны беян этти. 
Мусафирханемизге къайтмакъ ичюн Исмаил бейден мусааде 
алдыгъымыз заман астарханлы? мудеррис Габдраман эфенди 
Гомаров кендисининъ бир шегирти иле о ерге келип кирди. Бу зат 
— эм мерхум бабама, эм де кендиме дост ве берадер бир 
адамдыр. Олар дахи Исмаил бей иле корюшип, таныштыкътан 
сонъра, мусафирханемизге къаиттыкъ. 

«Центральный»ге кельдигимизде, эм Багъчасарайдан, эм де 
башкъа ерлерден кельген бир къач дост ве ашналарымыз бизим 
кельгенимизни эшитерек, корюшмек ичюн кельгенлеринден, бири 
артындан дигери иле та ярыгеджеге къадар субетлешип отурдыкъ. 
Тюрклернинъ ве къырымтатарларнынъ къонушма ве меджлислери 
пек хош ве енгильдир. Эксериен саф къальпли, шенъ 
табиатлыдырлар. Не сёйлесенъ, анълайлар. Ве кендилери не 
сёйлеселер де мундериджели ве хош шейлер айталар. Бу хусуста 
бизим Къазан татарлары пек сынъырлангъанлар. Бири-бирлери иле 
корюшкен вакъытта эки-учь дефа къол котерип дуа этмектен ве: 
«Сагъ-селяметсинъизми? Аман-эсенсинъизми» — дие, бир къач 
дефа текрарламакътан башкъа сез тапмаилар. Мужиклеримиз — 


' Икрам — сыйламакъ, сый. 
? Астарханлы — Астраханлы. 

табиий наданлыкъ' ве тербиесизлик себебинден, къаба олалар. 
«Улема» исиминде олгъанларымыз исе, бир чокъ оладжакъ- 
олмайджакъ сезлер иле зеинлери къарышкъанындан тертипли ве 
низамлы бир сёз айтмагъа бильмеюрлар. Сёиленген сезлерни де 
анъламаяракъ, адамнынъ айткъанларына деръал янълыш мана 
берип, фикирлерини де янълыш анълатып, мунакъаша ве 
музакереге, ве ниает кенди кейфине уймагъан, сез саиплерине 
оладжакъ-олмайджакъ джевап берип башлайлар. Сонъра бири- 
бирине душманлыкъ ве асет этип, аркъаларындан бири-бирлерини 
ошеклейлер. Тюрклер, араплар ве Къырым иле Кавказ 
халкъларында ве атта къыргъызларда эр вакъыт меджлисни хош 
кечиреджек нешэли сезлер булуна ве хош субетлер этиле. 

Багъчасарайгъа кельдигимизнинъ экинджи куню, майыс 3-те — 
шеэрни ве онынъ сейир этиледжек ерлерини корьмек ниети иле 
мусафирханемизден чыкътыкъ. Багъчасарайда четтен кельгенлер 
ичюн сейир этиледжек ве бакъыладжакъ ерлернинъ муимлери — 
Хансарай, Хан джами, ханларнынъ тюрбелери ве зияретгяхлары, 
Чуфут къале, Успенский кильсеси ве Багъчасарайнынъ этрафындаки 
багъ ве багъчалардыр. Чуфут къале — эски замандан къалма ве 
еудийлер яшагъан бир шеэр харабеси олып, Багъчасарайдан дерт- 
беш верстлик ердедир. Мында татар ханларындан Токътамыш 
ханнынъ къызы Ненкеджан ханымнынъ да тюрбеси бар. Булар 
акъкъында бир чокъ риваетлер, аджайип ве гъарайип икяелер 
сейленмектедир. Багъчасарайлы Осман Нури эфенди 
Акъчокъракълы Петербургда, Ильяс мырза Бораганскийнинъ 
матбаасында 1899 сенеси тюркче шаиране бир суретте язылмыш 
«Ненкеджан ханым тюрбеси» деген бир рисале нешир эттирген эди. 
Меракълы эсер. Успенский кильсеси де шу Чуфут къале тарафта 
юксек дагънынъ кенарында къаяларнынъ ичине оюлып япылмыш 
олдугъындан, сейир этмеси меракълыдыр. Вакъытымыз сыкълет 
олдугъындан ве аркъадашым Хамитджан эфенди де бу ерлерни 
корьмеге пек авес этмедигинден, оларны сейир этмеге бармадыкъ 
да, догъру Хансарайны зиярет этмеге кеттик. 


'Наданлыкъ — джаиллик. 

Багъчасарайда хан сарайы 


вельки Къырым ханларынынъ яшадыкълары сарайлар — 
Багъчасарайнынъ меркезинде ве гузель бир ерде олып, 
але-бугунь муафаза этильмектедир. Бу иншаатларнынъ 
кереги киби сакъланмагъаны, Къырым ханларынынъ не киби 
сарайларда ве насыл яшадыкълары акъкъында бир фикир асыл 
этмеге эр кес тырышкъаны ичюн, Багъчасарайгъа кельген 
сеяатчылар бу сарайларны мытлакъа зиярет ве сейир этелер. Эр 
кунь саба саат докъуздан акъшамгъа къадар эр кес ичюн кирмек 
мумкюн. Анахтарджысы эр вакъыт шу сарайнынъ янында, махсус 
озюне айырылгъан больгеде булуна. Сарайны сейир этмек истеген 
адамлар онъа риджа эттиклери алда, сарайларнынъ къапуларыны 
ачып, косьтерип, эр бир ери акъкъында малюмат ве изаат бере. 
Кирмек ичюн акъча алмайлар, тек шу косьтерип юрген адамгъа, 
истеген адам, озь истегинен бахшыш бере. 

Хан сарайы учь тарафындан олдукъча юксек диварлар иле 
сарылгъандыр. Онынъ ичине сокъакъ тарафтаки буюк ве гузель 
къапудан кириле. Ичериси гузель ве темиз бир багъча олып, ишбу 
багъчада 1886 сенеси олгъан император і! Александр ве зевджеи 
мукерремеси' Мария Федоровна эм де шимдики падишамыз 
шевкетли император Николай Александрович азретлери 
тарафындан отуртылгъан учь дане кестане тереги бар. Яз 
аипарында бу багъчада музыка чалына. Шеэрнинъ киббар 
адамлары мында келип раатлана эмишлер. Сокъакъ тарафтаки 
къапудан кечип, азбаргъа кирильгенинен, сагъ тарафта — хан 
сарайлары ве оларнынъ къаршысында, сол тарафта — хан джамиси 
ве онынъ янында — минаре ве тюрбелер бар. Арап 
мимарджылыкъ усулында къурулгъан буюк эки тюрбенинъ 
четиндеки къабирлерде ханларнынъ якъынлары ве буюк затлар 
дефн этильген. Къабирлернинъ узерлерине башташлар 
къоюлгъан, мерхумларнынъ адлары, вефат тарихлери, яшлары ве 
саире бир такъым хаберлер ве шиирлер язылгъан исе де, 
базылары йыкъылгъан, эскирген ве харабеге чевирильген. Бу ерде 
джеми юз он дёрт зат комюльгендир. Эки тюрбе ичинде 


' Зевджеи мукерреме — урьметли къадыны. 

комюльген ханларнынъ мезарлары устюне, адий беяз кягъыткъа 
адларыны ве вефат тарихлерини мусульманджа ве русча язып 
къойгъанлар. Меселя, Девлет Гирай султан, вефаты — 1041; 
Сеадет Гирай хан, вефаты — 1130; Селим Гирай хан, вефаты — 
1102; Къаплан Гирай хан, вефаты — 1120; Къыяджан ханым бинт 
хадж Селим Гирай хан, вефаты — 1130; Девлет Гирай хан, вефаты 
— 955; Хисам Гирай султан, вефаты — 1090; Гъазы Гирай хан, 
вефаты — 1115 ве саире, ве саире .... Башташлар узерине язылгъан 
гъает гузель ве ибретли сезлер чокътыр. 

Сараинынъ ичерисине кирильдикте Асия усулында тёшельген 
бир чокъ больмелер бардыр ки, тариф этип юрген руснынъ 
беянына коре, базысы — ханларнынъ кенди икяметгяхлары!' 
базыларь! — отурдыкълары ве везирлерни къабул эттиклери 
даирелер; базысы — диванхане?, базысы — къадынларнынъ ве 
джариелернинъ яшадыкълары, яттыкълары, къаве ичтиклери, ве 
оинадыкълары даирелер ве саире, ве саире ерлердир. 

Миллий безеклер ве мусульманджа язылар иле оюп ишленген 
диварларындан, отурмакъ ичюн шаркъ усулында къоюлгъан дивар 
бойларындаки миндерлеринден гъайры бу сарайларда башкъа 
шейлер ёкътыр. Ялынъыз бир четте императрица 1! Екатерина 
Багъчасарайгъа кельдиги вакъыт, онъа, ятмакъ ичюн къоюлгъан бир 
кроват ве Багъчасарай халкъы тарафындан онъа эдие оларакъ 
такъдим этильген бир чифт агъач табалдырыкъ тура. 

Сарайнынъ базы къапуларындан чыкъкъанда — гъает гузель 
багълар ве багъчаларнынъ ичерисинде — тыйнакълар ве 
шадырванлар бар. Шаир Мицкевич ве Пушкиннинъ шиирлеринде 
зикир этильген Мария Потоцкаянынъ мезары ве Козьяш чешмеси 
(«Багъчасарай чешмеси») де бу сарайларнынъ азбарындадыр. 

Сарайларнынъ биналары гузель, багъчалары ве шадырванлары 
пек летафетли ве шаиранедир. Буларнынъ аят меджмуасы!"* 
инсаннынъ къальбине раатлыкъ берип, бир чокъ кечмиш алларны 
хатырлата. Больмелерни косьтерип юрген рускъа Хамитджан 
эфенди: «Ханлар, эр не къадар, эвельки заман адамлары олды 
иселер де, насыл яшамагъа бильгенлер», — дегенде, онъа 
джевапланаракъ: «Эбет, эфендим, ханлар инсаннынъ бу дюньягъа 
ялынъыз бир дефа кельдигини пек эйи бильгенлер», — дее, 
шаиране ве маналы бир джевап берди. Шуны да бильмелидир ки, 


' Икаметгях — яшагъан одалар. 
? Диванхане — топлашув откерильген зал. 
3 Аят меджмуасы — умумий корюниши. 

бу хан сарайлары, керексг кендилери вакъытында, керексе 
кендилеринден сонъ, бир къач дефа бозулып харабеге чевирильген 
ве янъыдан имар этильгенлер'. 

Эр не къадар эски аятларыны муафаза этмек керек олса да, 
гъайрыдан тиклеген вакъытларында бир чокъ денъишмеге 
огърагъаны сонъки тедкъикъатлардан белли олмыштыр. 

Къабир ве харабелерни корьмек инсан къальбинде чокъ 
тюшюнджелер къойгъан ве тесир эткени беллидир. Вакъыты иле 
акимлик этерек дюньяны титретип тургъан ханларнынъ бу дюньягъа 
келип кечтиклерини хатырлатып тургъан бу къабир ташлары ве 
харабеге чевирильмекте олгъан сарайларыны корьмек инсангъа 
февкъульаде буюк тесир эте ве теэссурат къалдыра. 

Хан сарайларыны сейир этип чыкътыкътан сонъра, тамам онынъ 
къаршысында, ачыкъ авада гузель бир къавеханеге кирип, бирер 
фильджан чай ичтик, бираз истраат эттик ве абдест аларакъ, шу 
Хансарай янындаки джамиге кирип, уйле намазыны къылдыкъ. 

Джамиге махсус эвельдже бараракъ, эр тарафыны бакътыкъ. 
Джами олсун тышарыдан, олсун ичериден пек гузель ве гъает 
азаметлидир. Джамиден чыкъып, номеримизге къайткъанда, кене 
«Терджиман»нынъ иигирми сенелик меджлисинде иштирак этмек 
ичюн Петербургдан кельген Решит эфенди Ибраимов, Троицкийден 
кепьген Абдурахман эфенди Ахмаров, Ялта ве Алуштадан кельген 
муаллимлер — Асан Сабри ве Аббас эфендилер, кавказиялы Эбу 
Суфьян ве мырза Мухаммед эфендилер, Багъчасарайдан дахи бир 
къач дост ве ашналар иле корюшип, субетлешип, яры геджеге 
къадар отурдыкъ. 


' Имар этильген — гъайрыдан тикленген. 

Исмоил бей Гаспринский, 
«Герджимон» газетасы ве онынъ 
90 сенепик дуа меджлиси 


р миллетте олдугъы киби, даа чокътан дегиль, бизим де 
ойле вакъытларымыз олгъан эди ки, матбуат, эдебият ве 
хусусий иле газеталар акъкъында миллетимизнинъ фикири 

гъает янълыш эди. Газета, эдебият ве умумен матбуаты 
джадиденинъ' неден баас этдигини, насыл файдасы олгъаныны ве 
насыл хызмет косьтергенини эм де оларнен мешгъуль 
олгъанларнынъ кимлер олдугъыны, неге чалыштыкъларыны 
анълагъанларымыз гъает аз эди. Ялынъыз рус мектеплеринде 
тасиль алып, бильги даиремиз кенишче олгъанлар бу хусуста 
догъру бир фикир саиби ола бильген эдик. Бизим миллетимизге 
реберлик эткен улемаи руханиямыз ве олар берген хата 
фикирлерни девам эттирип, медреселеримизде тасиль алгъан 
шегиртлеримиз ве авам халкъымыз матбуаты джадидеге къаршы 
олып, эдебияткъа ве газеталаргъа — мытлакъа лузумсыз? ве 
омюрни зая кеттириджи сафсата ве ялан шейлер назары иле 
бакъар, кендилери буларнен асла мешгъуль олмай ве мешгъуль 
олмакътан башкъаларны да къатиен четлештире ве атта базы 
мудеррислер газета окъугъан базы бир сийрек-сепелек 
шегиртлерини: «Башкъаларны да баштан чыкъарыр», — дее, 
медреселеринден къувмакъ дереджесинедже барып етер эдилер. 
Эр вакъыт ве эр хус` та, мытлакъа эскиликке мейиль берелер. 
Нетиджеде эр дакъикъада янълышсалар да, эскилик козюнен 
бакъып, шериаткъа ве акъылгъа мунасебети олсун-олмасын, янъы 
ишлерге, янъы фикирлерге ве эр чешит янъылыкъларгъа 
нефретнен бакъалар. Хуляса: Не олса олсун, эскиликни — 
диндарлыкъ ве янъылыкъны — динсизлик сая эдилер. 
Мудеррислер бутюн омюрлерини окъутмакъ иле, ве шегиртлер 
— йигирмишер, отузар сенелик омюрлерини медреселерде 
окъумакъ иле кечире эдилер. Лякин, тертип ве низам иле эм де 


' Матбуаты джадиде — янъы матбуат. 
? Лузулсыз — алякъасыз. 

бир фикирге эсасланып окьутылмагъаны ичюн, оджалар да, 
талебелер де окъутылгъан шейлернинъ не олгъанындан ве неге 
керек олгъанындан хаберсиз эдилер. Дегирменташ дендюрген огюз 
киби, айны бир ёлда кезелер, йигирмишер сене вакъыт кечирип, тек 
бир къач меселелерден баас этебиледжек киби, бир къач меселелер 
иле мешгъуль олгъанлары алда, тек шулар боюнджа аз бир шейлер 
бильгенлеринден сынав вакъытында ихтилафсыз' ве шубесиз бир 
джевап берамай эдилер. Бундан беш юз, бинъ йыллар эвельки 
вазиетке коре бельгиленген махдуд бир даире черчивесинде 
доланып, керек олмагъан лакъырдылар ве манасыз мунакъаша ве 
итиразлар иле къыйметли вакъытлар зая кетмекте. Бунынънен 
итибарлары тюшип, эсасы ве маиети билинмегени ичюн дин кунь- 
куньден сёнмекте, къанун табиаткъа ве иджап замангъа? мувафыкъ 
арекет этильмегени ичюн миллетнинъ аяты ве яшаиышы кунь-куньден 
агъырлашмакъта ве атта бойледже даа девам этерек, 
тамырларында уюшкъан къанны медениет джедиденинъ зия ве 
арарети иле тазертилип арекетке кетирильмейджек олса, бичаре 
миллетнинъ зевал ве инкъиразгъа махкюм оладжагъы 
анълашылмакъта эди. Ишлер шу дередже агъыр ве теэссюфли 
олгъаны алда, бойле, кене шу вакъытта бир адам мейдангъа чыкъып 
да, миллетке: «Сиз — къаранлыкътасынъыз: сизге — зия керек. Сиз 
хастасынъыз: сизге дева лязим», — дейджек олса, миллет о адамгъа 
душман назары иле бакъмагъа ве: «Бизни акъсымлаилар», — дее, 
онъакъаршы уджюм этип, парча-кесек этмеге къадыр ве азыр эди. 

Иште, шойле бир вакъытта къорчалайыджы Исмаил бей 
Гаспринский Багъчасарайда «Терджиман» адлы мусульманджа ве 
русча бир газета теэсис этип, 1883 сенеси апрель 10-да ильк саныны 
чыкъарды. Ве газетанынъ ишбу биринджи санынынъ башында 
онынъ ёнелишини бельгилейиджи шу сёзлерни язгъан эди: 
«Газетамызнынъ неширине башладыгъымыздан окъуйыджы- 
ларымызгъа ифадемиз* шу ки, маишети медениеден` файдалы 
ахбар ве афкяр’ беяны лавазамати миллиеден? джемиети русы" 
хабердар эйлемек «Терджиман»нынъ башлыджа хызмети 


'Ихтилафсыз — къаршылыкъсыз. 

? Махдуд — бепли бир. 

3 Иджап заман — заман талабына. 

‘Ифаде — анълатмакъ. 

5 Маишети медение — медений омюр. 

ё Ахбар — хаберлер. 

’ Афкяр — фикирлер. 

8 Левазамати миллиеден — миллетке керекли шейлерден. 
7 Джемиети русы — рус джемиетини. 

оладжакътыр. Меслегимиз буюк ве кучьтир. Боиле алда 
«бисмилля» иле ишке тутунып, акъикъат ве маарифет ичюн 
къалемге япыштыкъ. «Терджиман»нынъ дереджеи файдасы! ве 
матлабына? мувафыкъ ёлда олып-олмадыгъы хусуста муакеме" — 
илериде олур. Ве бу муакеменинъ къадысы“ биз 
оламайджагъымыз ашкярдыр». 

Юкъарыда беян этильгени киби, миллет ичюн газета теэсис 
этмектен макъсат — мал топламакъ, шурет къазанмакъ ве саире 
киби шахсий менфаат ве нефис гъарезликлери дегиль де, бельки 
миллетке нисбетен севги, ватангъа, девлетке ве умумиетиле, 
инсанлыкъкъа хызмет этмек эм де джеалет веремине мубтеля 
олгъан° бичарелерге шифа бере бильмек ичюн февкъульаде буюк 
бир гъайрет къойгъаныны эр бир адам тасдикъ этсе керек. Чюнки, 
о вакъытларда миллет къаршысында, матбуат джадиде 
зрбабынынъ — мевта ювгъан бир молла ве я джамини сипириджи 
бир мазин къадар да урьмет, итибары ёкъ эди. Эм де газета ве 
тюркий тильде язылгъан рисалелер ичюн акъча масраф этип, 
«гуня»гъа кирмектен февкъульаде къоркъа эдилер. 

Ойле экен, «Терджиман» газетасыны, саиби не ичюн теэсис 
этти? Ич шубесиз, зульмет джеалетте° къаларакъ, кунь-куньден 
фелякетке юзь туткъан миллетни маарифет нуру иле ихья этмек’ 
ичюн! Бунъа ич де шек-шубе ёкътыр. Къальбин гъайрет, дерт ве 
метанет° иле толу олгъан Исмаил бей Гаспринский джеми 
мушкюлиетке? кокюс керерек ишке киришти. Ватангъа, девлетке 
ве миллетке севги ве садакъатнен, къараманане суретте хызметте 
йигирми сене девам этти. Бойле алидженап бир гъайрет саиби эр 
кеснинъ тебрик ве тешеккюрине толусынен ве сезсиз ляйыкътыр. 

Хастанынъ алыны билип тедавийлеген табиб киби, миллетнинъ 
дереджеи идрак' ве итияджына коре хитаб'' этерек, тамам сабыр 
ве себап иле миллетни тедриджен'’сагъламлыкъ саилине, яни 


' Дереджеи файдасы — файда кетирюв дереджеси. 
? Матлаб — ынтыпув. 

3 Муакеме — мунакъаша, фикир пайлашув. 

“ Къады — судья. 

5 Мубтеля олгъан — огърагъан. 

ё Зульмет джеалетте — джаиллик къаранлыгъында. 
7 Ихья этмек — тирильтмек. 

8 Метанет — гъайрет. 

° Джеми мушкюлиет — бутюн мушкюлликлерге, агъырлыкъларгъа. 
'9 Дереджеи идрак — идрак этюв дереджеси. 

" Хитаб — мураджаат. 

'' Тедриджен — яваш-яваш, исрарпыкънен. 

маариф ве медениетке етеклемеси — «Терджиман»нынъ энъ буюк 
хызмети ве макътавгъа ляйыкъ меаретидир. 

«Терджиман» шимдиге къадар, афтада ялынъыз бир дефа 
чыкъа эди. Колеми буюк олмадыгъы киби, мундериджеси де чокъ 
дегиль. Лякин, хызмети пек буюк олды. Миллет кендининъ джаиль, 
маарифке мухтадж олгъаныны корип, маариф ве медениеттен 
башкъа аят мумкюн олмагъаныны анълап башлады. Фикир уянды. 
Миллет — кендининъ хаста экенини, девагъа мухтадж олгъаныны, 
къаранлыкъта экен — ярыкълыкъкъа мухтадж экенини анълап 
башлады. «Терджиман»нынъ буюк хызмети де — будыр. 

«Терджиман»ны теэсис этип, нешир этип башлагъан 
вакъытларда чекильген маддий ве маневий мушкюллик, табиий, пек 
чокъ эди. Мухтерем муаррир эфенди буларны бельки кендининъ 
терджимеиалында язар. 


Дуо меджлиси 


айыс 4,1903 сенеси, базар куню, саба саат онларда, 
аркъадашым Хамитджан эфенди иле бирликте Исмаил 
бей Гаспринскийнинъ одасына дуа меджлисине 
бардыкъ. Даиресине кирильгени киби, къапунынъ сагъ тарафында 
— матбаа ве идареханеси, къапунынъ къаршысында кенди 
хадимлерининъ махсус одасы, оданынъ аркъа тарафында, мейва 
тереклери отуртылгъан буюк ве дюльбер багъчасы бар. Биз 
баргъанда, хадимлери къаршылаяракъ, бизни догъру багъчагъа 
озгъардылар. Багъчанынъ кениш ве мейданлыкъ бир еринде эки 
чадыр къуруларакъ, бирининъ астына, Къырым усулы иле 
аякъларны къавуштырып отурмакъ ичюн килимлер тешельген ве 
аля тюркийдже миндерлернен донатылгъан. Экинджисининъ 
астында рус мусафирлери ве мырзаларгъа отурмакъ ичюн скемле 
ве отургъычлар къоюларакъ, аля франка азырлангъан олып, биз 
баргъанда биринджи чадырда улема ве джуббели-сарыкълылар, 
экинджи чадырда картузлы, шапкели адамлар, мемурлар, рус ве 
мусульман зиялылары отура эдилер. Исмаил бей де, гъает ачыкъ 

юзь ве мемнюниет иле, мусафирлерни къаршыламакъта эди. 
Башта бир кендиси иле селямлашаракъ, меджлисни тебрикледик. 
Сонъра, башкъа мусафирлерге умумий бир селям берип, 
озюмизни такъдим эттик. Истедигимиз чадырда отурмакъ ичюн 
Исмаил бей тарафындан бизге мусааде этильген сонъ, 
Багъчасарайнынъ улемасы ве ерли халкъы иле якъындан таныш 
олмакъ ичюн, улемагъа махсус аля тюркийдже донатылгъан 
чадыргъа кирип отурдыкъ. Къавелер ве татлылар икрам олунды. 

Эки чадырнынъ арасында маса узерине Русиенинъ чешит 
тарафларындан — мусульманлардан ве руслардан кельген 
тебрикнамелер, эдиелер, «Терджиман»нынъ 20-нджи 
йылдёнюмине багъышлап нешир этильген рисалелер къоюлгъан 
олып, истегенлер оларны сейир этмекте, телеграмма ве 
мектюплерни окъумакъта ве бир тарафтан да эп мусафирлер 
кельмекте эдилер. Кельген тебрик телеграммаларынынъ сайысы 
— эки юзге, мектюплернинъ сайысы — учь юзге якъын олгъаныны 
сонъ анъладыкъ. Олсун телеграммаларда, олсун мектюплерде бир 
чокъ мусульманларнынъ адлары олып, олар маариф хадимлерини 
ве маарифке хызметлери синъген инсанларны гъает шад этти. 
Чюнки мусульман къадынларынынъ ялынъыз киев иле къыз тоюна 
дегиль, бельки илим ве маарифет байрамына да иштирак эткенлери 
анълашылды. Миллетнинъ истикъбали, аяты ве менгулиги — 
къадынларымызнынъ элиндедир. Олар маарифли, тербиели ве 
ахлякълы олсалар, миллетнинъ истикъбали ачыкъ, олмасалар, 
миллетнинъ алы харап ве истикъбали бербаттыр. 

Куньдюз саат он эки къарарларында, мусафирлер тамамиле 
джыйылгъан сонъ, Исмаил бей аякъкъа къалкъып, эр кеске хытап 
этерек, мухтасар ве ачыкъ суретте: Бугунь «Терджиман» 
газетасынынъ йигирми сенелик дуа меджлиси олгъаныны ве 
узурына тешриф этерек оны къувандыргъанлары ичюн, 
мусафирлерге озь миннетдарлыгъыны бильдирип, тешеккюр айтты 
ве улемагъа хатим Къуран иле дуа этмесини риджа этти. Намаздан 
сонъ улема меджлисинде Къуран хатим этилип, дуалар япылды. 
Сонъра емек берильди, нутыкълар айтылды. Ишбу дуа куню 
вакъиасы «Терджиман»нынъ озюнде (1903 сенеси, майыс 11 
тарихлы 18-нджи санында) тафсилятлы язылгъанындан, насыл 
кечкени окъуйыджыларгъа беллидир. Лякин, «Терджиман»ны 
окъумагъанларгъа бир малюмат ве окъугъанларгъа бир даа 
хатырлатмакъ узьре, оны бу ерде айнысыны кетирмекни мунасип 
корьдим. «Терджиман»да шойле язылгъан эди: 

«Дуа куню» 

«Сагъ ве селямет оларакъ, элимизге верильмиш газета 
имтиязыны бир къазагъа огъратмайып, миллетимизнинъ малюмат 
алмасына ве субьянымызнынъ' окъувыны енгиллештирмеге, 
элимден кельгени къадар хызмет эте кельдигимнинъ 20 сенеси 
шукранеликнен, бир чокъ дост ве маариф севдаларынынъ 
иштираки иле, майыснынъ деёртюнде ихлясы дуаларда булундыкъ. 
Менджесине, пек мукъаддес олгъан шу куньде къулларына 
къошулмыш шу къадар эхли ирфаннынъ кельмесинден янъыдан 
къуветлендим: лязим келирсе, янъыдан ишке киришмеге 
джесаретлендим. Мегер миллетнинъ муаббетинде хусусий бир 
улулыкъ ве кучь бар киби къыяс эттим. Амма, шимди, ис эттим, 
корьдим, дженаб-ы хакъкъа бинъ бир кере шукюр. 

Буюк Русиенинъ эр тарафындан шу къадар муаббет намелери', 
шу къадар тебриклер, шу къадар халис дуалар кельди ки, шу гузель 
адамларны насыл тешеккюрнен гонъюллерини алмакъны 
бильмейим... Бу къадар мектюплер аз киби, Троицк, Оренбург, 
Юкъары Урал, Къасым, Аджытархан ве Одесса 
мусульманларындан векиль оларакъ дуамызгъа дарульфунун 
талебеси Кендже Юсуфбеков, муаллим Бекир эфенди Эмекдаров, 
аджы Абдурахман эфенди Ахмеров, эдип Мухаммедфатих 
Каримов, мудеррис Абдурахман эфенди Гомеров, Хамитджан 
эфенди Гарабов (Арабов), къазы Абдурешит эфенди Ибраимов 
дженаплары тешриф буюрдылар. Шу къадар эдиелер, 
ядикярлыкълар кельди ки, «Аджеба! Мунасиплигимденми: 
Бахтымданмы» — деген суаль иле виджданым раатсыз олуёр. Эр 
алда, зияде мутеэссир’, зияде мутешеккир“ ве миннетдар оларакъ, 


джумленъизге чин къальптен теменна этем. 
Исмаил. 


«Дуа куню» — ашагъыда язылгъаны киби кечирильди. 

Саат онда кешиш° эфендиге яздыгъым риджанамеге биназн, 
рус кильсесинде матбуат фенининъ иджатчысы Ян Готенбергнинъ 
ве Русиеде матбааджы Феодорнынъ истрахат рухларына дуа 
этильди. Бундан эки саат сонъра идареханемиз булунгъан багъчада 
хатм-ы келям (Къуран) ве усул диниямызджа дуалар этильди. Бу 


' Субьянымызнынь — бапапарымызнынъ. 

? Наме — мектюп. 

3 Мутеэссир — бир де бир шейнинъ теэссураты астында булунмакъ. 
‘“Мутешеккир — тешеккюр айтмакъ. 

5 Кешиш — христиан руханийси, папаз (тердж.). 

дуада — бир къач юз мусульман, он джадид мектебининъ бирер 
сыныф талебесини, рус, урум, караим, еудий джемиетлерининъ 
мутебер адамларыны ве багъчанынъ бир тарафында, махсус 
азырлангъан чадырда бир чокъ мусульманлар булундылар. 
Дуаларгъа гузель бир мукъаддеме оларакъ, янъы джами имамы, 
аджы Эмир эфенди илим, маариф ве матбуатнынъ эмиети ве 
инкишафына, осюв чарелерине аит гузель нутукъ сёиледи. Нутукъ 
ярым сааттен зияде сюрип, кемалат лисанияларына' ве эфкяр 
муневверлерине? эр кес шашты. Гъайр-ы ислямдан олып, тюркий 
тильге ашна олгъанлар джемаат арасында бойле бир натыкънынъ 
олдугъы иле бизни тебрикледилер. 

Сонъундан, бильги ве маариф тарафдары олгъан азрети 
император ве онынъ бутюн аилесининъ сагъ-селямет ве 
келеджеклери бахтлы олмасы эшкъына теменна этерек, махсус 
дуа окъулды. Мында булунгъан юзлернен мусульманнынъ ве 
субьяннынъ: «Амин!» — деген шерефлев сеслери къаяларны, 
дагъларны титретти. Къаялар да: «Аминлерге «А мин» иле акс-седа 
къайтарды. 

Экинджи дуа — къазанлы мерхум эдип ве нашыр Абдулкъаюм 
эфенди Насыров иле къарабагълы мерхум эдип ве муаллим 
Сафаргали бей Валибековнынъ рухларына эм де эдебият иле тасиль 
ёлуна буюк хайриелери иле мешур олгъан сибириялы мерхум 
аджы Нигматулла бей Сайдуковнен оренбурглы аджы Абдулгъани 
бей Усеиновнынъ рухларына дуа этильди. 

Учюнджи дуа илим ве маариф огърунда буюк ярдымлары иле 
мешур олгъан оренбурглы аджы Ахмет бей Усеинов иле бакулы 
аджы Зейналгъабидин Тагиев дженапларынынъ омюр 
икъбаллерини“ Аллах Таалядан тилемектен ибарет эди. 

Бутюн инсанлыкъ алемине манасы белли олгъан мукъаддес 
амин бинъ агъыздан, санки дерсинъ, бир агъыздан чыкъкъан киби, 
кок юзюне янъгъырамакъта эди. 

Дёертюнджи дуа мында булунгъанларнынъ джумлеси ве 
узакътан тешриф буюрмыш мусафирлернинъ, махсус къурулгъан 
чадырда булунгъан эфенди ве ханымларнынъ сагълыгъы ве 
икъбаллери ичюн къылынды. Дуада булунгъан джемааткъа, 
лютфен буюрдыкълары ичюн тешеккюр бильдирип, Ташкенттен 


'Кемалат лисанияларына — лакъырды этюв кямиллигине. 
‚· Эфкяр муневверлерине — айдын фикирлилигине. 

' Гъайр-ы ислям — испям дининде олмагъан. 

“ Икъбаль — эйи келеджек. 


108 


бахшыш кельмиш беяз йипек джуббени (чапанны) мен дуаны алып 
баргъан аджы Эмир эфендиге такъдим эттим. Дуаларнынъ сонъуна 
къадар кельген тебрик телеграммаларынынъ микъдары — эки юз 
къадар, мектюплернинъ микъдары юз учьке барды. Русиеден, 
Къытай Туркистанындан, Хивадан, Ирандан, Мысырдан, 
Булгъаристандан, Женевадан, Парижден, Нью-Йорктан ве дигер 
ерлерден тебриклер бар эди. Шеэрлер, джемиетлер, джемиет-и 
хайриелер, мектеп ве медреселер адындан язылгъан наме-и 
махсусалар', Къырым, Къазан, Закавказ халкълары ве Закавказ 
шейхульислямы киби мукерреметли эфендилерден селямлар бар 
зди. Къазан джемиети хайрие ислямиеси апрель 26-да махсус 
топланып, наме-и махсус иле тебриклемеге къарар вермиш. 
Троицк шеэрнинъ джемиет-и хайриеси биз бенделерини даимий 
ве фахрий аза сайлап, весикъа ёллагъанлар. Петербург 
мусульманлары да бойле наме-и махсус гондергенлер. Озь 
джемиетимиз олгъан Багъчасарай мусульманлары йигирми 
сенелик дуамызны тебриклеп, топлангъан 2000 рубле параны 
такъдим этювнен бизни гъает месрур эттилер*. Ишбу акъча — 
эскиргени ичюн къапатылмыш олгъан «Орта медресе»нинъ 
таждидине“ такъдим этильмиштир. Аллах разы олсун. Саратов 
виляетинден мешур чуха? ве юн эшья фабрикантлары аджы 
Эшмухаммед Дибирдиев ве онынъ бирадерлери окъутувда усулы 
савтия Багъчасарайдан чыкъкъаныны ве Багъчасарай 
муаллимлеринден — узакълардан кельгенлерге телкъин 
этильдигини? хатырлап, муаллим эфендилерге бирер урбалыкъ 
чуха эдие этип, идаремизге гоньдергенлер. Кельген бир чокъ 
эдиелер арасында туджджар муътеберлерден? мешур 
маденджилер — Мухамметшакир ве Мухамметзакир Рамиев 
дженаплардан кельген къыйметли ве ренкли ташлардан япылгъан 
демет джумленинъ дикъкъатыны озюне джельп этти. Ишбу таш 
ве маден демети — алтын, яшма, александрит, зумрют, аметист, 
хризолит, дагъ буллюри ве саире Урал ташларындан тертип 
этильген къыркъ фунтлукъ бир чечектир. 

Дуа ве нутыкълар биткен сонъ, дуада иштирак эткен джумле 


'Наме-и махсуса — махсус мектюплер. 

' Муккерреметли — урьметли. 

3 Месрур этмек — бахытлы этмек, къувандырмакъ. 
‘Таждид — янъартылув, гъайры тикленюв. 

5 Чуха — сукно. 

° Савтия — фонетика. 

’ Телкъин этильдигини — анъпатыпгъаныны. 

8 Туджджар муьтеберлер — урьметпи туджджарлар. 

урьметли мусафирлерге — аля тюркий софралар, рус ве дигер 
мусафирлерге — аля франка — эки софра донатылып, емек 
берильди. Бу эснада, дуагъа ве тебриклемеге кельген чалгъы 
такъымы — сексен адам бир пешраф чалдыкътан сонъра, «Я худа 
хыфыз эйле падишайы!»' деген рус мунаджаатыны? чалдылар. 
Мында булунгъан джумле ихтирамнен аякъкъа къалкъып, 
мунаджаат биткен сонъ, текрар ве текрар: «Ур-ра!»лар иле 
дагъларны титреттилер. Айтылгъан бутюн нутукъларны, мектеплер 
адына субьяннынъ окъудыкълары тебриклерни шимди дердж 
этмеге вакъыт да, имкян да екъ. Бу нутукъ ве тебриклерде, 
мектюплерде шу къадар чокъ дикъкъаткъа ляйыкъ фикирлер бар 
ки, джумлесини бир меджмуа шекилинде нешир эттирмек даа 
мунасип корюльди. Акъмесджиттен кельген ресимджи 
Вознесенский бутюн джемаатны бир къач кере ресимге чыкъарып, 
истегенлер ичюн азырлап береджек олды. Акъшам ренкли 
фенерлер якъылып, меджлис отькерильген ерде кеч вакъыткъа 
къадар субетлер кечирильди. Генчлерден базылары шиирлер 
окъудылар, базылары оюн тёшеп эглендилер. Алынгъан 
мектюплернинъ ве тебриклернинъ мундериджеси пек ибретлидир. 
Миллет не дей, не истей — келеджек санымызда («Терджиман» 
газетасы козь огюне алына — терджимеджи) язармыз. Шимдилик, 
джумлеге текрар ве текрар тешеккюрлеримизни бильдиремиз». 

Иште бойле, «Терджиман»нынъ озюнде беян олунгъаны киби 
нутыкъ сейлегенлер арасында багъчасарайлы имам аджы Эмир 
эфенди акъикъатен пек гузель, пек ачыкъ, тесирли ве 
мундериджели чыкъыш япты. Илим ве маарифнинъ келеджек ичюн 
не дереджеде девир талабына джевап береджек шей олгъаныны, 
инсан ичюн илим ве маарифтен де сеадетли мутасавер? 
олмадыгъыны ве маарифнинъ шерафети не дереджеде буюк ве 
муим олдугъыны аяттан ве хадис-и небевиедан" бир чокъ делиллер 
иле изах ве беян эттиктен сонъра, буларгъа аит Авропанынъ улема 
ве алимлерининъ эсерлеринден, макъале ве язгъанларындан, 
айткъанларындан бир чокъ мисаллер эм де делиллер косьтерип, 
меселени зиядеси иле ачыкъ-айдын тасвирледи. Бойлеликнен, илим 
ве маарифнинъ эмиети ве шерефини динълейиджилернинъ козь 
огюне кетирген сонъ, о, илим ве маарифнинъ кенишлемесине 
хызмет эткенлернинъ не къадар мукъаддес ве мухтерем 


'«Я худа хыфыз эйле падишайыь!!» — «Боже, царя храни!» йыры. 
* Мунаджаат — гимн манасында 

3 Аутасавер — тасавур этилебиледжек шей. 

“Хадис-и небевие — пейгъамбернинъ сез ве ишлери. 

олгъанларыны ве о хызметнинъ де эки къысымдан ибарет 
олгъаныны, бири — маддий, яни маариф ёлуна пара иле 
къолтутмакъ ве дигери — маневий, яни огретмек, сёйлемек, 
язмакъ иле олгъаныны ве буларнынъ эр бири гъает макъбул ве 
такъдирлемеге ляйыкъ олгъаны алда, къалем хызметининъ 
башкъаларына нисбетен даа зияде файдалы, умумий, бакъий ве 
эбедий олгъаныны пек ашкяр бир суретте беян этип, 20 сенелик 
хызмети ичюн Исмаил бейге умуммиллет тешеккюрини айтты. 

Шундан сонъ Абдурахман эфенди Ахмарев рус тилинде нутукъ 
айтаракъ, Исмаил бейге хызметлери ичюн тешеккюр бильдирип, 
оны Троицк джемиет-и хайриесининъ фахрий азасы этип 
сайлагъанларыны беян этти. Мен дахи тюркий тильде, мухтасар! 
бир нутукъ иле чыкъып, алий азретлерини тебрикледим, 
хызметлери огюнде теменна этим ве тюшеккюримни бильдирдим. 
Одесса дарульфунунынынъ талебеси Юсуфбеков — русча; 
муаллимлерден Бекир эфенди Эмекдаров ве Багъчасарайнынъ 
мектеб-и джадид талебелеринден бир къачы ве «Терджиман» 
идаресининъ мемурларындан дахи бир къач адам тюркийдже 
язылгъан тешеккюрнамелерини бутюн мусафирлер огюнде сес 
чыкъарып окъудылар. Мен дахи, вакъыт мусааде этсе ве имкян 
олур исе, бельки окъурым дие, меджлиске бармадан эвель бир 
макъале язып азырлагъан эдим. Лякин, вакъыт мусааде 
этмегенинден, бираз узунджа олгъан бу макъалени меджлисте 
окъуп, башкъаларнынъ башыны кутьмекни мунасип корьмедим. 
Кягъыт мусааде эткенинден, бир хатыра олур деп, ич олмагъанда, 
бу ерде оны язып къалдырмакъ истейим. Язгъан макъалемнинъ 
мундериджеси бойле эди: 

«Мухтерем муаррир эфенди! Сиз затымызгъа нисбетен 
айтмакъ борджлу олдугъымыз тебрик ве тешеккюратны ве бу мен 
гъайры хад? арз этмек ичюн бир къач сёз айтмагъа мусааде 
этменъизни сорайым. Мухтерем муаррир эфенди! Бугунь бизим 
ве векиль оларакъ бизни ёллагъан ватандашларымыз ве 
шеэрдешлеримиз ичюн энъ къуванчлы бир куньдир. Бу меджлисте 
кечирдигимиз дакъикъалар аятымызнынъ энъ лезетли ве 
омюримизнинъ энъ къыйметли дакъикъаларындандыр. Чюнки, 
«Терджиман» газетасынынъ 20 сенелик девамына ве онынъ 
муаррири олгъан сиз затиль чалиель къадырнынъ? 20 сенелик 


Мухтасар — къыскъа. 
? Ве бу мен гъайры хад — атта сынъырсыз суретте. 
: Затиль чалиель къадыр — улу сымалы зат. 

хызмети миллие ве джумерт маарифперверине тешеккюр 
дуасында булунмакътамыз. 

Бир газетанынъ намусы ве истикъамет узеринде девам иле 
ватанына эм де миллетине 20 сене хызмет этмек шерефине наиль 
олувы, ич шубесиз, пек буюк бир мувафакъиет ве гъает шукрли бир 
иштир. Лякин мутбуаттан ве матбуатнынъ эмиетинден хабери 
олмагъан бир миллет огюнде, гедже къаранлыгъында корюнген зия- 
и фежр' киби, эр чешит маддий ве маневий къаршылыкълар ве 
мушкюлликлерге кокюс керип, энъ агъыр бир хызметни алып баргъан 
догъру меслекли «Терджиман» газетасы, башкъаларгъа нисбетен, 
бираз зиядедже тебрик ве тешеккюрге ляйыкътыр. Эй, мухтерем 
муаррир эфенди! Сизинъ 20 сенелик фаалиетинъизни, ватангъа ве 
миллетке косьтердигинъиз ве косьтермекте олдугъынъыз буюк 
хызметлеринъизни, джан ве гонъюлимизден тебриклей ве бундан 
сонъ дахи, пек чокъ вакъытлар шу хызмет-и мукъаддесинъизни девам 
эттирменъизни Дженаб-ы хакътан дуа иле тилеймиз. 

Бу кунь биз ичюн энъ эмиетли бир куньдир. Чюнки, татар 
миллетининъ тешкиль олдугъындан берли ве татар адынынъ тарих 
саифелерине кирдигинден берли матбуат ичюн, маариф ве 
инсанлыкъкъа япылгъан фикир эм де къалем хызмети ичюн, ильк 
дефа оларакъ, бойле бир шадлыкъ куню гъает миллий суретте 
отькериле. Бизим къальплеримизде илим ве маарифке севги ве 
онъа хызмет эткенлерге урьмет исси, инсанлыкъ ве медениетке 
мейиль арзусы уянмасына ильк себеп — сизинъ 
хызметининъизнинъ нетиджелеридир. Бундан 20-30 сене эвель 
матбуатнынъ къадир ве къыйметини, илим ве маарифнинъ 
эмиетини бильгенимиз пек аз эди. Мектеп ве медреселеримизде 
тасиль усулы ве тербие пек фена эм де гъает ашагъы севиеде эди. 
Оларнынъ исляхкъа мухтаджлыгъы хусусында фикир ве 
муляазамыз да екъ эди. Илим ве маарифни ялынъыз яхшы 
окъумагъа билюв диерек зан этер эдик. Русча окъугъанларымыз 
ве рус мектеплерине барып зенаат огренгенимиз — пек аз ве 
оларнен де миллет арасында мунасебет ве ихтиядж ичекъ дейджек 
дереджеде аз эди. Озь тилимизде эдебият ве илим, маарифке аит 
рисалелер язып, миллет балалары арасында ахлякъ ве тербие, унер 
ве зенааткъа аит оларакъ нешир эттирип, ватангъа эм де миллетке 
хызмет этмек фикирлери кене де, ич екъ дейиледжек дереджеде 
аз эди. Илериде миллетнинъ анасы оладжакъ къыз балаларгъа 
ляйыкъ олгъан тасиль ве тербие берювнинъ эмиети ве зарураты ич 


'Зия-и фежр — танъ шавлеси. 

де козь огюне алынмай эди. Оксюз ве фукъарелерни, аджиз ве 
мискинлерни тербиелемек ичюн джемиет-и хайриелер ачып, 
инсаниетлилик косьтерюв фикирлери даа къафамызгъа кельгени 
де ёкъ. Ве, ким биле, чокъларымыз ойле шейлернинъ темелинден 
хаберимиз де ёкъ эди. Табий олдугъымыз буюк Русие девлетининъ 
къанунларыны бильмей эдик. Ватандашларымыз олгъан руслар иле 
арамызда мунасебет ве достлукъ аз олып, бири-биримизни 
танымай эдик, буларнынъ джумлеси миллет ичюн пек фена ве 
теэссюфли ал эди. Бутюн буларны сиз эр кестен эввель ис эттинъиз 
ве анъладынъыз. Яшадыгъынъыз ватаннынъ ве менсюп 
олдугъынъыз миллетнинъ менфаатына хызмет этмек киби буюк 
ве мукъаддес бир макъсатны башынъызгъа къояракъ ве 
кетиледжек елнынъ мушкюллигине бакъмаяракъ, къараманане 
бир суретте хызметке киришип, 20 йыл девамында оны шерефнен 
алып бардынъыз. Метанет ве гъайретинъиз саесинде бу хызмет-и 
алиенъизнинъ семересини кендинъизге де корьмеге ве 
мукяфат-ы маневия оларакъ миллетнинъ тешеккюрини 
къазанмагъа наиль олдынъыз. Бу, эпимиз ичюн буюк бир 
къуванчтыр. Миллет сизден миннетдардыр. Чюнки, сизинъ 
хызметинъиз саесинде кендининъ илим ве маарифке мухтадж 
экенини илим ве маарифтен башкъа, олсун бу дюньяда, олсун 
ахиретте сеадет ве селяметлик мевджут олмадыгъыны огренди. 
Сизинъ саенъизде усул-ы саутиянынъ башлангъыч мектеплерде 
ислях олундыгъыны ве эвельки тасиль усулына нисбетен бунынъ не 
къадар макъсаткъа уйгъун экенини ве эвельки усул-ы тасильге 
нисбетен бунынъ не къадар яхшылыгъыны ве файдалы олгъаныны 
озь къулакъларынен эшитип, козьлеринен корьдилер, къаний 
олдылар, къабул эттилер. Сизинъ саенъизде илим ве маарифнинъ 
эм дюньявийи, эм эскиси мевджут олып, дюньяда яшагъан инсан 
ичюн экиси де керек олдугъыны ве медреселеримизнинъ тертип 
ве низаматы усул-ы тасиль ве программалары ислях этилерек, 
шегиртлеримиз ве бильахире' мааллелерге дагъылып, миллетнинъ 
башы, къавмнынъ ребери оладжакъ имамларымыз ичюн 
экисинден де, яни — эм ильм-и шаркъиядан, эм де шимдики 
илимлерден хабердар олмакъ керек экенини тасдикълап, бунынъ 
чаресини араштырмагъа башладылар. Сизге оларакъ матбуатнынъ 
эмиетини, къадыр-къыйметини огренип башладылар. Керексе 
русча ве керексе тюркийдже эр тюрлю эсерлер ве газеталар 
окъуяракъ, белли бир хулясагъа келип, мемлекетнинъ аяты ве 


'Бильахире — ниает, ахыр-сонъу. 

яшайышында иштирак этювлери, девлетке урьметлери, ватан ве 
миллетке севгилери арта. 

Бир миллетнинъ вазиети ве ахлякъыны ислях этмек, илим, 
маариф, унер ве санаткъа мейиль бермек эм де истегини 
арттырмакъ ичюн энъ биринджи ве тесирли васита — матбуат 
экенини бильмеге ве озь тилимизде ахлякъ, эдебият, тарих, 
джогърафиягъа аит ве саире эсерлер язып, русчадан терджиме 
этип, русларнынъ илими ве медениети, эдебиятынен таныштырып, 
язылгъанларны окъуп, ифаде этип, анълап башладылар. Сиз, 
эалининъ анълая биледжеги суретте хитап этип, русча окъуманынъ, 
оларнынъ тиллерини, урф-адетлерини бильмекнинъ эр эки тараф 
ичюн керекли ве файдалы олгъаныны анълаттынъыз. 
Девлетимизнинъ мусульманларнынъ диянет ве укъукъларына ич 
бир тюрлю къаршы турмагъаныны ве теджавуз этмегенини, эм 
этмеге де истемегенини беян этип, эхли ислямнынъ девлетке севги 
ве ишанчыны, ватандашларымыз олгъан русларгъа достлукъ 
мунасебетлерини арттыраракъ, эхли ислям несилининъ, керек олса 
рус мектеплерине кирип, илим ве маариф боюнджа тасиль 
алмаларына, керек олса, кенди башларына рус лисаныны огренип, 
тиджарет ве санатта файдаланмаларына, девлет ичюн де файдалы 
адам олмаларына ве бир чокъ ерлерде русча окъумакъ ичюн 
мектеплер ачылмасына себеп олдынъыз. Сизинъ бу хусуслардаки 
насиатларынъыз бир вакъытлар миллетке бир къадар гъарайып 
дуюлмакъта эди. Чюнки, миллет — дюньядан хаберсиз эди. Шимди 
бильгенлер, анълагъанлар ве файда иле зарарны фаркъ эткенлер 
чокълашты. Оларнынъ джумлеси сезге мутешеккюр. Буларнынъ 
джумлеси сизге мутешеккюр ве миннетдарлар. Зира ки, 
меслегинъиз — мукъаддес эм де макъсадынъыз апиидир. 

Эвельден рус мектеплеринде окъугъан мусульман балалары 
пек аз мыкъдарда олсалар да, олар — миллетни ве миллет де 
оларны севмеди. Сонъ заманларда исе, рус мектеплеринде 
окъугъан мусульманлар — кенди миллетдаш ве диндашларынынъ 
теракъкъии ве сеадетине чалышмакъ — девлет ве ватаннынъ 
менфаатына хызмет этмек демек олгъаныны анълаяракъ, менсюп 
олдукълары миллетнинъ арасына илим ве маариф акъкъында 
неширлер чыкъарып башладылар. Оларнынъ бу алларыны 
корьгенде мусульманлар да оларнынъ кендилерине ве бивасита' 
рус мектеплерине, илим ве маарифке, аины вакъытта укюметке 
эйи ве дикъкъатлыджа назар иле бакъып башладылар. Бу — пек 


'Бавасита — шунынъ ярдымында. 
у 


114 


эйи бир алдыр ки, бунынъ ичюн кене, хусусан сизге тешеккюр 
айтамыз. Зира ки, руханийлернен окъумышларнынъ ильми ахирия 
иле джадидие фенининъ такъриб' ве бирлешювине бизим Русие 
мусульманлары арасында, энъ эвеля, сиз фикир юрсеттинъиз. Бу 
фикирлерни, башта бир сиз ортагъа къойдынъыз. «Эй, зиялы 
мусульманлар! Эй, окъумышлы яшларымыз! Бу авам 
хапкъымызнынъ теракъкъий этмеси ве уянмасы, раат ве сеадетлик 
ичюн биз не яптыкъ{! Эсерлер яздыкъ да — окъумадылармы!! 
Мектеплер ачып, окъумагъа башладыкъ да — кельмедилерми!! 
Зенаат ве санат огреттик де — кельмедилерми? Биз бу шейлерни 
корюп кечирдик: джаиль, надан дие, нефрет иле бакъып 
кечмектен гъайры даа не яптыкъѓ! Авам халкънынъ зеинини, 
фикирини ачмакъ ичюн язылгъан ве терджиме этильген учь-беш 
дане эсер бар исе, олар да — бизим эсерлеримиз дегиль де, анда- 
мында медресе кошелеринде яткъан заваллы шегиртлернинъ, 
ярты-юрту тасиль корьген моллаларнынъ зсерлеридир», — дие энъ 
биринджи хитап эткен зат сизсинъиз. Бу хитапларынъыз бошкъа 
кетмеди, фикирлеринъиз ерге тюшмеди. Динълегенлер ве муляаза 
эткенлер олды. Окъумышлы генчлеримиз етишип чыкътылар. Олар 
къалемге сарылдылар. Къазан, Оренбург, Баку, Тифлис, 
Петербург ве Москва киби буюк шеэрлерде маарифпервер, эйи 
ёнелишли намуслы муаррирлеримиз етишип чыкътылар. Оларгъа 
сизинъ буюк тесиринъиз ве чокътан-чокъ ярдымынъыз 
олдугъындан, миллет сизден гъает миннетдардыр, эфендим! 
Вакъыты иле миллетнинъ анасы оладжакъ ве тербиели, окъумышлы 
олгъанда — бутюн миллетнинъ селямет ве сеадетине, джаиль 
олгъаны такъдирде — бутюн миллетнинъ элякет ве фелякетине 
себеп оладжакъ къызпарымызнынъ тасиль ве тербиеси хусусына 
сиз пек чокъ гъайрет эттинъиз. «Къызларны окъутмакъ керек 
дегиль. Язы огретмек исе, аслы да джаиз дегиль», — дие, хата 
фикирде олгъан бир миллет ортасына чыкъып: «Ёкъ, ойле дегиль! 
Къызларымызнынъ тербие ве тасили эм амельде, эм акълен — 
керектир! Эр шейден эвель бунъа эмиет берильмели: 
къызларымыз тербие ве тасиль алмасалар, миллетнинъ инкишаф 
этмеси мумкюн дегильдир», — дединъиз. Бу фикирлеринъизнинъ 
улулыгъыны бир кереден анълаямадыкъ исе де, шимди 
анълагъанларымыз ве муджиби иле’ риает эткенлеримиз кунь- 
куньден артмакъта. 


' Такъриб — якъынлыкъ. 


? Муджиби иле — керекли суретте. 

осьтердигинъиз еллар, оердигинъиз насиатлар саесинде оир 
къач ерде джемиет-и хайриелер ачылды. Факъыр ве бичарелерге 
ярдым элини узатув, шефкъат ве мерамет исси алиеси' уянды. 
Ярдымларны тертипли ве файдалы суретте иджра этмекнинъ 
лязимлиги анълашылды. Джемиет-и хайриелер мейдангъа 
кельгенде, баиларымыз бердиклери садакъаларнынъ, эттиклери 
хаириелернинъ лязимсиз ерлерге кетип исраф олмадыгъына 
къаний олдылар ве виджданлары тынчланды. Ярдымгъа акъкъы 
олгъан бир чокъ етим ве факъырлар дахи — сефалет’ ве 
фелякеттен къуртулдылар. Буларгъа ве бунынъ киби даа бир чокъ 
салих? эм де сеадетимизге чалышып, 20 сенеден берли этмекте 
олдугъынъыз хызмет-и фикриелеринъиз ичюн сизге 
миллетимизнинъ умум маариф эхли ве онынъ тарафдарлары 
адындан энъ самимий тешеккюрлеримизни такъдим этерек, 
бундан сонъра дахи бир чокъ сенелер шу хызмет-и 
мукъаддесинъизде сагъ-селямет олып, ишлеринъизни девам 
эттирменъизни Дженаб-ы хакътан нияз ве теменна этермиз. Сагъ 
олунъыз! Бар олунъыз! Яшасын маариф эрбабы!» 

20 сенелик хызметке хуляса чекерек, 1903 сенеси, апрель 4 
тарихлы 13-нджи саны нусхасында «Терджиман» шойле яза: 
«Терджиман»нынъ башта бир, ильк санында, Башир Мустафа 
эфендининъ бойле бир мунаджааты дердж этильген эди: 


«Я Тааля, акъикъаткъа хызметчи олып, хаман, 

А хвалят асыр джедитке миръат“* олсун «Терджиман». 
Хакъаикъ ве хусну эдег” вааз олунсын эр заман, 
Маариф, унер елуна эсир олсун «Терджиман». 
Бизлерге мукъаддес олгъан анамыз улу Ватан 

Танылып билинсин артыкъ... тариф этсин «Терджиман». 
Омюр асра“ вакъыф олсун’ Русием мусульман, 

Заман — аджайип замандыр, билелим, недир заман? 
Меслегинде сабит? олып яшасын яш «Терджиман». 


Исси алие — упу ислер (дуйгъулар). 
! Сефалет — тобенлик. 

3 Салих — эйилешюв. 

“Миръат — кузьгю. 

> Хусну эдеп — эдеп дюльберлиги. 
‘Омюр асра — асыр талабы. 
'Вәкъыф олсун — анъпашылсын. 

8 Сабит — мунасип. 

Мерхум Мустафа эфендининъ бу мунаджааты омюрде 
тасдикъландымы, аджеба! 

Эхли инсаф фикир эйлесин биз аджизлерге: къадиральхаль' 
яздыкъ, нешир эттик. 

20 сенеде 965 сан чыкъардыкъ. Булар, умумен, 1.500.000 
веракъа олып, Русие худуды ичинде ве бир миллион веракъа дигер 
иллерге ве бахусус, османлы юртунда дагъылды. 

Хавадис намени" эп янъгъыз яза кельдик. Яздыкъларымыз бир 
ерге джеми олунырса, онвершок учер къарышлыкъ сатырлар иле 
1500 аршын бойлу кягъытны язып толдургъан оламыз, дженабы 
хакъкъа шукюрлер олсун. Амма бу къадар язынынъ файдасы 
недир? Бизге белли дегиль. Анджакъ, эхли инсаф фикир этсин де, 
сёйлесин. Биз шуны айта билемиз: шу 1500 аршынлыкъ кягъытнынъ 
мундериджеси — гъает меракълы ве ферахлыдыр. 

Шу сонъки 20 сене ичинде Русие мусульманларынынъ омюри 
хайриеге ве маарифке учь миллион рубле къадар эдие эттиклери: 
бинъден зияде мектепнинъ низамгъа чекилип, усул-ы саутия 
къабулы иле окъутув ишлерини енгиллештирювге хызмет этти. 

Генч муаррирлернинъ ве мутерджимлернинъ“ 300 къадары 
ильмий ве эдебий рисалелер тертип ве нешир эттиклери, секиз 
шеэрде, низамен°? джемиет-и хайрие-и ислямиелер теэсис 
этильдиги гъайретли эмекнинъ нетиджелеридир» 

Исмаил бей Гаспринскийнинъ одасында дуалар этилип, емеклер 
алып, нутукълар сейленип, дуа меджлиси биткен сонъ, биз кенди 
мусафирханемизге къайтып, бираз раатландыкъ. Акъшамдан сонъ 
къапынмакъ ичюн мусафирханемизнинъ залына чыкъып 
отурдыгъымыз заман, «Миръат»°ё нынъ муаррири фазыл? Решид 
эфенди Ибраимовнен троицкли Абдурахман эфенди Ахмеров, 
сонъра ялталы Курат Мухаммед эфендиве даа бираздан астарханлы 
мудеррис Абдрахман эфенди ве шегирти Аббас эфенди кельдилер. 
Берабер аш ашадыкъ, къаве ичтик; гъает татлы субет ве оюн-кулькю 
иле яры геджеге къадар вакъыт кечирдик. Решид эфендининъ айткъан 
пятифелери, шакъа-къораталары, арапча, фарсыйджа ве тюркиидже 
айткъан шаркъыларынынъ лезети, аля даа къулакъларым тюбюнде 

'Къадиральхаль — имкянымызгъа коре. 

Бахусус — айры алгъанда, хусусан. 

3 Хавадис наме — газета. 

* Мутерджимлер — терджиманлар, терджиме этиджилер. 

> Низамен — адети узьре, къаиде боюнджа. 

$ "ААирьаг” — о вакъытта Татарыстанда чыкъкъан газет (тердж.). 


' Фазыл — алим, окъумушлы. 
* Астархан — Астрахань шезрининъ асырнынъ башында ады (тердж.). 

чынълай. Решид эфенди киби фазыл, алим, алидженап ве эр кес ичюн 
бир чешит бакъышлы, дюнья корьген, дюньянынъ кетишатыны 
анълагъан затлар миллетимиз ичинде кешке зиядедже олгъайды. 

Экинджи куню, майыс 5-те Багъчасараидан кетеджек 
олдугъымыздан, Исмаил бей Гаспринскийге барып, корюшерек, 
сагълыкълаштыкъ. Андан къайткъанда кене Хан джамиге кирип, 
уйле намазыны къылдыкъ. Ве, ниает, акъшам устю, саат беш 
къарарларында, вокзалгъа барып, Ялтагъа кетмек ичюн демирел 
иле Акъяргъа арекет эттик. Вокзалда, трен бекледигимиз вакъытта, 
кене Решид эфенди, эр эки Абдурахман эфендилер ве 
багъчасарайлы Абдулла эффенди Ибраимов иле бир къавеханеде, 
ачыкъ авада отурып, бир саат къадар яхшы вакъыт кечирдик ве 
тамамиле шаркъ усулынджа «кеиф» чаттыкъ. 


ВЁкъярда эки кунь 


айыс 5, акъшам саат алтыда Багъчасарайдан елгъа 
чыкъып, учь сааттен сонъ Акъяргъа василь олып, 
шеэрнинъ энъ гузель джадделеринден олгъан Нахимов 
сокъагъындаки «Северная гостиница» деп адландырылгъан буюк 
ве гузель бир мусафирханеге келип чыкътыкъ. Усть-башымызны 
тюзетип, бирер къаве ичкенден сонъ, мусафирханеден чыкъып, 
Акъярнынъ летафет ве гузелликлеринен мешур олгъан Къара 
денъиз ялысындаки бульваргъа кеттик. 

Электрик зиясы иле нурларгъа гъаркъ олгъан багъчанынъ къум 
тёшевли этрафлары тюрлю чечеклер иле яраштырылгъан 
ёлларында, Авропанынъ сонъ модасы иле кийинген, мелек киби 
пятиф ве дюльбер ханымлар ве къызларнынъ, кене де, гъает 
дюльбер кийинген бахрия забитлери' иле ханымларнынъ 
кезингенлери, бир тарафтан, музыканынъ дюльбер аэнки, дигер 
тарафтан, Къара денъиз далгъаларынынъ турмадан ялыгъа келип 
урулувлары пек гузель ве пек де шаиране манзараны тешкиль 
этмекте эди. 

Экинджи куню Акъярнынъ севилип сейир этильген ерлерини ве 


'Бахрия забитлери — денъизджи офицерлер. 

музейини сейир эттик. Акъяр Къырым ярымадасынынъ дженюп 
тарафында, гъает гузель бир шеэр олып, пек яхшы арбий лимангъа 
маликтир. Шеэр кенди акими (градоначальник) тарафындан идаре 
этиле. Эалиси — элли бинъден зияде ве бюджети — еди юз бинъ 
кумюш къадардыр. Акъярда рус, урум, эрмени, караим, еудий, 
татар, тюрк ве дигер къавмлар яшайлар. Ве эр бирининъ 
ибадетханеси ве етекчи руханийлери бар. Татар- 
мусульманларнынъ эм аскери ве эм де девлетке бакъкъан эки 
имам ве моллалары бар исе де, ресмий суретте ачылгъан 
джамилери, мектеп ве медреселери екъ. Ибадет ве дин тасили 
махсус тутулгъан квартираларда иджра этиле. Петербургда да 
мусульманларнынъ алы айны шойледир. 
Татар-мусульманлардан гъайры Акъярда олдукъча чокъ 
микъдарда османлы тюрклер де барлар. Олар да бизим татарлар 
киби, эксериети джаиль, маарифсиз, унерсиз адамлар олып, 
фурунджылыкъ, къаведжилик ве эр тюрлю агъыр ве къара ишлер 
иле мешгъульдирлер. 
Имамлары, джами, мектеп ве медреселери екъ. Тюркие 
укюмети тарафындан къоюлгъан бир консул Акъярда отурмакъта. 
Акъярнынъ энъ буюк сокъакълары: Нахимов, Екатеринская, 
Большая Морская джадделеридир. Олар — энъ яхшы беяз ташлар 
иле тешельген олып, гъает темиздир. Бу джадделерни геджелери 
электрик зиясы айдынлатып тура. Электрик трамвайлар юрелер. 
Гузель эвлер, буюк ве дюльбер тюкянлар, тиджарет нокъталары 
да бу чаршыларда булунып, даима къалабалыкълы ве джанлыдыр. 
Акъяр маариф джеэтинден де олдукъча илеридедир: реаль 
мектеп, къызлар гимназиясы ве прогимназиясы, демирёл мектеби, 
рессамлыкъ мектеби, бир къач дане башлангъыч ве маалле 
мектеплери, халкъ театри, шеэр клубы, яхта клубы, артистлер 
джемиети, велосипедчилер джемиети, елджулар ичюн токътав 
ерлери, буюк китапхане ве къыраатхане, онынъ янында музей, 
иигирмиден зияде джемиети хайриелер, эки китап тюкяны, алты 
басмаханеси олып, «Крымский вестник» деген куньделик бир газета 
да нешир этильмекте. Мусафирханелери: бульвар янында, денъиз 
боюнджа мимарджылыкъ джеэтинден гъает гузель ишленген 
«Гист», Екатеринскаяда — «Витсаль», «Гранд отель», Нахимов 
джаддесинде — «Северный», «Бельво» ве «Франция» 
мусафирханелери бар ки, олар биринджи дереджели апя 
мусафирханелер ольп, эр чешит раатлыкъ ве истираат донатмалары 
сонъ дередже мукеммельдир. Номерлерининъ фиятлары — 
куньлюги — бир кумюштен тутып, он кумюшке къадардыр. 

Булардан гъайры экинджи дереджели мусафирханелер ве 
мебельнен донатылгъан одаларь! олгъан эвлер де чокътыр. 

Акъяр шеэри — Москва, Петербург тарафлардан ве Русиенинъ 
ичери улькелеринден Къырымгъа, Ялтагъа ве Истанбулгъа кеткен 
адамларнынъ демиреёл иле барып токътадыкълары бир ер эм де бир 
чокъ денъиз аскерлерининъ арамгяхы! олгъанындан, эр вакъыт 
къалабалыкълы, джанлы ве омюр къайнагъан ердир. Петербург, 
Москва, Харьковдан дос-догъру мында кельген тренлер эр кунь 
Акъяргъа кельмекте ве кетмектедир. Бизим мусульман аджылар да 
Мекке ве Медине зияретгяхларына, эксери алда, Акъярдан кечип 
кетелер. Акъярнен Истанбулнынъ арасы Къара денъизден пароход 
иле йигирми дерт саатлик елдыр. Орта аллы аджылар ичюн Акъярда 
татар ве тюрк къавеханелеринде токъталмакъ мунасиптир. Чюнки 
оларданомерлер гъает уджуз (чокъу иле он беш-йигирми беш капик) 
олып, аш-сувны мусульманлар азырлайлар. Айны вакъытта намаз 
къылмакъ ичюн къавеханелери янында месджитлери бар. 
Абдестханелери де мусульман усулы иле япылгъан. Шуны да айтмалы 
ки, мында гъафиль ве саддедиль аджыларны, эксери алларда 
алдаталар. Мындаки адамларгъа чокъ инанмакъ мумкюн дегиль. 
Паспорт ве дигер чешит тюрлю ишлер ичюн извозчикнен укюмет 
идарелерине дос-догъру озьлери бармакъ кереклер. Истанбулгъа 
бараджакъ олгъанлар Русие паспортларыны Акъярда, османлы 
консулына берип, виза къойдыралар. Ондан гъайры пароходлар 
къабул этмейлер, яхуд, къабул этселер де, Истанбулгъа барып 
чыкъкъан сонъ османлы укюмети къабул этмемек ихтималы бардыр. 

Тюрк къавеханелеринде емеклер — аля тюркий олып, эксериен, 
эр тюрлю махсуллардан гъает аля дереджеде пиширелер ве 
февкъульаде уджуздыр. Меселя, буюк мусафирханелерде эки 
кумюшке дерт тюрлю аш алып, тояр-тоймаз ашасанъ, тюрк 
къавеханелеринде къыркъ беш капикке учь тюрлю аш иле аля 
суретте къарын тойдырмакъ мумкюн. Эм де емеклери гъает 
пезетли ве гъыдалыдыр. 

Факъат, не чаре ки, емекханелерининъ диварларына 
"Эннезафет минель иман“ дие, ири арифлер иле язылгъан шиарлар 
асылы турса да, маса, къашыкъ ве чанакъларында темизлик ёкъ. 
Алышмагъан адамнынъ маддеси былана. 

Шеэр ичинде кира парасы — иигирми капиктир. Вокзалгъа яхуд 
вокзалдан эки адамгъа азачыкъ юклери иле такса боюнджа къыркъ 


' Арамгях — тургъан ери, раатлангъан ери. 


?"Эннезафег минель иман" — темизпик, иманлылыкъ. 

капик исе де, алтмыш — етмиш бешкапиксиз сизни арабагъа алмазлар. 
Трамвай шеэр ичерисинде – беш, вокзалгъадже исе – секиз капик. 

Акъяр шезри февкъульаде буюк вакъиаларны башындан 
кечиргендир. Меселя, 1855 сенелери Тюркие, Франция, Ингильтере, 
Италия девлетлерининъ бирлешип япкъан уджюмлерине огърап, он 
бир ай къамачавда къалып, гъает къараманане бир алда мудафаада 
булунды. Ниает, руслардан — юзде эки бинъ ве душманлардан — 
къыркъ беш бинъ аскер телеф олгъан сонъ, Акъяр, уджюм 
этиджепер тарафындан топкъа тутуларакъ, ернен ексан этильген. Ве 
бу урушта Лазарев, Нахимов, Корнилов, Истомин киби адмираллар 
къараманлыкълары иле ватан телюкесизлигини сакълав огърунда 
буюк джесюрликлер косьтерип, джанларыны биле феда эткенлер. 
Булардан Анадопу' саилиндеки Синоп шеэри якъынында тюрклернинъ 
флотуны махв эткен адмирал Нахимовнынъ адына хатыра оларакъ, 
Акъярда Морское собрание къаршысындаки мейданлыкъта юз бинъ 
кумюш къадар масраф этип, эйкель къоюлгъан ве Акъярдаки буюк 
джадделернинъ бири де бу къараманнынъ ады иле адландырылып, 
ады эбедийлештирильгендир. 

Биз Акъярда мудафаа музейини де сейир эттик... 


ВЯкъярдан Ялтагъа кетюв 


айыс 7-де Ялтагъа кетмек ичюн азырланып, Къара 
денъизде ялдагъан "Русское общество"нынъ "Батум" 
деген пароходына минерек, куньдюз саат экиде 
Акъярдан ёнеп кеттик. Акъярнен Ялта арасында пароходлар беш 
саат къадар кетелер. Ава яхшы олгъанда бу эки арадаки сефер 
февкъульаде сефалыдыр. Пароходлар саильге якъын кетелер. 
Саильде ем-ешиль тереклер иле орьтюльген гъает юксек дагълар 
ве къаялар, оларнынъ этеклеринде юзюм, тютюн ве эр тюрлю 
мейва багъчалары эм де оларнынъ арасында, бакъып тоюлмаз 
дереджеде, гузель манзаралы дачалар, чечеклер ве ешиликлер 
ичине комюльген койлер, эвлер, кошклер ве сарайлар бирер- 


' Анадолу — Кучюк Асия. 
? Махв эткен — ёкъ эткен. 

бирер сейяхларнынъ козьлерини охшайлар. 

Яптагъа якъынлашкъанда этрафтан кельген киббарларнынъ 
истраат ве гонъюль ачув ерлери олгъан Симеиз, Алупка, Мисхор, 
Гаспра, Кореиз, дюльбер ве император мулькю булунгъан Ливадия 
адлы ерлерден кечиле ве сонъра Ялтагъа келине. Умумиет итибары 
иле бу ерлернинъ летафети ве оларда олгъан эр тюрлю 
мимарджылыкъ корюнишиндеки биналарнынъ гузеллиги — 
тарифтен аджиздир. Вакъыты иле "вахший" татарларнынъ 
"худудлыкъ”' ве "баскъынджылыкъ” этип юрьген бу ерлернинъ 
бойле дженнет алына кетирильгенини кенди козьлеринънен 
корьгенде, аиретте къаласынъ. Ве Аллах-Таалянынъ ниметлерине 
шукюрлер этесинъ. 

Дюнья иште бойле. Илим ве маариф саасында харабелер — 
абаданлаша, такъыр сахралар — дженнетке чевириле. Илим ве 
маарифке тиз чекмеген ве табиатнынъ эмирине итаат этмеген 
тенбеллер озь ерлерини – окъумыш ве чалышкъан къавмларына 
берип, кендилери — гонъюльсизликтен гонъюльсизликке ве 
зевалдан зевалгъа огърамагъа меджбурлар. 


Ялтагъа келюв 


къярдан къалкътыгъым кунь акъшам саат едиперде Ялтагъа 


келип чыкътыкъ. Ялта скелесине барып токътагъанымызда 
2 


У А ахбабларымыздан* олгъан Къурт Мухаммед, Эмирасан 
Адаманов, Эмирасан Бекиров, Эмирасан Мустафа бей, Аббас 
Чалбаш, Мустафа Нури эфендилер ве дигер танышларымыз бизни 
февкъульаде самимий къаршылап алдылар. Эр бири бизни кенди 
эвлерине мусафирликке давет этселер де, номерде къалмакъ ичюн, 
афу сорап, зорнен оларнынъ разылыкъларыны алдыкъ. Амма бизни 
эписи бир терк этмедилер, аз къалды эллеринде котерип кетеджек 
киби этип, шу ерге якъын олгъан къавеханеге алып бардылар, 
зшьяларымызны исе мусафирханеге елладылар. 


' Худудлыкъ - талавджылыкъ. 
? Ахбабларымыз — танышларымыз. 

Къавеханеде, достум Хамитджан эфендини такъдим этерек, 
таныштыргъанымдан сонъра, бутюн этрафымызны сарып алгъан 
хапис гонъюлли эски танышларылыз иле ярым саат къадар гъает 
татлы корюшип къонуштыкъ. 

Эшьяларымыз алып кетильген, скелеге якъын ердеки “Таврида” 
мусафирханесине кирип; номерперимизни бакъаракъ, 
анахтарымызны алдыкъ ве акъшам къалмамызны риджа этип гъает 
ялваргъан дерекойлю (Ялтанынъ мусульман мааллеси) достумыз 
Эмирасан эфенди Адамановнынъ эвине кеттик. О ерге кене бир 
чокъ дост ве ашналар кельдилер. Бирликте чай ве къаве ичип, 
субетлешерек, гедженинъ дер маалинедже хош ве сефалы вакъыт 
кечирдик. Ве, мусафирлер кеткенде, Эмирасан эфендинен аля 
тюркий тёшельген тёшек-ястыкъларында гузель бир юкъугъа 
далдыкъ. 


Ялта 


лта – Къырымнынъ дженюп тарафында ерлешкен. Къара 
денъиз боюнда, булуттан дахи юксек дагъларнынъ этегинде 
ерлешкен олып, йигирми бинъ къадар эалиси олгъан бир 
уезд шеэридир. Ялтанынъ ерлешкен ери, манзарасы пек гузель. 
Ава ве икълими гъает лятиф. Онъа алып баргъан ёллар мунтазам 
олдугъындан, Русиенинъ эр тарафындан Ялтагъа, эр сене, он беш- 
йигирми бинъ микъдарда мусафир кельмекте. Хусусан, яз ве кузь 
вакъытлары чокъ келелер. Оларнынъ базысы, бедендже яхут рухии 
хаста олгъанларындан, юзюм, денъиз аммамлары ве саире усуллар 
иле тедавийленмеге, базы бир зенгин ве киббар адамлар ве хусусан, 
акъыл хызмети иле огърашкъан ве рухии джеэттен ергъун олгъан 
адампар бу ерге ергъунлыгъыны савуштырмакъ, ял апмакъ ве ава 


денъиштирювнен янъы кучь топламакъ ичюн кепелер. 
Асыл Ялта залисининъ кечинюви — этрафтан кельген ишбу 

мусафирлер саесиндедир. Ялталылар бу мусафирлерге яшамакъ 

ичюн одаларыны берелер, атлары иле кезиндирелер ве саире, эр 

тюрлю хызметлерде булуналар. Къыскъасы, кельген мусафирлер 

— эфенди, ялталылар — оларгъа хызметкяр олапар. Лякин 

хызметлери бедава дегильдир, о ерини унутмамалы. 

Русие улькелеринден Ялтанынъ догъру озюне бармакъ ичюн 
демирёл ёкъ. Русиеден баргъан адамлар — Одесса, Акъяр, Кефе, 
Керчь, Новороссийск киби Къара денъиз саилиндеки шеэрлерден 
бирине демирёлнен барып, андан Къара денъизде ялдагъан 
пароходлар иле Ялтагъа баралар. 

Къара денъиз пароходлары Ялтагъа, Одессадан — йигирми дерт 
саат, Акъярдан — беш саат, Новороссийсктен — йигирми дёртсаат, 
Керчьтен — он алты саат, Кефеден – еди саатте баралар. Бу 
шеэрлернинъ эр бирине Русие шеэрлеринден демирёллар бар. 
Курьер тренлер догъру Акъяргъа Петербургдан – къыркъ докъуз 
саат, Москвадан — отуз алты саатте барып чыкъалар. 

Ялтагъа баргъан адамлар кендилерининъ джеплерине ве 
апларына эм де анда тураджакъ вакъытларынынъ муддетине коре, 
дачаларда, мусафирханелерде, мебеллештирильген одалардаве 
хусусий эвлерде яшайлар. Факъат биринджи дефа баргъанлар 
ичюн, ерлешкенге къадар мусафирханелерге кирип, бир муддет 
анда яшамакъ керек ола. Ялтада мусафирханелер пек чокъ. 
Параходлар барып токътагъан скелеге якъынлары: "Таврида", 
"Центральный", "Крымский", "Европеиский” ве "Гранд отель" 
мусафирханелеридир. “Таврида"нынъ къыркъ къадар номери 
олып, гъает темиз тутулмакъта. Буюк джадденинъ устюнде ве 
балконларындан денъиз корюнип тура. Фияты кузь куньлери – бир 
кумюш алтмыш капиктен алты кумюшке къадар ве башкъа 
вакъытларда – сексен капиктен башлай. 

"Центральный"нынъ алтмыш къадар номери, гузель бир 
багъчасы ве биринджи дереджели рестораны бар. Фияты, кузь 
куньлери, куньделиги бир кумюштен секиз кумюшке къадар ве 
башкъа вакъытларда — етмиш беш капиктен башлай. 

"Крымский" – тамам денъиз ялысында олып, гузель тутулмакъта 
олгъан йигирми беш къадар номери ве пек паалы олмагъан 
рестораны бар. 

"Европейский" нинъ отуз учь номери олып, фияты, кузь куню 
бир кумюш элли капиктен еди кумюшке къадар ве башкъа 
вакъытларда — бир кумюштен башлана. Бу мусафирханеде гузель 
"Эв софрасы" ве о ерде яшагъан мусафилер ичюн бедава денъиз 
аммамы бар. 

"Гранд отель"нинъ етмиш къадар номери бар. Фияты, кузьде 
бир кумюштен ве башкъа вакъытларда етмиш беш капиктен 
башлана. Рестораны – биринджи дереджелидир. Къыш куньлери 
айда алтмыш кумюшке тамамиле пансионгъа (номер иле берабер 

ашап-ичип яшамагъа) къабул этелер. 

Мезкюр мусафиханелер шеэрнинъ эски ве юкъары 
къысымында ве денъиз боюндаки джаддеде: “Русия”, "Марину" 
ве “Франция” деген буюк мусафиханелер бар. “Русия” 
мусафирханеси шеэрнинъ энъ гузель ве денъизге тамамиле 
къаршы бир еринде булунып, эр тарафындан гузель багъчапар иле 
сарылап алынгъандыр. Бу мусафирхане, ялынъыз Русиедеки 
дегиль, бельки бутюн Авропадаки энъ гузель ве эийи 
мусафирханелер джумлесинден сайылмакътадыр. Юз элли 
номерли, эки залы, къыраатханеси, ваннасы, къышлыкъ багъчасы 
ве саире, эр тюрлю раатлыкъ ичюн зарур эшьялары 
мукеммельдир. Номерлери бир кумюш элли капиктен ве ашлары 
— бир кумюш йигирми беш капиктен башлана. 

Йигирми эки номери олгъан “Марину", алтмыш номери олгъан 
"Франция" ве отуз секиз номери олгъан "Метрополь" 
мусафирханелери ве саирелер пек эйи ве темиз олып, 
мусафирханелернинъ ихтияджы ве раатланувларына пек буюк 
эмиет бериле. Ялтагъа бара экенсинъ – параны чокъча алмалы. Бу 
исе – биринджи шарттыр. 

Мебельнен донатылгъан одалар ве пансионлар Ялтада эр 
адымда дейджек киби чокътыр. Хусусан, дачалар кирагъа чокъ 
бериле. Пароходдан чыкътыкъта къаршы алмакъ ичюн кельген 
мусафирхане комиссионерлери эр вакъыт булуналар. 
Картузларына мусафирханелернинъ адлары язылмыштыр. 

Юк аз олса аммалгъа котертип мусафирханелерге джаяв, эгер 
чокъ исе араба иле кетиле. Ялтанынъ арабалары (извозчиклери) 
гъает гузель ве аля олып, Русиенинъ башкъа ерлеринде оларгъа 
тенъ кельгени ёкътыр. Узерине шемсие къурулмыш олгъан, 
орюльген гъает гузель ве незакетли фаэтонларгъа — эр бири бир 
къач кумюшлик аджайип атлар екильген арабаларгъа отурып, 
табиатнынъ гузеллиги арасында кезмек — пек сефалы ве 
ферахлыдыр. Шеэрнинъ эр бир къысымы ичюн арабаджыларгъа 
бельгиленген фият бар. Фиятлары юксек дегиль. 

Ялтагъа кельген мусафирлер шеэрнинъ этрафына ве 
къырларгъа-челлерге, кимерде, аткъа минип кетелер. Бунынъ 
ичюн де гъает гузель ве аля атларны азырлап тургъан адамлар 
барлар. Оларгъа "къылавуз” дейлер. Олар, ялынъыз, 
татарлардандыр. Мусафирлерге, керегине коре, бир яхут бир къач 
дане ат берелер. Кендилери де гузель ве гъает дюльбер кийинип, 
айры бир аткъа минерек, бирликте кетелер. Мусафирлерге ел 
косьтерелер. Токътадыкъта, атларыны бакъалар ве эр тюрлю 

хызметлерде булуналар. Къырларда кезинмек ичюн эрлернен 
бирликте, яхуд, ялынъыз къылавуз иле, аткъа минип кеткен къадын- 
къызлар дачокъ ола. Сагълам вуджутлы, гузель къияфетли олгъан 
бу татар йигитлери иле аткъа миндирип кездиклери базы 
мусафирлер арасында олып кечкен сеиленильмекте олгъан лятиф 
ве шаиране риваетлер олып кечкени киби, бу къылавузларнынъ 
ресимлери, кимерде, "Будильник" журналынынъ саифелерини де 
яраштырмакътадыр. 

Ялтанынъ энъ буюк ве энъ гузель джаддеси денъиз ялысындаки 
"Набережная" адлы чаршы олып, аля тюкянлар, тиджарет, алыш- 
вериш ве кезинти ерлери, раатлыкъ багъачасы — бу ердедир. 
Ялтада эрлер ве къызлар ичюн гимназиялар ве ондан зияде 
башлангъыч мектеп бар. Шеэрде даимий оларакъ эллиге якъын 
эким ве йигирмиден зияде эмшире, массажджылар бар. Ве, 
мувакъкъат оларакъ, дарульфунунлы шеэрлерден мешур 
профессорлар келип туралар. "Крымский курьер" ве "Ялтинский 
листок” деген эки газета чыкъа. Эрлер гимназиясында кокюси 
зайыф олгъан шегиртлер ичюн, умумий бир яшав ери бар. Мында 
къарарнен алты юз кумюш пара алына. 

Риваетлерге коре, Ялта – эвель заманларда Къара денъиз 
ялыларына кочип кельген рум муаджирлери тарафындан 
къурулгъан олып, 12-нджи асырларда язып къалдыргъан Ибн 
Идрисий адлы муэллифнинъ эсеринден беллидир. О эсерде 
айтылгъанына коре, Ялта дженевизлер къол астында олып, бу ерде 
оларнынъ консуллары ерлешкен. 1475 сенелери дженевизлернинъ 
Къырымдаки башкъа мульклеринен берабер, Ялтакъасабасы дахи 
османлы тюрклерининъ элине кече ве пек чокъ заман тюрклер ве 
татарларнынъ къол астында олгъан. Этрафларда къалгъан христиан 
румларнынъ базылары бу вакъытта ислям динине кечкенлер. 
Шимди Къара денъиз боюнда ве хусусан, Ялта этрафында яшагъан 
къырымтатарларнынъ базылары о заманларда ислям динини 
къабул эткен румлар несилиндендир дейлер. 

1800-нджи йылларда Ялтада, анджакъ 13 аиле олгъан. 1820- 
нджи сенелерде, князь Воронцовнынъ бу тарафларнынъ 
мемуриети ичюн япкъан гъайрети саесинде, "Урьянда”, "Алупка", 
"Ливадия", "Гаспра" ве “Магъарач" киби келирли ерлер мейдангъа 
кетирильген ве меркезий идаре олмакъ узьре бир шеэрге ихтиядж 
сезильдигинден, Къырымгъа кельдиги вакъыт мутевафи' 
император Николай Биринджи тарафындан 1837 сенеси Ялтанынъ 


' Мутевафи — дженап. 

шеэр олмасына даир ферман чыкъарылгъан. Ве сонъки отуз беш 
сене ичерисинде Ялта пек зияде теракъкъий этип, мемурий 
къияфетке кирген. Хусусан, Ялтагъа якъын олгъан Ливадия 1861 
сенеси падишанынъ сойадыны аларакъ, эр сене падиша 
азретлерининъ ве, яхуд, онынъ аиле азаларынынъ бу ерге 
кельмелери Къырымнынъ імемуриетине пек чокъ тесир 
этмектедир. Шимдики вакъытта Ялта ве онынъ этрафынынъ 
гузеллик ве инкишафы айретленирли дереджедедир. 

Русиенинъ шималий тарафларында къатты сувукълар олгъанда 
осюмликсиз ве берекетсиз топракъларда, эвельки киби 
къыйметсиз шейлер сачаракъ, джеми аилеси иле бутюн 
омюрлерини инсан тасавур этамайджакъ дереджеде агъыр ишлер 
иле кечирдиклери алда, кене, къарынлары тоюнджа ашамакъ ве 
устьлерине адамджасына кийинмек сеадетинден марум олгъан 
мужиклерни Ялтагъа кетирип, амфитеатр киби дагъ этеклерине 
къурулгъан козьлерни къамаштыраджакъ дереджеде гузель 
манзаралы сарайларны, даимий ешилликлер, мейва тереклери ве 
бинълердже чешит чечеклер ве шадырванлар арасында юва киби 
къурулгъан дачаларны ве оларнынъ ичерисинде урьмет ве назиле, 
эр тюрлю раатлыкъ ве сеадетлерге гъаркъ олып яшагъан 
бахытлыларны косьтеререк: “Иште, китапларда беян этильген 
дженнет ве урилер — булардыр” — дениледжек олса, ич шубесиз 
инаныр эдилер. 


Дерекой 


лтанынъ шималь тарафында, шеэрден бир верст къадар 
месафеде, гузель манзаралы ве азаматлы дагълар 
арасында “Дерекой" деген эки мааллели бир мусульман 
кою бар ки, бир тарафтан бу Дерекой ве экинджи тарафтан – Ялта 
шеэри, кунь-куньден буюмекте олдукъларындан, аз бир заманда 
экиси бирлешеджектир. 
Дерекой мусульманлары Къырымнынъ Къара денъиз боюндаки 
зенгин ве медениетли татарлардан олып, тиджарет, маариф ве 
фикир джеэтинден олдукъча илеридедирлер. Мешгъулиетлери, 

эксериет итибары иле — багъчаджылыкъ ве дутчылыкътыр. Бир 
къысымы Ялтада тиджаретнен огъраша. Базыларынынъ Ялтада 
гузель келир берген эвлери ве тюкянлары бар. Балаларына тасиль 
ве тербие бермек тарафына да, олдукъча буюк эмиет берелер. 
Маалле халкъы кенди араларында акъча джыйып, он секиз 
иигирми бинъ кумюш къадар масраф этип, шу Дерекойде таштан 
учь къатлы гъает гузель бир мектеп къуруп, ислямджа ве русча 
окъутмакъ ичюн дёрт-беш муаллим туталар. Ислямджа окъуткъан 
мусульманларгъа раат кечинмесини теминлемек ичюн машны бала 
башындан, айда экиден беш кумюшкедже джыйып, оджаларгъа 
берелер. Бу мектепте балалар мусульманджа ве русчаны эписи 
бир ерде огренелер. Мен дахи, Гогерджинли Асан эфенди деген 
бир зат иле берабер 1896-дан 1898 сенесине къадар эки йыл ишбу 
мектепте балаларны окъутмакънен мешгъуль олгъан эдим. Бу 
мектепнинъ инкишафына койнинъ имамы, мерхум Сулейман 
эфенди ве мектепнинъ фахрий мудири Эмирасан эфенди Бакиров 
ве койнинъ муътебер адамларындан Эмирасан эфенди 
Мустафабаев, Къурт Мухам мед эфенди, аджы Эмирасан эфенди, 
Мустафа Ибраимов ве Мустафа Нури эфенди, Эмирасан эфенди 
Адаманов ве саире бир къач эмиетли затлар буюк гъайрет ве 
идждихат' эттиклеринден, оларнынъ адларыны эр вакъыт урьмет 
ве сайгъы иле хатырламагъа, виджданнен борджлум. 

Мектепнинъ мудири Эмирасан эфенди Бакиров кендиси тасиль 
корьмеген исе де, русчаны яхшы ве фикири ачыкъ бир зат 
олдугъындан, мектепнинъ инкишафына, низам ве интизамына буюк 
гъайрет къойгъан эди ве аля даа шай эте экен. Буюк махдуме* 
Мухаммед эфенди Ялта гимназиясында окъудыкътан сонъра 
Одесса дарульфунунынынъ укъукъ шубесинде аля окъуп, бу сене 
Акъмесджит шеэринде присяжный поверенныйнынъ муавини 
олгъан. Балаларына дахий гузель тасиль ве тербие берген ве 
берильмектедир ки, тиджарет ве илим-маарифнинъ къадыр- 
къыйметини такъдирлеген бойле мусульманлар надыр адамлар 
сайылыр. 

Дерекойимамы, мерхум Сулейман эфенди гъает гузель тасиль- 
тербие корьген, муневвер фикирли, алидженап къальбли, 
февкъульаде шефкъат ве мерхамет саиби, диндар ве эр кес ичюн 
гонъюльдеш, башкъалардан мустесна бир имам ве акъикъий 


' Идждихат — тешеббюс. 
’Махдуме — дин адампарына я да оларнынъ эркек догъмушларына нисбетен 
урьметнен айтылгъан ибаре (тердж.). 

мусульман эди. Ишбу 1903 сенеси вефат эткен. Дженабы хакъ 
азретлерининъ рахметинде олсун. Мерхум шариат ислямиенинъ 
икмет ве фельсефе джеэтини эр вакъыт юкъары тута, ич вакъыт 
захирперестлик' этмей, соралгъан шериат меселелери акъкъанда 
ачыкъ-айдын джевап бере, базы бир моллалар киби: “О меселеде 
ихтилаф“ бар, ойле де олур, бойле де олур", – деп халкъны 
шашмалатмаз; адамнынъ кийинюви, сач-сакъалы ве мыйыгъы иле 
огърашып, вакъыт кеттирмез; бир де бир мусульманны кяфирге 
чыкъармагъа ич бир вакъыт джурьат этмез, фикири ачыкъ, къальби 
— нурлу, акъылы — сагълам, табиаты – гузель, дюньянынъ 
ишлеринден ве маарифи джадидиеден хабердар надыр бир имам 
эди. Маалле халкъынынъ ве саире адамларнынъ маддий инкишафы 
ве маневиетлери акъкъында вааз этмек ве сез айтмакътан, догъру 
сейлемектен озюни тыймай эди. 

Дерекой киби бир ерде йигирми бинъ кумюш топлап, эалининъ 
маневиети иле мектеп бинасы къурулмасы, о мектепнинъ гъает 
тертипли ве темиз тутуларакъ, сыныфларгъа айырылып, 
мусульманджа ве русча дерт-беш муаллим иле идаре этильмеси, 
муаллимлерге – мааш оларакъ, энъ аздан айда эллишер, алтмышар 
кумюш, кене маалле халкъы тарафындан вазифе берильмеси, огълан 
ве къыз балаларгъа окъумакъ, язмакъ ве дин дерслеринден гъайры 
русча тиль, эсап, джогърафия, тарих киби фенлерден тасиль 
берильмеси – мытлакъа керек олгъан илимлер огретильмеси ве о 
мектепни битиргенлернинъ – рус мектеплерине, ве хусусан, гимназия 
ве дарульмуаллимунларгъа кирип, ватан ве миллетке файдакетирмек 
ичюн бильги алмалары ве бильзат* кенди махдумынынъ“ гимназияда 
окъутылмасы (махдумы Хайры эфенди — Ялта гимназиясында окъуй) 
– рахметли бу имамнынъ не къадар фазыл ве не дереджеде муневвер 
фикирли олдугъына айдын-ачыкъ делиль ве гъает догъру шааттыр. 

Эр бир янъы фикирге ве кенди бильмеген шейге къаршы 
чыкъаракъ, эр ерде джаилане лафлар эткен, мектеп ве 
медреселеринде озю де окъумагъан, башкъаларны да 
окъуттырмагъан, имамлыкъ мансабыны — маалле халкъынынъ 
зекят, фитир садакъаларыны джыймакътан ибарет деп беллеген, 
гонъюль козю сокъур, фикири тар, видждансыз базы бир 
моллалардан джанымыз янгъанындан себеп, муневвер фикирли 
имамларнынъ къыйметини кереги киби такъдирлемек 

' Захирперестлик — тыш корюништен уйгъунлашув. 

! Ихтилаф — къарама-къаршылыкъ, чешит фикир. 


3 Бильзат — шахсен. 
4 Кенди махдумы — озь огълу. 

борджлумыз. Дерекой эалиси мерхум имамлары Сулейман 
эфендининъ къадыр-къыйметини кенди сагъ экенде яхшы 
такъдирлей эди. Вефат эткен сонъ исе онынъ къадыры ве шерефи 
даа зияде артаджакъ, эалининъ къальбинде эбедиен бакъий олып, 
эр вакъыт урьметнен анъыладжакътыр. 

Эр анги ерде олса олсун, бугуньки куньде эхли ислям аяты ве 
яшайышына акъыл ве фикир кучю иле ёлуна къоя биледжек 
дереджеде идаре ве тесир этемедиклеринден, динге алякъасы олсун, 
олмасын, эр бир иште шериаткъа сильтем япмакъ истейлер ве 
кендилериндже шу дин ве шериатнынъ реиси зан этдиклери 
имамларгъа мураджаат этип, бутюн аят ве яшайышларыны оларнынъ 
агъызларындан чыкъкъан сёзлерге коре юрсетелер. Бу куньде эхли 
ислямнынъ теракъкъий этюви я да тебен тюшюви, яхут келеджекте 
аят-мематына биринджи невбетте себепчи олгъан адамлар шу 
эалининъ хызметинде булунып, оларнынъ рухларына тесир эткен 
имамлар ве моллалардыр. Келеджекте дуа ве тешеккюрлер яхуд 
къаргъыш ве месулиетлер оларгъа аит оладжакъ. Олар буны яхшы 
бильсинлер. 

Ишбу Дерекойде мен эки сене муаллимлик яптым. Бу ерде даа 
къалмакъ ве мектепни даа да инкишаф эттирмек мумкюн эди. Эали 
де меним анда къалмамны пек истеген эди. Лякин мерхум бабам мени 
озь аилемиз янында олгъанымны истедигинден, Дерекойни, Ялтаны 
джисмен терк этмеге меджбур олдым. Факъат, къальбден, асла 
унутдыгъым екъ. Алидженап ве аджайип халкъ саиби олгъан мерхум 
имам Сулейман эфенди, шенъ гонъюлли ве гъарезсиз маалле 
адамлары иле бирадеране ве севимли олгъанкъонушув ве субетлер, 
сез, динълеген ве итаатлы талебелернинъ окъувы иле кечирильген 
куньлер, татиль вакъытларында табиатнынъ гузелликлери арасында 
истраат этип кечирильген дакъкъаларнынъ эр бири даа тюневин олгъан 
киби хатырымдадыр. Шаркъ мемлекетлерининъ икълим ве авасы 
гузель олдугъы киби, инсанлары, да пек эйидир. Бу хусусан Ялта 
мусульманлары, эксериетле, ачыкъ фикирли, ферасетли, лаф 
анълагъан ве файданен зарарны фаркъ эткен затлар олдугъындан, 
оларнынъ арасында яшамакъ, окъутмакъ киби мукъаддес 
хызметлеринде булунмакъ мен ичюн буюк бир бахт олды. 

Майыс 8-де, сабакътан Эмирасан эфенди Адамановнынъ эвинде 
уянаракъ, саба къавесини ичкен сонъ, мерхум Сулейман 
эфендининъ эвине учюмиз бирликте барып, ачлесине тазие 
бильдирдик. Сонъра, зиярет ичюн, бир къач аркъадашнынъ эвине 
бардыкъ. Сонъра Дерекой иле Ялта арасындаки князь 
Мордвиновнынъ багъчасындан яян кечерек, догъру Ялтагъа энип, 

бир фаэтон туттыкъ ве Хамитджан эфенди, Эмирасан эфенди — 
учюмиз бирликте Учансувны корьмеге кеттик. 

Учансув — русчада «Учан су» деп адландырыла. Яптадан он верст 
къадар авлакъта олып, гъает юксек дагъларнынъ тепесинден акъып 
тюшкен сувнынъ адыдыр. Юз элли сажын къадар юксекликтен ве 
дагъ этегиндеки къаяларнынъ биринден дигерине чарпаракъ, гъает 
къатты сес иле акъып-копюкленип февкъульаде гузель манзара 
догъурдыгъындан, Ялтагъа кельген мусафирлерни буны корьмеге 
кетирелер. О ерге бармакъ ичюн яхшы экиел бар. Бириси — Ливадия 
янында, экинджиси — Ялта янындаки Аутка деген койден кече. Адети 
узьре сеяатчылар бу ёлларнынъ бирисинден кетип, экинджисинден 
къайталар. Эм сеяатчылар бу ерге аткъа минип, юкъарыда айтып 
кечкенимиз киби къылавузлар иле де баралар. Учансувгъа 
барылгъан ёллардан, Учансувнынъ янында манзара гъает гузепь ве 
февкъульаде азаматлыдыр. Хусусан, Учансув янындан бакъкъанда 
Ялтанынъ корюниши — панорама киби козь огюнъде тура. Учансув 
этрафында ве хусусан, экинджи къаттаки тыйнакъ акъкъында ривает 
киби шаиране бир такъым икяелер бар ки, акъикатен де, бойле 
икяелер бойле шаиране ерлерге пек мунасиптир. 

Учансувнынъ бем-беяз копюклери ичинде шапырдылар ве юз элли 
сажын юксекликтен атылып тюшкен ернинъ тамам къаршысында 
тахтадан япылгъан бир агъач эв бар. Бу эвчикте бир ханым чай, къаве, 
шоколад, какао, газ сув ичирип, хавъяр ве пениркиби енгиль емеклер 
берип тура. Биз дахи, учь аркъадаш, бурада бирликте отурып, бирер 
къаве ичтик ве бираз истраат эм де табиатны сейир эттиктен сонъра, 
куньдюз саат бирлерде догъру Дерекойге авдет этип, эвельден 
яптыгъы давети узерине койнинъ муътеберлеринден Эмирасан 
эфенди Мустафабаевнинъ эвинде уйле емеги едик. Бу зат — эхли 
фикир ве тырышкъакъ бир адам олып, зки огълу — Истанбулда, 
Мектеби Султаниеде тасильдедирлер. Кене эки огълу иле бир къызы 
Ялтада муаллимлик этдигим вакъытта бизде окъугъан эдилер. 
Олардан Гали Риза дегени шимди Ялта гимназиясындадыр'. 

Кене шу куню уйледен сонъ бизим достумыз Эмирасан эфенди 
Адаманов, идаресинде махсус изин аларакъ, бизни падишанынъ 
къараргяхы“ олгъан Ливадиягъа алып барып, багъчаларыны, истраат 
багъчаларыны, чечеклерини ве сарайларыны темаша эттирди. 

_—  !Элирасан эфенди Мустафабаевнинъ Истанбупгъа кетип, анда вефат эткенини 
бу сеятнамени яздыгъым вакъытларда — 1903 сенеси декабрь айында Ялтадан, 
Адамановдан кельген мектюптен бильдим. Дженабы хакънынъ рахметинде опсун. 


Чокъ эйи бир инсан эди. 
? Къәраргях — яшагъан ери. 

Пиводия 


= угуньки куньде падишагъа аит олгъан Ливадиядаки имение 

Яптадан эки верст къадар месафеде булунып, учь юз 
десятина къадар ерден ибареттир. Онынъ отуз беш десятина 
къадары юзюм багълары ве дагъ этегинде, денъиз саилинде энъ 
гузель манзаралы олгъан бир микъдары — багъча, истраат багъчасы, 
чечеклик олып, сарайлар да ишбу багъчанынъ ичерисиндедир. 
Сарайлары: “Буюк сарай”, "Кучук сарай” адлы эки дане олып, экиси 
де экишер къатлыдыр. Гъает гузель ве сукъланыладжакъ тарзда 
дюльбер мимарджылыкънен къурулгъан бу сарайлар, тышкъы 
тарафтан эр тюрлю ешилликлер ве чечеклер ичине комюльгендир. 
Ичерисинде дахи гъает дюльбер, лякин саде усулда зийнетленген олып 
пек летафетлидир. Алтын, кумюш, йипек ве атласларгъа комюльген, 
бельки, эр джеэттен саделикке риает этильген. Лякин шу дередже 
бир гузеллик ве летафет мейдангъа кетирильген ки, манзарасына 
бакъып тоймайсынъ. Император Александр Учюнджи Ливадиядаки 
ишбу “Кучюк сарайда вефат эткен ве ятакъ одасында, джан бердиги 
ерде, санки тири киби этип ресими япылгъан. 

Шимди падиша азретлери, яхуд падишанынъ аилесине менсюп 
башкъа буюк затлар базы вакъытларда бу ерге келип, бир муддет 
мында къалмакъталар. Падишанынъ сой-акърабалары олмагъан 
вакъытта Ливадиянынъ багъча ве сарайларыны сейир этмек ичюн 
афтада бир-эки дефа эр кеске невбетнен рухсет этелер ве бунынъ 
не вакъытларда оладжагъы газеталарда илян этиле. Шу махсус 
куньлерден башкъа вакъытта Ливадиянынъ махсус идаресинден 
айрыджа изин алынмадыкъча, идарехане ве шарап сатылгъан 
магъазларындан гъайры ерлерине кирсетмейлер. 

Сеяатчы ичюн энъ къыйметли шей — вакъыттыр. Бизим дахи 
вакъытымыз аз ве бакъыладжакъ шейлер пек чокъ олдугъындан, 
мумкюн къадар вакъытны бош кечирмемеге тырыштыкъ. 

Учансув, Ливадия сараиларыны кезип ерулгъан олсакъ да, 
акъшам устю беледие багъчасына барып, музыка динълемеге ве 
Ялтанынъ киббар халкъыны корьмеге къарар бердик. Халкъ пек 
чокъ. Музыка аэнклери февкъульаде лятиф. Бунъа сез биле екъ. 
Ялта киби ерде ойле оладжагъы табиийдир. Лякин биз бу багъчада 
башкъа бир шейге расткельдик. 

Музыканынъ бир къач данесини динъледиктен сонъра къаве 
ичмек ичюн шу багъчадаки ресторангъа кирип, Хамитджан эфенди 
иле экимиз бирер къаве сорадыкъ. Биз къаве ичип башладыгъымыз 
вакъытта аля франка кийинген, башларында къасыр шляпалар ве 
козьлеринде козьлюк опгъан кене эки адам ресторангъа кирип, 
тамам бизим янымыздаки скемлелерге отурдылар. Ве олар да 
къаве сымарладылар. Сигараларыны якътылар ве бири-биринен 
франсызджа лакъырды этип башладылар. Бизге якъын 
олдукъларындан сезлери ве атта не акъта сейлендиклери ачыкъ- 
айдын эшитиле эди. Арадан беш дакъкъа биле кечмеди, 
рестораннынъ къапусындан кене бир адам келип кирди. Кирдиги 
киби башындан къаракуль къаппагъыны элине алды. Ресторанда 
чокъ эр ве къадынлар бар эдилер. Эр кеснинъ козю бу, янъы кирген 
адамгъа тюшти. Биз дахи онъа бакътыкъ. Козюмизге корюнген шей 
шойле эди: иылтыратып къырдырылгъан шалгъам кибитам-такъыр 
башынынъ тёпесинде къара къадифе такъие; козь ве бурунынынъ 
астында (юкъары дудагъы устюндеки мыйыкълары къыскъа этип 
къыркъылгъан) бир агъыз; агъызынынъ тюбюндеки иегинде сийрек 
ве узун сакъал. Омузында — корюнип тура ки, къара бишмет'; 
Бишметнинъ якъасындан беяз кольмегининъ якъасы бираз чыкъып, 
корюнип тура. Аягъында — сафьян чызма. Тобугъындан бираз 
юкъары шалвар балагъы. Ве элинде, дахи, бир шемсие бар. 

Бу адам да бизден узакъ олмагъан бир отургъычкъа келип 
ерлешти. “Бир порсия чай веринъиз!" — деп, хызметчилерден чай 
сорады. Оны корьгенде, янымыздаки франсызджа сеилешкен 
адамлардан бириси экинджисине, франсызджа: "Шу кру эку сатан 
муан шинуа”, яни: “занымджа бу бир Къытай папазы олса керек" 
— деди. Экинджиси онъа джевабен: "Ойле исе нечюн сачы ёкъ! 
Къытайларнынъ аркъаларында узун сачлары ола. Бунъа 
бакъкъанда, бу — Бухара еудийси олсакерек," — деп, къияфетине 
тааджипнен бакъып, бу адамнынъ ким ве не ерли олдугъыны 
бильмек ичюн эппийдже сейлештилер. Лякин къатий оларакъ 
билялмадылар. Чюнки булар ят ерден кельген адампар олып, бизим 
Къазан татарларынынъ къияфетлерини корьмегенлери анълашыла 
эди. Бизджесине къазанпы бир мусульман олгъаны корюнип 
тургъан бу адамнынъ къияфетине адамлар не ичюн бойле 
тааджипленгенлерининъ себебини Хамитджан эфенди менден 
сорагъанда, биринджиден, “Къырым мусульманларынынъ ич бир 
идареде ве начальниклер узурында, атта падиша азретлери 
узурында биле бойле, башларындаки къалпакъларыны 


' Бишлмет — якъасьюк , къышлыкъ, памукъ къойып тикильген пальто (терджиман). 

чыкъармагъанларыны ве кенди миллий урбапарынен юрген Къазан 
мусульманлары арасында ич бир ерде къалпакъ чыкъармакъ, 
низам боюнджа, меджбур олмагъаныны, экинджиден, Къазан 
мусульманларынджа, ислям алямети сайылгъан такъиени Къытай 
маджусийлери киимегенини ве Мухаммед алеихисселям ве онынъ 
сахаблары бойле такъиелер киймегени киби, шимдики заманда, 
дахи, Къазан татарларындан башкъа дюньянынъ ич бир еринде 
мусульманларнынъ бойле такъие киймедигини; учюнджиден, 
Бухара еудийлерининъ бойле узун урбалар, кийип, мыйыкъларыны 
къыркътыкъларыны ве ниает бу къияфетнинъ бу ерде бираз 
гъарайип корюльдигини беян эттим. Бир миллетнинъ къияфети ве 
урф-адети, атта фикир ве итикъады башкъа бир миллетке гъарайип 
корюнмеси белли бир алдыр. Ёкъса, франсызларнынъ къалип ве 
къияфетлери де — табиат тарафындан берильген бир шей дегиль. 
Къазан татарларынынъ къияфетинде де, ойле, тааджипленеджек 
киби айрыджа бир шей ёкъ. Сачны къырдырмакъ, дахи, ойле 
шашыладжакъ бир шей дегиль. Узун сачлы авропалылар, 
сагълыкъны сакълав тарафындан файдасы олдугъы ичюн бугуньки 
куньде кендилери де сачлары ве мыйыкъларынынъ дахи агъызгъа 
кирип турмасында сагълыкъкъа зарары олдугъыны кешф этип, 
мыйыкъларыны кесмеге башладылар. 

Экинджи куню, майыс 9-да саба юкъусындан бизни достумыз 
Эмирасан эфенди Адаманов уятты. Саба къавесини ичтиктен 
сонъра, бир-эки адамны зиярет этмек ве джума намазы къылмакъ 
ичюн учюмиз бирликте Дерекойге кетип, аджы Эмирасан эфенди 
Бакиров деген бир затнынъ эвине ве сонъра джума намазы вакъты 
кельгенде джамиге бардыкъ. Бизим Къазан мемлекетлеринде 
имамлар джума намазларыны узун къылдыралар; узун-узун 
сурелер окъуйлар, хутбени де пек узаталар. Эали исе джамиге 
чокъ къатнамай, чокъусы да имамлар, папагъан киби 
текрарлайпар, хутбе окъудыкъта — юкъсырап, хурулдап 
башлайлар. Албуки, Къырымда ве Истанбулда джума ве терави 
киби узун намазларны мумкюн къадар къыскъа окъуйлар. 
Джуманынъ фарзында энъ къыскъа сурелер окъуйлар. Зарур 
ишлерде чалышкъан эм де вакъытлары сыкълет олгъанларнынъ да 
джамиге кельмек имкяны олсын ичюн, эльбетте, Истанбул ве 
Къырымдаки адет эйидир. 

Эвельден этдиги давет узьре, джума намазындан сонъ Дерекой 
мектебининъ фахрий мудири Эмирасан агъа Бакировнынъ эвинде 
мусафир олдыкъ. Емектен сонъ Эмирасан агъа бизни мектепке 
кетирип, сыныфларны косьтерди ве рус тили муаллимлери иле 

корюштирди. Мектепнинъ ичериси ве ралелери пек темиз эм де 
текмиль олып, рус тили муаллимлери де гъает муляйим, инсаниетли 
олдукълары анълашылды. Муаллим — балаларнынъ 
окъудыкъларындан ве бабаларындан да окъутмакъ хусусындаки 
гъайретлеринден мемнюн олгъаныны ве шу кечкен сене еди огълан 
ве бир къыз баланынъ русчаокъутмакъ ичюн махсус акъшамлыкъ 
дерслер кечиргенини беян этти. Джума куню олгъанындан, 
мектепте балалар ёкъ, ве дерслер кечильмей эди. Бу мектепнинъ 
бойле гузель ве эалиге файдалы суретте девам этмеси ичюн 
фахрий мудири олгъан Эмирасан эфенди Бакиров маддий ве 
маневий чокъ гъайрет косьтере эди ве шимди де шаи эте экен. 
Ишбу ыдырынув ве гъайрети ичюн онъа маалле эалиси зиядесииле 
разы олгъаны киби, укюмет тарафындан да медаллер ве нишанлар 
иле такъдирленген. 

Бизим Къазан тарафларынынъ мусульманлары русча 
мектеплерге айтыладжакъ киби истекнен бакъмаилар. 
Мектеплерге ве рус тили муаллимлерине, эксериет, нефрет этип, 
сувукъ бакъалар. Бу исе — пек фена бир шейдир. Ёкъса, мектеплер 
ве русча окъуткъан муаллимлер бизде кендилерини эалининъ 
козюне сыджакъ ве файдалы этип косьтермеге биль мейлерми* 
Себеп неде, Алла бильсин. Насыл олса да, эйи шей дегиль. 

Фукъаре татарларгъа ярдым ичюн Дерекой мусульманлары 
тарафындан ачылгъан джемиети хайриенинъ идареси де шу 
мектепнинъ бир одасында ерлешкен экен. 

Мектептен чыкътыкътан сонъра, къонакъбайнен 
сагълыкълашаракъ, догъру Ялтагъа, мусафирханемизге къайтып, 
шу куню акъшам саат докъузда Носороссийскке кеткен 
"Мукъаддес Николай" пароходына етишмек ичюн азырланмагъа 
башладыкъ. 


Ялтадан кетюв 


= изни озгъармакъ ичюн мусафирханемизге бир чокъ дост- 
эшлеримиз кельген эдилер. Оларнен бирликте къаве ичип, 
субетлешип, саат докъузларгъа къадар вакъытны яхшы 
кечирдик. Мусафирхане хадимини эвельден пароходкъа еллап, 
пароход билети алдыргъан ве эшьяларымызны о ерге еллагъан 
эдик. Бизни озгъармагъа кельген достларымыздан бири Мустафа 
Нури эфенди манъа кендисининъ ресимини эдие этти. Бунынъ ичюн 
онъа бильхасса! тешекюримни бильдирем. Бу зат яшлыгъында не 
русча ве не де ислямджа тасиль ве тербие алмагъа муваффакъ 
олмагъан исе де, табиатен, кендиси — пек зеккя ве тырышкъакъ 
олдугъындан эм де Ялтада эр вакъыт киббар руслар иле муамеледе 
олдугъындан акъылы ве фикири ачыларакъ, пек чокъ шейлерден 
хабердар олгъан. Ялтагъа кельдиклери вакъыт граф Толстой, Антон 
Чехов, Максим Горький киби мешур языджылар иле корюшип, 
оларнен фикир пайлашкъаныны ве атта граф Толстойнынъ шахсен 
кенди язып, Мустафа Нури эфендиге кендисининъ фото-ресимини 
эдие эттигини сёйледилер. Бу бахтиярлыкъ дегильми?! 

Озгъармагъа кельгенлернен корюшип, сагълыкълашаракъ 
пароходкъа кирдик. Чокъ кечмеди, учюнджи дудюк 
чалынгъанынен пароход яваш-яваш скеледен айрылмагъа 
башлады. Скеле козьден гъайып олгъандже Эмирасан эфенди 
Адаманов иле Аббас эфенди Чалбашовнынъ саллап къалдыкълары 
беяз мендиллер аля даа козьлерим огюндедир. 

Къара денъиз саили бойлап келерек, Кефе ве Керчьни кечип, 
майыс 11-де, базар куню саба саат дертте Новороссийскке келип 
чыкътыкъ. Ве бу ерден демирел иле Царицынге кельмек ичюн 
догъру вокзалгъа бардыкъ. 

Къырымнынъ тарихий вазиети ве джогърафиясы, икълим ве 
авасы, эалисининъ вазиети ве дини, сиясий ве омюр тарзы, хусусан 
тедавий ве истраат ерлери олгъан Къара денъиз саилинде туткъан 
ери акъкъында язмакъ ве бильмек керек олгъан шейлер пек чокъ. 
Лякин мен, тек кенди хатырамдан ибарет олгъан бу рисалечикни 
мумкюн къадар къыскъа яздыгъымдан, табиий, мындаки 


'Бильхасса — айрьіджа. 

малюматлар пек аздыр. Къырым акъкъында рус лисанында гъает 
гузель ве тафсилятлы язылгъан бир къач эсерлер бардыр. Вакъыты 
мусааде эткенлер буюрсынлар. Русиенинъ мешур шаири Пушкин 
тарафындан Къырым акъкъында "Желание" серлевасы иле 
языларакъ, эдип, фазыл багъчасарайлы Осман Нури эфенди 
Акъчокъракълы тарафындан кене назм иле терджиме этилип 
"Терджиман" газетасынынъ 1903 сенеси 18-инджи санынынъ 
илявесинде дердж этильмиш шиирни бу ерде айнен, кочюрип 
басмакъ арзусындан кендимни тыйып оламадым. О шиир айны 
бойледир: 


Арзу“ 


Темаша этеми, аджеп, бириси о дияры 

Ки зийнет хилкатдан джан олмыш чайр-у тарлары. 
Охшаюб, яваш-яваш, гузель яйлялары, 

Чокъ хош идда иле акъар эм сувлары. 


Ешиль япракъ агъачларла местур дагъларына 
Перефмеклер къонмая джесарет идемез олмыш. 
Корен вармыдыр о дияры, сёйлейинъ бана? 

Ки о диярда бу ябанджы сюргюн ашыкъ олмыш. 


Эльвиная мефтюн севда иден алтын дияр 
Ки беним арзуларым орая учар. 


Акълыма гелиюр дагъларынъ денъиз сахиллери 
Биллюр сувлар ойнаюб, чагълайыб акъышлары... 


Къырымда табиатнынъ гузеллигине даир пек чокъ шейлер 
язмакъ мумкюндир. Эм руслар язалар да. Лякин Къырымнынъ 
асыл ерли халкъы олгъан татарлар шу гузель ватанларыны терк 
этип, Тюркиеге иджрет этмектен башкъа чокъ шей тюшюнмейлер. 
Чокъ языкъ. 

Майыс 11, акъшам саат онларда демирел иле Новороссийсктен 
арекет этерек, Тихорецкийден кечип, майыс 13-те гедже саат экиде 
Царицынге василь олдыкъ. Ве догъру скелеге барып, билет аларакъ 
"Самолёт" компаниясынынъ “Гончаров” адлы пароходы иле 
Самарагъа кеттик. 


“Биз терджимени олдугъы киби къалдырдыкъ (терджиман). 

Волгада Царицынден 
Самарагъа кетюв 


емирёлда кельдикте раатча юкъламакъ мумкюн 
олмадыгъындан "Гончаров" адлы пароходнынъ биринджи 
классындаки каютасына кирип ерлештигимиз киби, яхшы 
бир юкъугъа далдыкъ. Саба саат докъузларда уянып, каютамызнынъ 
пенджересинден бакъкъанымызда, кунеш нуру бутюн дюньяны 
якъа, Волганынъ эки саили ешилликлерге комюльген, маса устю киби 
тюм-тюз ве сукюнетли олгъан сув узеринде, сарай киби тургъан 
пароходымызнынъ кетеяткъаны корюне эди. 

Аванынъ — гузель, сувнынъ — чокъ вакъыт раат-раат Волгада 
арекет этерек, Камышин, Саратов, Сызрань киби олдукъча буюк 
бир къач скелелерни кечип, майыс 15-те, куньдюз саат дертте 
Самарагъа василь олдыкъ. Бу эки арада языладжакъ киби эмиетли 
шейлер олмады. 

Самарада, пароход скелесинден догъру вокзалгъа келерек, шу 
куню акъшам устю саат докъузда арекет этип, майыс 16-да, 
куньдюз саат он экиде ватанымыз олгъан Оренбургкъа василь 
олдыкъ. 

